
GOD. XIV KOLOVOZ 1962. 


MIRKO ROŠ 

IN MEMORIAM 



U noći od 28/29 svibnja o. g. umro je u Badenu 
kraj Ziiricha u 83. godini svog neobično radinog i 
plodnog života nakon duge i teške bolesti Mirko 
Roš, dr. ing. h. c., bivši profesor Tehničke visoke 
škole u Zurichu i dugogodišnji direktor Švajcar¬ 
skog zavoda za ispitivanje materijala i konstruk¬ 
cija, jedan od najznačajnijih građevnih inženjera 
i istraživača, što su ih naši narodi dali tehničkom 
svijetu. 

Iscrpiv prikaz života i rada Mirka Roša obja¬ 
vljen je u »Građevinaru« god. 1960 br. 11 povodom 
osamdesetgodišnjice njegova života, a ovdje neka 
budu ukratko rekapitulirane najvažnije etape te 
zaslužne karijere i data cjelokupna njezina ocjena. 

Rođen u Zagrebu 19. rujna 1879., odrastao u 
Beogradu, gdje je svršio gimnaziju 1890/98 te poha¬ 
đao Tehnički fakultet Univerziteta 1898/99, studij 
završio na Tehničkoj visokoj školi u Hannoveru 
1900/05 sa diplomom građevnog inženjera 1906, in¬ 
ženjer za mostove Društva željeznice preko Got- 
tharda u Luzernu 1906/07, statičar kod Gutehof- 
fnungshutte u Oberhausenu 1908, prvi asistetn kod 
prof. dr. ing. Barkhausena na Tehničkoj visokoj 
školi u Hannoveru 1908/09, konistrukter statičar 
tvornice gvozdenih konstrukcija »Lohle und Kern« 
u Zurichu 1909, konstrukter i tehnički direktor 
tvornice gvozdenih konstrukcija »Conrad Zschok- 
ke« u Dottingenu 1910/23, docent 1923 a profesor 
1924/49 na Tehničkoj visokoj školi u Zurichu i 


ujedno direktor Švajcarskog zavoda za ispitivanje 
materijala i konstrukcija, predsjednik Švajcarskog 
saveza za ispitivanje materijala 1926/49, generalni 
tajnik »Novog internacionalnog saveza za ispitiva¬ 
nje materijala« 1927/37. Navršivši sedamdesetu go¬ 
dinu života napustio je svoj položaj 30 rujna 1949. 

Ogroman i gotovo nepregledan je radni penzum 
što ga je izvršio Mirko Roš za svog života na po¬ 
dručju ispitivanja građevnog materijala i građev¬ 
nih konstrukcija. 

Dinamičan u svom temperamentu, prilazio je 
isto tako dinamički rješavanju brojnih problema 
građevinske tehnike sa područja ispitivanja i bo¬ 
ljeg upoznavanja svojstava materijala od kojih se 
građevine izvode, kao i gotovih objekata. 

Neobičnom intuicijom osluškivao je unutarnji 
život inženjerskih konstrukcija, način kako reagi¬ 
raju na vanjska opterećenja i unutarnje napone; 
pratio postanak, bivstvovanje, umor i starenje ma¬ 
terijala i konstrukcija pa je tako otvorio nove pu¬ 
te ve nauki o čvrstoći. 

Uveo je i usavršio precizne metode mjerenja 
deformacija i napona u konstrukcijama i time omo¬ 
gućio ne samo svestrano ispitivanje stvarnog fak¬ 
tora sgiurnosti izvedenih objekata već i realnu kon¬ 
trolu ispravnosti teorijske podloge proračunskih 
metoda statike i dinamike. 

Mirko Roš stajao je uvijek i nepokolebivo na 
stanovištu da su naučna istraživanja i empirijska 
iskustva, dobivena egzaktnim mjerenjima i opaža¬ 
njima, ravnopravna. 

Ako rezultati egzaktnih mjerenja odstupaju od 
rezultata dobivenih teorijskim putem, onda treba 
korigirati teoriju. Zato je i neumorno radio na usa¬ 
vršavanju metoda direktnog mjerenja deformacija 
i napona. 

Nebrojeni su objekti u Švaj carskoj i po cijelome 
svijetu (mostovi, dolinske pregrade, visoke gradnje 
i dr.) na kojima je Mirko Roš sa štabom svojih sa- 
radnika vršio precizna mjerenja, dok grafički i 
analitički prikazani rezultati s iscrpivim izvješta¬ 
jima i diskusijama predstavljaju prava remek-dje- 
la svoje vrste, kao i punu afirmaciju pravilno pro¬ 
jektiranih inženjerskih konstrukcija. 

Stojeći na stanovištu da teorija treba da bude 
potvrđena mjerenjima, Mirko Roš je učio da statič¬ 
ki proračun, konstruktivna razrada projekta, ispi¬ 
tivanja materijala, tekuća kontrola za vrijeme iz¬ 
vođenja građevine i naknadna kontrolna mjerenja 
na gotovom objektu treba da čine jedinstvenu cje¬ 
linu, koja jedino zajamčuje kvalitetan rad i pravi 
tehnički napredak. 

Pri postavljanju problema treba ukloniti sve 
ono što je od nuzgrednog značaja, kako bi se bolje 
moglo prići suštini predmeta. Mjerenja treba po¬ 
mno pripremiti i najsavjesnije provesti a rezultate 
pregledno prikazati, jer će se samo tako moći polu¬ 
čiti najbolji korisni efekat samog istraživanja i naj¬ 
bolje poslužiti stvarnom napretku. 

Mirko Roš pravilno je uočio veliki značaj ispiti¬ 
vanja materijala i konstrukcija za narodno gospo¬ 
darstvo, naročito u švajcarskim prilikama, gdje je 
industrijski eksport proizvoda vrhunske kvalitete 
»conditio sine qua non» ekonomske egzistencije 
švajcarske, a to opet zahtijeva znatna financijska 
sredstva za unapređenje naučnoistraživačkog rada 
i za stalno izgrađivanje Švaj carskog zavoda za is¬ 
pitivanje materijala i konstrukcija. 

U tim svojim traženjima nailazio je često na ot¬ 
por i nerazumijevanje neelastičnih birokratskih 
krugova, ali ga je zato švaj carska industrija u pu¬ 
noj mjeri razumjela i obilno mu stavljala na raspo¬ 
loženje financijska sredstva za permanentnu iz¬ 
gradnju i opremu zavoda najmodernijim uređaji¬ 
ma. Tako se zavod mogao podići na najviši nivo 
međunarodne reputacije. 

Mirko Roš bio je građevni inženjer, filozof i 
esteta u jednoj osobi. Najveće mu je zadovoljstvo 
bilo kada je građevina u svakom pogledu bila sa¬ 
vršena: tehnički ispravno projektirana, ekonomski 
pozitivno riješena, u skladu s primijenjenim mate¬ 
rijalom i estetski zadovoljavajuća, što je smatrao 
harmonijskim riješanjem. 

Istaknuti individualista, nepokolebivo se borio u 
prvim redovima za ono što je po svom dubokom 
uvjerenju smatrao ispravnim i istinskim. Oštar u 
diskusijama, nikada nije napustio stručnost pole¬ 
mike, imajući uvijek poštovanja i prema protivnim 
mišljenjima. 

Mirko Roš stajao je na stanovištu da napredak 
tehnike zavisi u bitnoj mjeri o slobodi inženjer¬ 
skog stvaralačkog rada i da prema tome ne treba 
taj duh sputavati prekomjernim odredbama i kru¬ 
tim uskogrudnim propisima. 

Grafičke prikaze izvršenih ispitivanja i dobive¬ 
nih rezultata smatrao je istinskim načinom izraža¬ 
vanja inženjera, pa se zato i njegovi radovi i izvje¬ 
štaji odlikuju neobično dotjeranom tehnikom gra¬ 
fičkog izražavanja. 

Kad je god. 1914. stekao državljanstvo Švajcar¬ 
ske konfederacije, nije Mirku Rosu bilo lako sazi- 
viti se u tamošnju, u ono doba prilično krutu i te¬ 
šku sredinu. No njegovom elastičnom duhu je do¬ 
skora uspjelo da se prilagodi novoj sredini, pa je 
doskora sinteza njegovog prirođenog temperamen¬ 
ta i elastičnosti duha s jedne strane a švajcarske 
pedantnosti i preciznosti s druge strane urodila 
najboljim plodovima i bila karakteristična za nje¬ 
gov životni rad. 

I nastavna djelatnost Mirka Roša dala je naj¬ 
bolje rezultate. Temperamentna i uvijek zanimljiva 
predavanja vezana uz aktuelnosti života privukla 
su velik broj studenata, za čije potrebe i mentalitet 
je imao puno razumijevanje. 


Mirko Roš se trsio da od svojih učenika učini 
stručno spremne i svoje odgovornosti svjesne mlade 
inženjere, oduševljene za svoje zvanje i sposobne 
za racionalnu organizaciju rada, ističući uvijek da 
stručno znanje samo po sebi još ne čini pravog i 
valjanog inženjera ako uz to nedostaje temeljita 
opća izobrazba i odgoj karaktera. 

Preko granica svog užeg područja Mirko Roš 
imao je puno razumijevanje i za srodne nauke, pa 
je u tom smislu zajedno sa prof. Fopplom (Miin- 
chen) i prof. Stinijem (Beč) bio godine 1950 jedan 
od inicijatora osnutka sadanjeg Internacionalnog 
društva za mehaniku stijena sa sjedištem u Salz- 
burgu. 

Svoju staru domovinu nije Mirko Roš nikada 
zaboravio, pa joj je svoje znanje svakom prilikom 
rado stavljao na raspoloženje, bilo predavanjima 
bilo preispitanjem velikih mostova, bilo stručnim 
savjetom i aktivnom saradnjom kod osnivanja i 
izgradnje zavoda za ispitivanje materijala i kon¬ 
strukcija. 

Svog odličnog sina počastila je stara domovina 
time, što ga je Srpska akademija nauka god. 1951. 
izabrala za redovnog člana a bivša Tehnička visoka 
škola u Ljubljani god. 1952. promovirala za poča¬ 
snog doktora tehničkih nauka. 

Za njegove velike zasluge oko promicanja inže¬ 
njerskih nauka uopće, a ispitivanja materijala i 
konstrukcija napose, mnoge naučne i stručne usta¬ 
nove diljem svijeta izabrale su Mirka Roša za svog 
počasnog člana ili su mu podijelile stepen dr. ing. 
h. c. Od Moskve i Helsinkija do Kaira bio je često 
pozivan da održi predavanja i saopći rezultate svo¬ 
jih istraživanja. 

Svoju staru domovinu i svoj rodni grad Zagreb 
posjetio je Mirko Roš posljednji put u srpnju 1956. 
Nitko nije tada slutio da je to bio rastanak i opro¬ 
štaj za uvijek. 

Posljednje godine njegova života, kome je rad 
bio smisao i ispuna, bile su zasjenjene dubokom 
tragikom. Od početka 1957 sve više se ispo-ljavala 
teška bolest, koja ga je do smrti prikovala uz kre¬ 
vet, prisilivši ga na potpuni nerad. Koliko je Mirko 
Roš, vičan neprestanom pokretu i radu, pod tim 
prilikama i duševno trpio, može da prosudi samo 
onaj tko ga je posjetio u njegovoj bolesti. 

Nije mu bilo suđeno da vidi dovršene brojne 
nove i najmodernije uređene objekte Švaj carskog 
zavoda za ispitivanje materijala i konstrukcija, iz¬ 
građene na opsežnom kompleksu u Diibendorfu 
kraj Ziiricha, za čiju se izgradnju decenijima zauzi¬ 
mao s velikom energijom. 

Brojni znanci i poštovaoci, kolege i predstav¬ 
nici nauke i naučnih ustanova oprostili su se od 
zemnih ostataka Mirka Roša u krematoriju gradića 
Badena kraj Ziiricha u subotu 2. lipnja prije po¬ 
dne, odavši mu posljednju počast. 

Lik Mirka Roša, velikog inženjera, istraživača 
i čovjeka, zadržat će u svijetloj, trajnoj i zahvalnoj 
uspomeni ne samo njegova stara domovina već i 
cio kulturni svijet. 

Ing. Stj. Szavits-Nossan 

REKONSTRUKCIJA CESTE RAŠTELICA-BRADINA 

Prof. Ing. Emil Janaček, Sarajevo 


Uvod 

Među najpovoljnije prirodne saobrajaćne linije 
za povezivanje Jadrana s unutrašnjim područjem 
Balkanskog poluotoka spada svakako ona koja od 
ušća Neretve prolazi dolinom te rijeke do vododi¬ 
jelnice na Ivan Sedlu (967 m n. m.) a odatle doli¬ 
nama rijeka crnomorskog sliva prema sjeveru. 

Na toj liniji već odvajkada postoje saobraćajni 
putovi. U svim epohama više od 2000 godina pozna¬ 
tog postojanja te saobraćajne linije savlađivanje 
najveće prepreke — Ivan planine — rješavano je 
vrstama saobraćajnica i tehničkim načinima koji 
su rezultirali iz ekonomsko-političkih prilika i 
stupnja tehničkog razvitka dotičnog doba. Tako na¬ 
vode prvi zabilježeni historijski podaci da je za 
Augusta (g. 27. do 14. pr. n. e.) izgrađen put od 
Nar one dolinom Neretve u dolini Trešanice — de¬ 
sne pritoke Neretve, a ovom preko Ivan Sedla u 
dolinu Lepenice i Zujevine do Sarajevskog polja, 
kao dio vrlo razgranate mreže cesta Rimskog impe¬ 
rija. Mnogobrojni podaci o izvršenim popravka- 
ma i obnovama tog puta kroz više od 300 godina 
sve do Dioklecijana (g. 284. do 305. n. e.) pokazuju 
da je taj put bio vrlo značajan i mnogo upotreblja¬ 
van. On se spominje opet potkraj srednjeg vijeka, 
od XIII do XV st. kao dio dubrovačkog karavan¬ 
skog puta od Gabele dolinom Neretve pa preko 
Ivan Sedla do rudnika u Fojnici te dalje preko Vi¬ 
sokog i Olova za Borać, a zadržao se i kroz najveći 
dio kasnije turske vladavine. Za Omer Paše, u vre¬ 
menu između 1850. i 1870. g., izgrađen je na toj re¬ 
laciji novi turski put širine (planuma) 7 aršina 
(oko 5 m), kojega se ostaci još i danas vide. 

Austrougarske okupacione vojne vlasti obnovi¬ 
le su i rekonstruirale tokom g. 1878. i 1879. taj put 
za kolski saobraćaj, sa širinom planuma 5 do 6 m 
i tucaničkim kolovozom širine 4 do 5 m. Ta cesta, 
izuzev izvjesnih kasnijih proširivanja i nekih ne¬ 
znatnih poboljšanja, nije do pred nekoliko godina, 
kao dio ceste I reda broj 3, pretrpjela nikakvih 
izmjena. 

U eri izgradnje i razvoja željeznica na toj je 
liniji u razdoblju 1885.—1891. izgrađena uskotrač- 
na pruga 0,76 m Metković—Mostar—Konjic—Sara¬ 
jevo, s prelazom planine Ivan kroz 648 m dugi 
vršni tunel na koti 878 m n. m. ispod Malog Ivana 
i ukupno 18,8 km zupčanice sa nagibima do 60°/oo, 
koja je kasnije, u cilju povećanja propusne moći i 
pojeftinjenja eksploatacije, u vremenu od g. 1930. 
do 1935. rekonstruirana na dijelu Bradina—Paza- 
rić izgradnjom novog tunela dužine 3223 m na 
koti 760 m n. m. s profilom za prugu normalnog 
kolosijeka, čime je napuštena ranije izgrađena zup¬ 
čanica s tunelom. 

Nedugo nakon što je po oslobođenju izvršena 
na tom potezu najnužnija obnova postojeće ceste 
i željeznice i pošto su, zbog brze izgradnje zemlje 


i naglog razvoja privrede, saobraćajne potrebe vi¬ 
šestruko porasle, prišlo se temeljitom rješavanju 
rekonstrukcije i povećanja saobraćajnih kapaciteta 
kako ceste tako i željeznice na čitavoj relaciji od 
Sarajeva do obale Jadrana (do Metkovića odnosno 
Ploča). Najprije su, u periodu od 1951. do 1954. g., 
uslijed stvaranja akumulacionog jezera JE Jabla- 
nice, rekonstruirane saobraćaj niče — cesta i usko- 
tračna pruga — na dijelu Konjic—Jablanica, a za¬ 
tim je, u razdoblju od 1954. do 1960. g., izvršena 
modernizacija i rekonstrukcija ceste na relaciji 
Blažuj—Konjic i Jablanica—Mostar—Buna, izuzev 
dijela Raštelica—Bradina u dužini 7,4 km, tako da 
je na relaciji Sarajevo—Metković izgrađeno uku¬ 
pno oko 120 km moderne ceste. Istodobno, pošto je 
nakon višegodišnjih istraživanja i studija g. 1954. 
donijeta odluka o izgradnji željezničke pruge nor¬ 
malnog kolosijeka Sarajevo—Ploče, otpočeli su g. 
1957. radovi na izgradnji te pruge, najprije na naj¬ 
težem dijelu Bradina—Konjic a zatim postepeno i 
na ostalim dionicama između Sarajeva i Jablanice. 
Ti su radovi još i danas u toku i nastavljaju se na 
dionicama od Jablanice prema Mostaru. 

Zbog izrazito dolinskog, na kraćim potezima 
padinskog karaktera terena kojim prolazi cesta či¬ 
tavom relacijom Blažuj—Buna, prilikom izgradnje 
nove ceste bio je zadržavan glavni smjer trase 
stare ceste, s tim što je pri rekonstrukciji ceste li¬ 
nija i niveleta ispravljana prema zahtjevima ele¬ 
menata trasiranja cesta za savremeni motorni sao¬ 
braćaj, sa širinom planuma 7,5 do 8,5 m i asfaltnim 
kolovozom (na strmijim nagibima kolovoza od sitne 
kocke) širine 6 m. Međutim, dionica ceste od Ra- 
štelice do Bradine, na kojoj cesta savlađuje najvišu 
tačku na čitavoj relaciji, Ivan Sedlo, zbog vrlo te¬ 
škog terena i surovih klimatskih prilika koje se 
naročito zimi nepovoljno odrazu ju na održavanje 
saobraćaja, kao i zbog postojanja paralelne napu¬ 
štene željezničke saobraćajnice, zahtijevala je da 
se između više mogućih rješenja iznađe trasa koja 
će biti-saobraćajno i ekonomski najpovoljnija. Tako 
je ta dionica, vrlo zanimljiva po načinu i rezulta¬ 
tima tehničkog i ekonomskog rješavanja, ostala kao 
posljednja za izgradnju, jer je izrada projekta za¬ 
htijevala opsežnije istražne i studijske radove. 

Topografske i geološke prilike 

Masiv Ivan planine ispriječio se uglavnom u 
smjeru istok—zapad, sa strmim padinama nepra¬ 
vilnih oblika i ispresijecanih dubljim uvalama i 
jarugama sa bujičnim vodotocima. Padine i gornji 
dijelovi pretežno su obrasli bjelogoričinom šumom. 
Sa sjeverne se strane u masiv planine dublje usije¬ 
caju doline potoka Kalaščice i potoka Ivan, dok s 
južne strane čini prirodan usjek strma jaruga r. 
Trešanice sa pritokama Duboki potok i potokom 
Bradina, od kojih posljednji većim dijelom svoga 
toka prolazi prostranom dolinom. 

SI. 1: Serpentina ceste na sjevernoj rampi Ivana zimi 


Uzdušna razdaljina od Raštelice do Bradine iz¬ 
nosi oko 4,5 km, dok je širina planinskog masiva 
između sjevernih i južnih usječenih dolina, kojima 
se trase saobraćajnica mogu voditi bez padinskog 
razvijanja, svega oko 1,5 km. 

Teren na sjevernom dijelu planine, od Raštelice 
do prijevoja, izgrađen je od glinovitih škriljaca i 
škriljastih pješčara donjeg trijasa te šupljikavih 
brečastih krečnjaka paleocena. Padine su pokrive¬ 
ne ilovastim pokrivačima, koji su moćniji u nižim, 
blaže nagnutim dijelovima, i ispresijecani dubokim 
jarugama. Iako su pokrivači na blago nagnutim pa¬ 
dinama mjestimično provlaženi, sve su padine sta¬ 
bilne. Srednji dio masiva, ispod planinske kose, 
izgrađuju verfenski škriljci, pješčari i pločasti 
krečnjaci, u kojima se javljaju gnijezda i prošlojci 
sulfatnih minerala (anhidrit i gips). Teren od pri¬ 
jevoja prema Bradini, slično kao i sjeverni dio, iz¬ 
građen je od škriljca i škriljastih pješčara, a u ma¬ 
njoj mjeri od bituminoznih šupljikavih brečastih 
krečnjaka. Padine su prekrivene više ili manje 
moćnim glino vito pjeskovitim pokrivačem sa ko¬ 
madićima poluraspadnutih škriljaca i pješčara. Na 
pojedinim mjestima pokrivača procjeđuje se voda. 
I na tom dijelu pokrivač je uglavnom stabilan, je¬ 
dino se na nekim provlaženim mjestima pojavljuju 
manja i plitka školjkanja. 

Stara cesta 

Stara — postojeća — cesta između Raštelice i 
Bradine prolazi izrazito planinskim terenom. Raz¬ 
vijanje trase zbog savladavanja visine provedeno 
je iskorištenjem prikladnih oblika reljefa terena i 
serpentina. Trasa je vijugavom linijom vođena go¬ 
tovo po 0-liniji, s trupom ceste u poluzasjeku i 
minimumom zemljanih radova. Potpornih zidova 
gotovo nema. 

Sjeverna rampa počinje u Raštelici na ukršta- 
nju u nivou s postojećom uskotračnom željeznič¬ 
kom prugom Sarajevo—Mostar te se na dužini od 
3,75 km uspinje za 252 m s prosječnim nagibom 
6,5°/o. Najmanji uzdužni nagib na tom dijelu iz¬ 
nosi 3,2°/o, a najveći 15,5%. Trasa, dobro prilago¬ 
đena terenu, vijuga kratkim i mjestimično oštrim 
krivinama, koje su doduše uglavnom pregledne, ali 
ipak ograničavaju brzinu vožnje u silazu. Na tom 


dijelu cesta ima 5 serpentina s polumjerima R — 9 
do 12 m i jednu oštru dugačku krivinu; sve su ser¬ 
pentine vrlo dobro položene u teren i provedene 
sa smanjenim uzdužnim nagibom i dovoljno pro¬ 
širenim planumom i kolnikom (si. 1). 

Na prijevoju — Ivan Sedlu — izgrađena je g. 
1958. savremena cestarska kuća, u kojoj je smje¬ 
štena meteorološka stanica. 

Južna rampa se na dužini od 3,65 km spušta za 
216 m, s prosječnim uzdužnim nagibom 5,9%. Naj¬ 
manji nagib na tom potezu iznosi 1,2% a najveći 
10,3%. Uvlačenjem trase u više uzastopnih dubljih 
jaruga cesta je na većem dijelu veoma vijugava, sa 
slabom preglednosti koja je još pogoršana pošu- 
mljenošću terena (si. 2). Jedina serpentina na tom 
dijelu saobraćajno je vrlo nezgodna, jer je u jakom 
nagibu i s nedovoljno proširenim kolnikom. 

Podaci o trasi i niveleti stare ceste mogu se ra¬ 
zabrati iz uzdužnog profila u si. 4 i iz tablice 1. 

Trup ceste i kosina na čitavom opisanom dijelu 
su stabilni. Kolovoz je, zbog konstrukcije koja ne 
odgovara današnjem saobraćaju kao i zbog teških 
uvjeta održavanja, u vrlo slabom stanju. Odvod¬ 
njavanje je sprovedeno neobloženim jarkovima i 
pločastim propustima malih otvora. 

Varijante i izbor trase rekonstrukcije ceste 

Prva nastojanja investitora — Direkcije za pu- 
teve NR BiH — oko rekonstrukcije ceste Rašte- 



Sl. 2: Izgled ceste na južnoj rampi Ivana zimi 

lica—Bradina bila su vrlo skromno usmjerena na 
modernizaciju kolovoza po postojećoj cesti, bez 
ikakvih ispravljanja trase i nivelete, jedino s nu¬ 
žnim proširivanjem trupa i kolnika i izradom za¬ 
stora od asfalta odnosno sitne kocke na širini od 
5 m. U tom je smislu g. 1955. izrađen projektni ela¬ 
borat, koji je pokazao da se, uz relativno visoke 
troškove izgradnje, postiže tek neznatno poboljša¬ 
nje saobraćajnih uvjeta. Razmjerno visoki investi¬ 
cioni troškovi za modernizaciju kolovoza opća su 
pojava karakteristična za bosansko-hercegovačke 
brdske planinske ceste jer izvođenje modernizacije 
kolovoza, zbog nedovoljne širine postojećih cesta 
(kolnik 3 do 5 m), iziskuje znatne izdatke za radove 
na donjem stroju. 

LEGENDA : 

-- postojeća cesta 

■ varijanta rekonstrukcije postojeće ceste 

varijanta rekonstrukcije ceste po napuštenoj želje¬ 
zničkoj pruzi sa%ne/om „Ma/i lvan u 
varijanta rekonstrukcije ceste po napuštenoj žsFje- 
zničkoj pruzi s otvorenom trasom 
postojeća željeznička pruga 0,76m Sarajko-Mostar 



SI. 3: Situacija područja Raštelica—Bradina sa varijantama trase rekonstrukcije ceste 


Godine 1956., u okviru programskog elaborata 
za rekonstrukciju i modernizaciju ceste I reda broj 
3 na dijelu Blažuj—Konjic, razmotrena su za dio- 



Sl. 4: Uzdužni profili varijanata rekonstrukcije ceste 
Raštelica—Bradina 

niču Raštelica—Bradina 4 varijantna rješenja, i 
to: 1) modernizacija kolovoza po postojećoj cesti, 
2) rekonstrukcija ceste novom otvorenom trasom, 3) 
rekonstrukcija ceste po trasi napuštene uskotračne 
pruge (zupčanice) sa prijevojnim tunelom ispod 
Malog Ivana, dužine cca 650 m a sa najvišom kotom 
na 878 m n. m., 4) rekonstrukcija novom trasom 
uz iskorištenje postojećeg željezničkog tunela 
»Ivan«, dužine 3223 m i s najvišom kotom na 760 
m n. m. Posljednja od navedenih varijanti uzeta je 
u ozbir, jer su se u to vrijeme još lomila koplja oko 
konačne koncepcije trase normalne željezničke 
pruge Sarajevo—Konjic, od kojih su neke alter¬ 
native predviđale izgradnju novog dugačkog i znat¬ 
no niže smještenog baznog tunela, uz napuštanje 


postojećeg željezničkog tunela »Ivan«. Inženjersko- 
ekonomska analiza ukupnih godišnjih troškova 
(anuiteti 'investicija, održavanje, saobraćaj) poka¬ 
zala je da su rješenja pod 3) i 4) sa prijevojnim tu¬ 
nelom kudikamo povoljnija i ekonomičnija od va¬ 
rijanata pod 1) i 2) s otvorenom trasom. 


10 *c(in. 



SI. 5: Ekonomsko upoređenje varijanata rekonstrukcije 
ceste Raštelica—Bradina 

Tablica 1 

Tehnička i ekonomska svojstva varijanata rekonstrukcije ceste Raštelica—Bradina 




Varijanta 

izgradnje 




Modemi 

Rekon¬ 


Svojsko 

Mjera 

kolovoz 

strukcija 

Napomena 



PO 

po 



postojećoj 

napuštenoj 




cesti 

zupčanici 


Dužina trase 

km 

7,40 

7,40 + 

+ uključivši tunel 


kriv. 



L = 645 m 

Specifični broj krivina 

km 

13,2 

3,8 


Broj serpentina 

kom. 

6 

— 

R = 9 do 12 m 

Polumjeri krivina 

m 

9 do 400+ 

100 do 4000 

+ uključivši serpentine 
54°/oi krivina sa 

Visina penjanja 

m 

prosj. 86 
252/216 

prosj. 496 
164/128 

R < 50 m 

sjevema/južna rampa 

Prosječni nagibi nivelete 

°/o 

6,18 

3,45 


Najveći nagib nivelete 

°/o 

15,5 

6,1 


Troškovi izgradnje 

mil. 

din. 

204,8 

415,4 + 

Cijene iz g. 1958. 

* uključivo tunel 

Relativni troškovi 
održavanja ceste 

— 

1,00 

1,68 + 

+ uključivši rasvjetu 
tunela 

Relativni troškovi saobraćaja 

— 

1,00 

0,64 


Prosječna brzina vožnje 

km/h 

25 

60 

za motorna vozila 


pokazale da je varijanta rekonstrukcije novom ot¬ 
vorenom trasom pod 2) saobraćajno najnepovolj- 
nija, jer prelazi prijevoj na koti višoj za 50 m i uz 
nagibe do 8°/o a duža je za 2,25 km od postojeće 
ceste, pa je stoga ta varijanta napuštena u daljnjim 
razmatranjima. 

Upoređivanje tehničkih i ekonomskih svojstava 
dviju preostalih alternativa, tj. 1) modernizacije 
kolovoza po postojećoj cesti i 2) rekonstrukcije ce¬ 
ste po napuštenoj zupčanici s prijevojnim tunelom 
ispod Malog Ivana, koje je u sažetom pogledu dato 
u tablicama 1 i 2 te u grafikonu si. 5, pokazuje izra¬ 
zite prednosti drugog od tih rješenja. Iz ekonom¬ 
skog upoređenja proizlazi da se ukupni godišnji 
troškovi za obje varijante izravnavaju već nakon 
5 godina, a dalje su ti troškovi za drugu varijantu 

Tablica 2 

Pregled i raspodjela predviđenih investicionih troškova za rekonstrukciju ceste Raštelica—Bradina 

(Po investicionom programu sa cijenama god. 1958.) 


Grupa radova 


Varijanta 

izgradnje 


Modernizacija 
kolovoza po 
postojećoj cesti 

Rekonstrukcija po 
napuštenoj zupča¬ 
nici 

mil. 

din. 

°/o 

mil. 

din. 

po 

1 km 

mil. 

din. 

% 

mil. 

din. 

po 

1 km 

Donji stroj otvorene trase 

157,3 

77 

21,2 

84,9 

21 

12,6 

Tunel 

— 

— 

— 

205,2 

49 

318,0 

Ukupno donji stroj 

157,3 

77 

21,2 

290,1 

70 

39,3 

Gornji stroj i oprema 

47,5 

23 

6,5 

125,3 

30 

16,9 

SVEUKUPNO 

204,8 

100 

27,7 

415,4 

100 

56,2 


God. 1958. izrađen je investicioni program za 
rekonstrukciju ceste Raštelica—Bradina, u kojemu 
su analizirane i uspoređene 3 varijante s vrlo slič¬ 
nim karakteristikama kao one navedene gore pod 
1) do 3). Ova su rješenja prikazana u situaciji si. 3 
i uzdužnom profilu si. 4. Već prve grube ocjene su 



SI. 6: Poprečni presjek ceste na otvorenom dijelu 

osjetno niži. Osim toga — što u ekonomskoj ana¬ 
lizi uopće nije obuhvaćeno — izgradnja ceste po 
drugoj varijanti omogućuje nesmetano odvijanje 
javnog saobraćaja po postojećoj cesti, što omogu¬ 
ćuje da se za predviđeno 2-godišnje trajanje gra¬ 
đenja izbjegnu nepovratni gubici na troškovima 
saobraćaja i troškovima prevoza prilikom građenja 
u iznosu od oko 70 miliona dinara, koji bi bili ne¬ 
minovni pri izgradnji po prvoj varijanti. Stoga je 
za realizaciju izgradnje izabrana druga varijanta. 

Opis trase 

Trasa ceste po odabranoj varijanti odvaja se u 
Raštelici od postojeće, već rekonstruirane ceste, ne¬ 
što ispred njenog ukrštanja s postojećom uzanom 
prugom Sarajevo—Mostar. Nakon dovršenja i pu¬ 



si. 7; Poprečni presjek napuštenog tunela ispod Malog 
Ivana za uzanu prugu (zupčanicu) 


stanja u saobraćaj željezničke pruge normalnog ko¬ 
losijeka, čija trasa prolazi suprotnom padinom do¬ 
line, ovo će ukrštan je u nivou otpasti. Dalja trasa 
rekonstrukcije ceste razvija se dobro ispruženom 
linijom u usponu padinama desno od p. Ivan, pro¬ 
lazi ispod Malog Ivana u pravcu kroz napušteni 
željeznički tunel, koji će se proširiti i rekonstruirati 
za cestu. Po izlazu iz tunela trasa se u prostranoj, 
amfiteatralno oblikovanoj dolini p. Bradine razvija 
u padu širokim obilaženjem, prelazeći 2 puta preko 
vodotoka. U području naselja Bradine trasa prelazi 
iznad južnog portala željezničkog tunela »Ivan« i 
lijevom blagom krivinom prelazi na desnu padinu 
p. Trešanice, priključujući se oko 0,5 km južno na 
postojeću rekonstruiranu cestu. Dužina rekonstruk¬ 
cije ceste na dva dijela s otvorenom trasom iznosi 
ukupno 6755 m, a dužina ceste u tunelu 645 m. 

Otvorena trasa ceste prolazi na čitavom dijelu 
uglavnom nepošumljenim terenom, što omogućuje 


odličan vidik i preglednost ceste i daje vrlo dobre 
uvjete za brzo ocjeđivanje i lako održavanje ceste. 
Otvoreni dijelovi nove ceste, s trupom položenim 
uglavnom u blagom poluzasjeku, imaju vrlo po¬ 
voljne elemente alinjmana; svega na 2 mjesta pri¬ 
mijenjene su krivine sa R—100 m, dok su sve osta¬ 
le krivine sa većim polumjerima. Osnovna širina 
kolnika predviđena je 6 m, s obostranim banki- 
nama odnosno rigolom od 0,75 m (si. 6). 

God. 1959. obavljeni su istražni radovi a u na¬ 
stavku toga su rađeni glavni projekti, posebno za 
otvorene dijelove trase i posebno za rekonstrukciju 
tunela. 

Tunel »Mali Ivan« 

Stari tunel dužine 648,45 m, s nadslojem do 138 
m i profilom za uskotračnu prugu (si. 7), izgrađen 
je god. 1890., pri čemu je središnji dio tunela na 



SI. 8: Napuknuti i djelomično zatrpani južni portal 
starog željezničkog tunela 

dužini od okruglo 345 m ostao neobzidan. Preostali 
dio tunela obzidan je tek god. 1899. Zbog pojave 
jačih brdskih pritisaka, deformacija tunelskog pro¬ 
fila i opasnosti urušavanja kamena na dijelu oko 
60 m od južnog portala, naknadno je god 1914. po¬ 
jačan obzid jakom betonskom ispunom iznad tunel¬ 
skog svoda na dužini od 12 m te izveden betonski 
podnožni svod na dužini od 45 m. 



SI. 9: Istražni podkop kroz zarušeni sjeverni otvor 
starog tunela 

Nakon demontaže pruge i napuštanja objekta 
god. 1935. tunelski je prostor neko vrijeme služio 
za uzgoj sortnih gljiva. Potkraj drugog Svjetskog 
rata njemačke su jedinice miniranjem srušile sje¬ 
verni portal i dio tunela uz ovaj na dužini oko 
120 m, dok je blizu južnog otvora uslijed popušta¬ 
nja obzida došlo do urušavanja većih masa rastre¬ 
sitog materijala iz prirodnog kamina u tunel, tako 
da je u stvari bio nemoguć pristup u tunel (si. 8). 



SI. 10: Oštećeni obzid svoda od klesanaca u starom 
tunelu 


Istražni radovi u vezi s projektiranjem rekon¬ 
strukcije tunela obuhvatili su probijanje istražnog 
podkopa kroz zarušeni sjeverni dio (si. 9), inženjer- 
sko-geološka istraživanja brda na površini terena i 
u tunelu kao i okolnih nalazišta kamena s odgova¬ 
rajućim mineraloškim analizama i mehaničkim is¬ 
pitivanjima brdskog kamenja, materijala starog ob¬ 
zida i građevinskog kamena, uključivši agregate i 
beton od tog materijala, zatim kemijska ispitivanja 
brdskih voda u tunelu, i određivanje napona u ob- 
zidu tunela mjerenjima deformacije samog obzida 
i preciznim snimanjem deformacija oblika čistog 
profila tunela. 

Tunel probija, idući u pravcu od Raštelice pre¬ 
ma Bradini, na prvih oko 60 m škriljaste laporce i 
sive glince s pojavom brdskih voda, zatim na dalj¬ 
njih 170 m prolazi kroz suhe krečnjačko-gipsane 
stijene i dalje, na najdužem potezu od okruglo 260 
m, kroz suhu anhidritno-gipsanu stijenu, na koju 
se u idućih 60 m nastavlja čvrst pločast krečnjak sa 
glinenim prošloj cima; poslednju partiju u dužini 
oko 100 m čine uslojeni, mjestimično zdrobljeni 
krečnjaci sa pojedinačnim ili povezanim ulošcima 
ilovače i jačim prilivom brdske vode. Oba su pred- 
usjeka, sjeverni i južni, u rastresitom glinasto-osu- 
linskom pokrivaču sa blokovima kamenja geolo¬ 
škog supstrata. Prema tome, ocjenjujući na osnovu 
ovog grubog prikaza geološke prilike u odnosu na 
stabilnost i uvjete građenja tunela, sa izuzetkom 
prvih 60 m i posljednjih 100 m, tunel je smješten 
u čvrstoj, stabilnoj i suhoj stijeni. 

Ispitivanja lokalnih kamenih materijala (pje- 
skoviti kristalasti krečnjak, vapnoviti dolomit, vap- 
noviti pješčar, bigar i bigrovita breča) i betona 
spravljenih od njih dalo je sasvim slabe rezultate 


što se tiče čvrstoće i postojanosti, pa je to ukazalo 
da te materijale treba dobavljati sa daljih izvo¬ 
rišta. 

Kemijski sastav brdskih voda pokazao se do¬ 
brim s obzirom na neškodljivost za beton standard¬ 
nog kvaliteta. 

Obzid tunela debljine 40 cm od klesanca veza¬ 
nih hidrauličkim malterom bio je u razmjerno do¬ 
brom stanju, ukoliko se izuzme mjestimično lju- 
štenje površina kamena i raspadanje maltera usli¬ 
jed korozije, izazvane djelovanjem toplote i sum¬ 
pornih sastojaka dima lokomotiva. Na nekoliko 
mjesta, uslijed pritiska brda i nedovoljne poveza¬ 
nosti obzida sa brdom, ispalo je kamenje obzida iz 
svoda tunela uz odizanje tjemena (si. 10). Naponi 
u obzidu kreću se u središnjem dijelu tunela u pro¬ 
sjeku oko 20 kg/cm 2 , dok u dijelovima uz krajeve 
tunela dosižu 2 do 3 puta veću vrijednost, što odgo¬ 
vara, ako se odbije vlastita težina obzida, brdskim 
pritiscima od 8 do 35 t/m 2 , koji su se formirali du¬ 
gotrajnim procesom plastičnog deformiranja stijene 
i bubrenjem anhidrita. Osim toga je jednostrana 
deformacija ovala tunelskog profila pokazala da 
pritisak brda u većem dijelu tunela djeluje koso, 
pod nagibom 45° do 50°, što rezultira iz nagnutog 
si oj en ja sedimenata u brdu. 

Na osnovu rezultata istražnih radova i geodet¬ 
skih snimanja izrađen je g. 1960. glavni projekt tu¬ 
nela »Mali Ivan« dužine 645,00 m, s niveletom ko¬ 
ja je na sjevernoj polovini tunela u usponu 0,3°/o 
a na južnoj polovini u padu 0,4°/o. Najviša kota ni- 
velete u sredini tunela je 878,12. 



SI. 11: Poprečni presjek cestovnog tunela »Mali Ivan« 


Poprečni presjek tunela (si. 11) projektiran je sa 
čistim profilom širine 8,60 m i visine 6,00 m, a po¬ 
vršine 43,3 m 2 , sa betonskim obziđom kružnog obli¬ 
ka, za koji su data 4 tipa s jačinom u tjemenu 40, 
60, 80 i 100 cm, te alternativno 4 isto takva tipa 
sa čistim profilom konstrukcije obzida povećanim 
po čitavom obodu za 15 cm, unutar kojega je pred¬ 
viđena asfaltna hiđroizolacija (1 cm) sa 14 cm 
jakim armiranim betonskim zaštitnim slojem. Osim 
toga je za svaki tip predviđena mogućnost primje¬ 
ne podnožnog svoda. Za različite tipove tunelskog 

obzida teoretske površine izbijanja (bez podnožnog 
svoda) iznose od 59,6 do 75,6 m 2 , a površine obzida 
od 13,7 do 27,0 m 2 , tako da površina obzida pred¬ 
stavlja 23 do 33% površine izbijanja odnosno 32 do 
62% površine čistog profila. 

Saobraćajna površina u tunelu podijeljena je 
ivičnjacima na kolnik širine 6,00 m s obostranim 
poprečnim nagibom od 3% i dvije pješačke staze 
po 1,00 m. Kolovoz se sastoji od 20 cm jake beton¬ 
ske ploče i 5 cm debelog zastora od tvrdo livenog 
asfalta, dok su pješačke staze prikrivene sa 2 cm 
tvrdo livenog asfalta. Za odvodnjavanje su predvi¬ 
đeni obostrani pravokutni betonski kanali smje¬ 
šteni ispod pješačkih staza. 

Vještačka ventilacija tunela nije predviđena jer 
je računska analiza pokazala da će prirodno pro¬ 
vjetravanje zadovoljiti za dugi niz godina, budući 
da se oba otvora tunela nalaze u područjima s izra¬ 
zitim klimatskim i temperaturnim razlikama. 

Za rasvjetu tunela predviđaju se živine svje¬ 
tiljke, smještene u tjemenu tunelskog svoda u raz¬ 
macima od 17 do 40 m. Pojedina svjetiljka je ja¬ 
čine 485 W sa svjetlosnom strujom oko 22000 lm, a 
ukupna snaga instalirana u rasvjetu je oko 10 kW. 
Očito je da takva rasvjeta ne će odgovarati saobra¬ 
ćajnim uvjetima i da će morati da pretrpi izmjene. 



SI. 12: Prikaz metode postepenog izbijanja i obziđiva- 
nja tunela po metodi poduhvatanja (belgijskoj). 

Legenda: 1 — podgrađivanje starog tunela, 2 — izbi¬ 
janje gornjeg potkopa, 3 — izbijanje kalote, IV — be- 
toniranje tjemenog svoda, 5 — rušenje starog obzida, 
6 i 8 — izbijanje oporaca i temelja, VII i IX — beto- 
niranje oporaca 

Sve projekte rekonstrukcije ceste i tunela izra¬ 
dio je biro za projektovanje puteva i mostova »Tra- 
ser« u Sarajevu, dok je istražne radove obavio Za¬ 
vod za eksperimentalno građenje, Zavod za ispiti¬ 
vanje materijala i konstrukcija i Zavod za inže¬ 
njersku geologiju Tehničkog fakulteta u Sarajevu. 

Građenje rekonstrukcije ceste i tunela 

Izvođenje radova na rekonstrukciji tunela 
»Mali Ivan«, kao glavnog objekta na novoj cesti 
Raštelica—Bradina, povjereno je Željezničkom 
građevinskom preduzeću br. 12 iz Sarajeva, koje 
je decembra 1960. otpočelo s radovima od južnog 


otvora tunela, ponajprije raščišćavanjem prilaza 
tunelu i uređenjem dna i zapuštenog odvodnjava¬ 
nja starog tunela. 

Izvođač radova, poštujući zahtjeve projekta o 
postepenoj razradi profila novog tunela, odabrao je 
za građenje cestovnog tunela metodu poduhvata¬ 
nja (belgijsku metodu, si. 12), pri kojoj stari tunel, 



SI. 13: Podupiranje obzida starog željezničkog tunela 


ostavljen u sredini i donjem dijelu profila novog 
tunela, zamjenjuje donji potkop. Obzid staroga tu¬ 
nela, poduhvaćen i ojačan lakom podgradom s lon- 
garinama (si. 13), predstavlja podgradu takvog do¬ 
njeg potkopa a ujedno i oslonac podgrade za izbi¬ 
janje i betoniranj e kalote, tako da je stari obzid 
ostavljen sve do dovršenja obzida tjemenog svoda, 
a zatim je rušen. Sve ostale faze građenja odvijale 
su se po utvrđenom redu radova te metode. 

Iskopani materijal transportirao se damperima 
u deponiju ispred južnog otvora tunela. Za pripre¬ 
mu betona dovožen je neretvanski šljunak odličnog 
kvaliteta iz Konjica (oko 18 km). Beton je sprav- 
ljan postrojenjem smještenim u dovršenom dijelu 
novog tunela, a do mjesta ugrađivanja transporti¬ 
ran pneumatskom betonskom pumpom. Betoniranje 
obzida je vršeno u drvenim oplatama s uobičaje¬ 
nim drvenim čavlanim oblučilima (si. 14). 

Tunel je pri građenju podijeljen na 106 prste- 
nova dužine po 6 m, 1 prsten od 5 m i 1 prsten od 
4 m. U središnjem dijelu, na dužini od okruglo 



SI. 14: Izbetonirani tjemeni svod cestovnog tunela u 
oblučilima 

450 m, gdje se zbog čvrste, stabilne i suhe stijene 
brda profil izbijao tek s neznatnim podgrađivanjem 
ili uopće bez podgrade, radovi su se odvijali brzo i 
bez teškoća, i tu su primijenjeni lakši tipovi obzida 
bez izolacije. U potezima prema otvorima tunela s 
raspucalom i razdrobljenom stijenom, glinom i po¬ 
javom vode izbijanje kalote zahtijevalo je više ili 
manje jako podgrađivanje, no i tu nije bilo teškoća 
u radu koje bi prelazile okvire normalne težine ra¬ 
da u takvom sastavu brda. Tu su primijenjeni jači 
tipovi obzida, djelomično s izolacijom. Na dva mje¬ 
sta, u prstenovima 17—18 i 97—98, došlo je do ja¬ 
čih zarušavanja sljemena u vidu kamina, pa je tu 
primijenjen najjači tip obzida s izolacijom (v. ta¬ 
blicu 3). Podnožni svod primijenjen je samo u por- 
talskim prstenovima, jer betonska ploča kolovozne 
konstrukcije u nekim prstenovima ojačana još be¬ 
tonskim podnožnim pragovima, sama po sebi pred¬ 
stavlja odličnu razuporu temelja. 


Tablica 3 

Primijenjeni tipovi obzida pri rekonstrukciji 
cestovnog tunela »Mali Ivan« 


Tip 

obzida 

Deblji¬ 

na 

Izola¬ 

cija 

Broj 

prste- 

nova 

Dužina 

svoda 

u 

tjemenu 

cm 

sa 

zaštit¬ 

nim 

slojem 

prste- 

nova 

m 

ukup- 
' no 

m 

Ia 

40 

bez 

31 

6 

186 

Ha 

60 

bez 

37 

6 

222 

lila 

80 

bez 

5 

6 

30 

Illb 

80 

sa 

9 

6 

54 

IVa 

100 

bez 

15 

6 

90 

1 

4 

4 

IVb 

100 

sa 

9 

6 

54 

1 

5 

5 

Ukupno 



108 


645 

Jedina stalna teškoća pri građenju tunela pro- 
izašla je iz preniskog prostora gornjeg potkopa, što 
je otežavalo rad na betoniranju svoda. Daljnju, 
iako privremenu teškoću, predstavljao je zarušeni 
dio tunela uz sjeverni otvor, koji je trebalo da se 
probije donjim potkopom (si. 15). 



SI. 15: Ulaz u donji podkop na sjevernoj strani tunela 


Radovi na dijelovima otvorene trase ceste, koje 
je preuzelo na izvođenje na sjevernoj rampi Teh¬ 
nička sekcija (sada preduzeće) za puteve iz Sara¬ 
jeva a na južnoj rampi Tehnička sekcija za puteve 
iz Mostara, otpočeli su marta 1961. zemljani radovi, 
koji su zahtijevali uglavnom samo poprečni trans¬ 
port masa, većim su dijelom izvođeni ljudskom 
radnom sangom a manjim dijelom dozerima. Na si. 
16 i 17 prikazani su neki dijelovi s izvršenim do- 



Sl. 16: Rekonstruirana cesta sa djelomično izvedenim 
gornjim strojem u području Bradine 



SI. 17: Donji stroj rekonstruirane ceste u predjelu 
doline potoka Bradine 


njim odnosno gornjim strojem ceste. U trupu ceste 
izvedeno je ukupno 30 propusta otvora 0,8 do 5 m 
(prosječno 1 propust na 225 m ceste), od kojih je¬ 
dan dio predstavlja produženje ili rekonstrukciju 
postojećih objekata u trupu napuštene zupčanice. 
Na dijelovima ceste blizu oba otvora tunela, gdje 
strmije nagnuti teren iziskuje jača zasijecanja, iz¬ 
vedeni su na dužim potezima uporni zidovi s filte- 
rom (si. 18). 

Zbog tla pretežno glinovitog sastava, gornji 
stroj, ukupne debljine 55 do 65 cm, izveden je na 
najvećem dijelu ceste s tamponskim slojem. 

Ovaj prikaz ne bi bio potpun kad ne bi sadrža¬ 
vao i podatke o obimu glavnih radova i troškovima 
građenja. Ti su podaci dati u tablici 4, iz koje se 
vidi da stvarni troškovi građenja višestruko prema¬ 
šuju troškove predviđene investicionim progra¬ 
mom. Ova činjenica, međutim, ni u kom slučaju 
ne dovodi u pitanje ekonomsku opravdanost izvr- 

šene rekonstrukcije ceste, jer i korigirana saobra¬ 
ćaj no-ekonomska analiza pokazuje da će uloženi 
iznos u rekonstrukciju ceste biti otprilike kroz 9 
godina nadoknađen uštedama na troškovima sao¬ 
braćaja. 

Nakon puštanja u saobraćaj nove ceste Rašte- 
lica—Bradina stara cesta preko Ivan Sedla služit 
će samo još lokalnom saobraćaju i kao prilaz dvje¬ 
ma postojećim šumskim cestama. Time će značaj 
samog prijevoja na Ivan Sedlu, koji je kroz mile¬ 
nije bio saobraćajnog karaktera, preći na područje 
historije i turizma. 



SI. 18: Donji stroj rekonstruirane ceste sa podpornim 
zidovima u predjelu južnog portala tunela 


Tablica 4 

Pregled troškova građenja rekonstrukcije ceste Raštelica—Bradina po glavnom projektu (1960) 

i stvarnih (1962) 





Koštanje radova 





mil. dinara 

°/o 

Specifično 
koštanje 
mil. din. 

km 

Grupa radova 

Jed. 

mje¬ 

ra 

Koli¬ 

čina 

Po 

glav¬ 

nom 

projek¬ 

tu 

Stvarno 

Poje¬ 

dinač¬ 

no 

Ukup¬ 

no 

I OTVORENA TRASA 








Pripremni i zemljani radovi 

m s 

64 700 

45,0 

97,6 

21 



Potporni zidovi i odvodnji 

m s 

3 560 

34,0 

63,2 

13 



Propusti 

kom. 

30 

38,9 

68,0 

14 



Gornji stroj, oprema i ostalo 

m" 

45 240 

99,4 

235,4 

52 



Ukupno 

II TUNEL 

km 

6,755 

217,3 

464,2 

100 

39 

68,7 

Izbijanje tunela 

m 3 

35 830 

255,0 

314,8 

43 



Obzid i izolacija tunela 

m s 

13 350 

254,5 

331,0 

45 



Portali 

kom. 

2 

13,5 

15,9 

2 



Gornji stroj, oprema i ostalo 

m 2 

5 160 

53,7 

71,8 

10 



Ukupno 

km 

0,645 

576,7 

733,5 

100 

61 

1137,2 

Sveukupno 

km 

7,400 

794,0 

1197,7 

— 

100 

162,0 


Zaključak 

Prikazano je savremeno rješenje rekonstrukcije 
saobraćajno veoma značajnog dijela glavne ceste 
Sarajevo—Mostar, koje — usprkos znatnim investi¬ 
cijama — u velikoj mjeri pruža poboljšanje saobra¬ 
ćajnih uvjeta i daje zajednici velike uštede u sao¬ 
braćajnim troškovima, a zanimljivo je sa 3 stano¬ 
višta: 

— ekonomskog, jer je za izgradnju savremene 
ceste iskorištena jedna stara, davno otpisana i na¬ 
puštena saobraćaj nica, 

— tehničkog, jer daje zanimljiva rješenja, na¬ 
pose što se tiče građenja tunela, 

— naučno-istraživačkog, jer je omogućilo — 
zahvaljujući postojanju 70 godina starog tunela — 


da se steknu određena saznanja o geološkim i me¬ 
haničkim pojavama u brdu. 

Izgradnjom cestovnog tunela »Mali Ivan« ujed¬ 
no smo dobili i za sada najduži cestovni tunel u 
našoj zemlji. 

Sigurno je da bi se prikazano rješenje rekon¬ 
strukcije ceste u cjelini i u nekim pojedinostima 
moglo podvrći kritici, no ta kritika ne bi bila 
objektivna ako ne bi obuhvatila čitav kompleks 
posljednjih rješenja željezničkih i cestovnih sao¬ 
braćaj nica na području vododijelnice jadranskog 
i crnomorskog sliva, koja — gledano malo dalje u 
perspektivi — ipak ne predstavlja mogući opti¬ 
mum. Ali je isto tako van svake sumnje da izvršena 
rekonstrukcija ceste predstavlja najracionalnije 
rješenje u odnosu na naše sadašnje ekonomske mo¬ 
gućnosti. 

ANALIZA NEKIH RAVNIH PLOČASTIH SISTEMA MOSTOVA 

Ing. Milenko Pržulj, Sarajevo 


Kao projektant mostova u projektantskom bi¬ 
rou »Traser« — Sarajevo izradio sam idejne i glav¬ 
ne projekte za nekoliko objekata na autoputu Brat¬ 
stvo—Jedinstvo na dijelu od Laništa do Paraćina. 
Izgradnja toga dijela autoputa započela je ovog 
proljeća. 

Za prelaz autoputa preko regulisanih rijeka Be- 
lice i Lugomir primijenjen je sistem kontinualnih 
dvojnih ploča promjenljivog presjeka. Za prelaz 
autoputa preko rijeke Ravanice primjenjen je si¬ 
stem dvozglobnog okvira, a preko rijeke Crnice 
sistem kontinualnog okvira. 

Zajedničke karakteristike navedenih mostova 

Svi objekti su riješeni u armiranom betonu. Na 
mostovima su zadržani isti uslovi kao i na otvore¬ 
nom putu (širina i vrsta kolovoza, poprečni i pođu- 
žni pad). Kolovoz širine 8,20 m (7,50 + 2 X 0,35 m) 
je betonski. Čini ga gornja površina armirane be¬ 
tonske konstrukcije na koju je dodat 1 cm betona 
istog kvaliteta za abanje. Pored statičke armature 
dodata je armatura u vidu mreže 0 8 # 10 cm 
u zoni negativnih momenata i 0 # 20 cm u zoni 
pozitivnih momenata. Cilj mreže je da se spriječe 
sitne pukotine na voznoj površini kroz koje bi mo¬ 
gla voda prodirati i izazvati koroziju statičke ar¬ 
mature. Pri dimenzioniranju konstrukcije mostova 
na negativne momente usvojen je (prema DIN-u) 
smanjeni napon čelika oa = 1200 kg/cm 2 , da se 
spriječe štetna izduženja uslijed kojih bi nastajale 
pukotine u betonu. 



/ /fireža <£ $ # /ć ? c/V f ćs^an / /)eq / 7?o/7?e/?o /o / 

#> s # 20 c/ 7 ? fa jv/iJ poz momeno-far 


I 

SI. 1: Detalj kolovoza na mostovima 

Detalje kolovoza prikazuje si. 1. 

Prednosti ove vrste kolovoza su: olakšanje nose¬ 
će (rasponske) konstrukcije za težinu uobičajenih 
vrsta kolovoza, jednostavnost izrade, održanje kon¬ 
tinuiteta s kolovozom na autoputu i smanjenje cije¬ 
ne mosta. Loše strane su: povećana potrošnja če¬ 
lika uslijed ograničenog napona čelika u negativ¬ 


noj zoni i mogućnost bržeg trošenja zaštitnog sloja 
usljed nekvalitetne izrade. 

Za objekte ukupne dužine manje od 30 m pre¬ 
poručeno je od Savezne revizione komisije da se ne 
izrađuju izdignute pješačke staze, a ograda da bude 
visine 60 cm. 

Treba istaći da je investitor, Direkcija za puteve 
NR Srbije, na vrijeme (prije izrade idejnih proje¬ 
kata) stavio projektantima na raspolaganje geome- 
haničke izvještaje. Položaj sondi dobro je ocije¬ 
njen, a interpretacija terenskih podataka obavlje¬ 
na je stručno i savremeno. 

Mostovi preko rijeke Belice i Lugomir 

Oba riječna korita su regulisana. Zbog geome¬ 
trijske sličnosti regulisanih korita i približno jed¬ 
nake ukupne regulacione širine (oko 50 m između 
unutrašnjih ivica nasipa) oba mosta su tretirana 
kao jedna cjelina. 

Ugao ukrštanja autoputa i regulisanog korita ri¬ 
jeke Belice iznosi 58° 50', a rijeke Lugomir 77° 40'. 

Projektima regulacija postavljen je uslov da 
donja ivica konstrukcije bude iznad krune odbran- 
benih nasipa. Radi ograničene konstruktivne visine 
bila je nužna primjena kontinualnih sistema s plo¬ 
častim poprečnim presjekom. Ugao ukrštanja auto¬ 
puta i rijeke Belice je oštar (odstupanje od pravog 
ugla 31° 10'), pa bi statičko djelovanje pune ploče 
znatne širine bilo nejasno. Usljed toga primijenjen 
je sistem sa dvojnim pločama. Time je promije¬ 
njen odnos između širine i raspona ploča i dobi¬ 
veno povoljnije delovanje konstrukcije u statič¬ 
kom pogledu. Kod rijeke Lugomir odstupanje od 
pravog ugla iznosi 12° 20', pa je u idejnom projektu 
primijenjena puna ploča. Na osnovu idejnih proje¬ 
kata pokazalo se da je sistem sa dvojnim pločama 
ekonomičnu, pa je on kasnije primijenjen i na 
mostu preko rijeke Lugomir. Oba mosta imaju istu 
rasponsku konstrukciju — armirano betonsku kon- 
tinualnu dvojnu ploču raspona 13*50 + 18,00 + ' 
-h 13,50 s promjenljivom debljinom. Debljina ploče 
mijenja se od sredine mosta (0,55 m) prema oslon¬ 
cima (1,00 m) po paraboličnom zakonu. Pored sta¬ 
tičke prednosti to daje skladnu liniju mosta (si. 2 i 
3), što je od značaja jer se mostovi nalaze u blizini 
grada Svetozareva. 

Izbor mjesta za stubove uvjetovan je oblikom 
regulisanih korita, ali je postignuti odnos raspona 
1 : 1,33 : 1 povoljan. Cjelokupna konstrukcija mo¬ 
sta je u poprečnom nagibu 2°/o (izdignuta ivica 
mosta s uzvodne strane). 

SI. 2. pokazuje poprečni presjek mosta. 

Sistem s dvojnim pločama primijenjen za kose 
mostove ima gore spomenutu statičku prednost, 
tanka ploča koja spaja dvojne ploče elastična je 
i omogućava pojedinačne deformacije dvojnih plo¬ 
ča, čime se smanjuje uticaj kosine a da pri tome ne 
zahtijeva veću konstruktivnu visinu. 































SI. 2: Izgled mosta preko rijeke Belice 

U slučajevima gdje su u pitanju dvije uže sao¬ 
braćajne trake (dvije trake puta ili put i željeznica) 
može se primjenom tog sistema postići ušteda u 
oplati i skeli time što se pojedine ploče grade jedna 

za drugom, srednji dio inače kao montažni. Slaba 
strana je, razumije se, prekidanje monolitnosti u 
konstrukciji. 

Šupljina između ploča može se iskoristiti za pro¬ 
vođenje vodovoda i drugih instalacija preko mosta. 

Pri projektovanju stubova nastojalo se da im se 
da lijep i moderan izgled. Zbog ograničene moći 
nošenja temeljnog tla (prašinasta glina, od = 2,60 
kg/cm 2 za stopu širine 2,50 m i dubinu fundiranja 
3,0 m) nad riječnim stubovima primijenjena su po¬ 
kretna ležišta u vidu armiranih betonskih klatna, 
zato da su oni oslobođeni uticaja temperature, 
skupljanja betona i kočenja vozila. Radi ekonomič- 

nosti projektovani su 
i obalni stubovi kao 
dvojni ispod dvojnih 
ploča. Spojnice na kra¬ 
jevima mosta sakrive¬ 
ne su armiranim za¬ 
vjesama debljine 10 
cm. 

Proračunom slije¬ 
ganja za obalni i ri¬ 
ječni stub konstatova- 
no je da se obalni stub 
sliježe za 5,06 cm, a 
riječni za 5,21 cm. Uti- 
ca j razlike slijeganja 
A h = 0,15 cm na kon 
strukciju mosta može 
se zanemariti. Očekuje 
se da će se polovina 
slijeganja izvršiti u 
toku gradnje (konsoli¬ 
dacija tla pod teretom 
objekta koji se gradi), 
a za ostatak slijeganja 
predviđeno je nađviše- 
nje konstrukcije. Na si. 
5 vidi se podužni pre¬ 
sjek i osnova mosta 
preko rijeke Lugomir. 

Uobičajeni pokaza¬ 
telji utroška materi¬ 
jala (betona i čelika) 
po kvadratnom metru 
korisne površine mo¬ 
sta i utrošak čelika po 
metru kubnog betona, 
su ovi: 

betona 0,45 m 3 /m 2 
korisne površine, že¬ 
ljeza 75,6 kg/m 2 kori¬ 
sne površine, odnosno 
167 kg/m 3 betona. 

Puna ploča istih ra¬ 
spona i približno iste 
visine (u polju 45 m, 
nad osloncima 1,15 m) 
projektovana i izvede¬ 
na na mostu Plandište 
kod Sarajeva ima be¬ 
tona 0,79 m 3 /m 2 kori¬ 
sne površine, željeza 
67 kg/m 2 korisne po¬ 
vršine, odnosno 167 
kg/m 3 betona. 

Podužni presjek i osnova mosta preko rijeke Lugomir 

Upoređenjem samo nosećih, rasponskih kon¬ 
strukcija navedenih mostova, koji imaju sve uslove 
za komparaciju, dobivaju se ovi rezultati 


Most 

Beton MB 300 

Željezo 


m 3 

t 

Belica (Lugomir) 

211,00 

30,50 C 37 

Planđište 

354,00 

18,80 C 52 
7,00 C 37 

Razlike 

143,00 



Ako se ove razlike izraze novčano dobij a se uz 
cijenu 35 000 Din/m 3 sa MB 300 sa skelom i 185 
Din/kg za C 37, odn. 210 Din/kg za C 52, 5 000 000 
Din u korist mosta preko r. Belice, a 405.000 Din u 
korist mosta Planđište. 

Prema tome je rasponska konstrukcija mosta 
preko r. Belice ekonomičnija za približno 4,6 mili- 
ona. Zaključak: Sistem sa dvojnim pločama je po¬ 
red statičke prednosti, koja je naročito značajna za 
kose mostove, i ekonomičniji od sistema sa punom 
pločom. 

Most preko rijeke Ravanice 

Na dijelu uz most rijeka Ravanica je regulisana. 
Trapezni oblik regulisanog korita zahtijeva rješe¬ 
nja bez srednjih stubova. Gredni sistemi su odba¬ 
čeni radi ograničene građevinske visine i slabijeg 
izgleda mosta. Raspon mosta je van granica eko¬ 
nomičnosti pločastog mosta na dva oslonca. Ostala 
je mogućnost primjene okvirnih sistema. Radi rela¬ 
tivno slabijih uslova fundiran ja primijenjen je si¬ 
stem okvira sa dva zgloba raspona 15,00 m. Iako 
je sistem statički neodređen, malo je osjetljiv na 
uticaj nejednakog slijeganja, ali je osjetljiviji na 
horizontalna promj era van j a. 

Sistem je primijenjen kao pločasta konstrukcija 
s promjenljivom visinom prečke (u sredini do = 
= 44 cm a na kraju dj = 88 cm) i promjenljivom 
debljinom stubova (u vrhu 88 cm a na dnu 44 cm). 
Visina presjeka prečke okvira sa dva zgloba obično 
iznosi V20 do V25 raspona, u našem primjeru je 
V34 1 u sredini, a V17 na krajevima. 

Pločasta prečka izabrana je iako daje veću 
kubaturu nego konstrukcija sa rebrastim pre¬ 
sjekom, ne samo radi jednostavnijeg rada pri gra¬ 
đenju, nego i zbog manje konstruktivne visine. 
Smanjenje kubature nasipa na račun povećane ci¬ 
jene za most (usljed ograničene visine) skoro uvi¬ 
jek je ekonomično na autoputevima kad su u pi¬ 
tanju kraći mostovi. 

Zlobovi okvirne konstrukcije projektovani su 
kao »nepravi zglobovi« u armiranom betonu. Hori¬ 
zontalnu komponentu kosih reakcija primaju kose 
šipke zglobova, a vertikalnu komponentu prima 
sam beton kao da nije armiran. Zglob se ostvaruie 
umetanjem gotovih ploča od asfalt kita ili polivi¬ 
nila. Krajevi stubova upušteni su zbog bolje zašti¬ 
te zglobova u temelj. (Prostor između stuba i te¬ 
melja zalit će se asfalt kitom), (si. 6). 



SI. 6: Detalj konstrukcije zgloba dvozglobnog okvira 
mosta preko rijeke Ravanice 

Za vezu mosta sa nasipom služe viseća armirano 
betonska krila dužine 2,50 m, koja djeluju statički 
povoljno jer smanjuju pozitivni momenat u prečki. 

Materijal za most je armirani beton MB 220 i 
Č 37. Način armiranja vidi se na si. 7. 

Pokazatelji ekonomičnosti mosta (utrošak be¬ 
tona i čelika po kvadratnom metru korisne povr¬ 
šine mosta i utroška čelika po 1 m 3 betona) su ovi: 

betona 0,85 m 3 /m 2 korisne površine, željeza 
103,00 kg/m 2 korisne površine, odn. 125,00 kg/m 3 
betona. 

Prof. Polivanov navodi za ovaj sistem mosta, za 
raspone 1 = 10—12 m i stubove 5—8 m visine, kao 
normalne ove granice utroška betona i čelika: 

čelika 120—140 kg/m 3 betona, betona 0,60—0,80 
po 1 m 2 korisne površine mosta. Naš most je većeg 
raspona; upoređenje pokazatelja može se zaključiti 
da je u granicama ekonomičnosti. 

Most preko rijeke Crnice 

Sistem mosta je kontinualna okvirna konstruk¬ 
cija sa tri otvora 7,00 + 8,40 + 7,00 m, s pločastim 
poprečnim presjekom konstantne visine. Odnos ras¬ 
pona je okonomičan 1:1, 2:1 (izjednačenje pozi¬ 
tivnih i negativnih momenata od stalnog optereće¬ 
nja). Linearna krutost prečke znatno je veća od li¬ 
nearne krutosti stubova, pa je primijenjena me¬ 
toda raščlanjivanja složene sheme na proste sheme. 
Prečka je računata kao kontinuirani nosač jer je 
uticaj stubova na sile i momente u prečki neznatan. 
Uticaj deformacija prečke na sile i momente u stu- 
bovima je vrlo znatan, pa je uzet u račun. 

Takvo uprošćenje računske sheme može se pre¬ 
ma prof. Polivanovu primijeniti (bez znatnijeg uti¬ 
caj a na rezultat) u slučajevima kada je krutost 
prečke veća pet do šest puta od krutosti stubova. 
Time se, ipak, gubi jedna od glavnih prednosti ok¬ 
virnih sistema koja postoji uslijed krute povezano¬ 
sti prečke sa stubovima, jer ova omogućuje da se 
momenti u prečki rasterete, a da se istovremeno 
smanje dimenzije subova. Uprošćenje računske 
sheme stvarno je suvišno i nepotrebno, jer ne daje 
znatnu uštedu u vremenu, a dobivaju se manj# 
tačni rezultati. 

SI. 7: Način armiranja dvozglobnog okvira mosta preko 
rijeke Ravanice 



SI. 8: Poprečni presjek mosta preko rijeke Crnice 


Ploča od MB 220 i Č 37 ima debljinu 45 cm. Na 
obalama je čvrsto spojena sa tri pravo ugaona stuba 
50/34, a u sredini po četiri okrugla stuba 0 45. Stu- 
bovi su od MB 300 i Č 37. Primjena okruglih tan¬ 
kih stubova u rijeci opravdana je time što se ri¬ 
jeka ne ledi i ne nosi plivaj uče predmete ko ji bi 
izazvali mehanička oštećenja. 

Smatramo da će biti korisno ako se tabelarno 
prikaže struktura i veličina momenata u stubovima. 

Iz tab. (str. 274) se vidi da je uticaj dopunskih 
opterećenja vrlo znatan pa je uvijek mjerodavno 
dimenzioniranje za totalno opterećenje. Uticaj priti¬ 
ska zemlje na krajnje stubove je znatan i s njim 
treba računati. Projektanti nailaze na teškoću pri 
proračunu ovoga uticaj a jer ne postoje naši propisi. 
Njemački propisi predviđaju da pritisak djeluje na 
tri širine stuba, što daje prilično velike uticaje (mi 
smo računali da pritisak tla djeluje na dvije širine 

Stubovi 

Stalno 

opterećenje 

tm 

• VftT'- .Žoii. 

Pokretno 

opterećenje 

tm 

Pritisak 

zemlje 

tm 

Uticaj 

kočenja 

vozila 

tm 

Promjena 

tempera¬ 

ture 

tm 

Skupljanje 

betona 

tm 

Krajnji 

3 X 50/34 

vrh 

+ 7,40 

+ 16,30 
— 6,65 

+ 3,64 

±5,35 

± 10,45 

— 7,84 

2 X 90 20 

nožica 

+ 3,70 

+ 8,15 
— 3,32 

+ 15,00 

± 5,35 

± 10,45 

— 7,84 

Srednji 

4 X 0 45 

vrh 

0,00 

+ 11,10 
— 11,00 

— 1,26 

± 4,80 

± 3,01 

— 2,26 

100 20 

nožica 

0,00 

+ 5,55 
— 5,50 

— 1,62 

± 4,80 

± 3,01 

— 2,26 


stuba). Uticaj pasivnog otpora se zanemaruje. Geo- 
mehaničari bi eksperimentalnim putem mogli dati 
tačniju sliku o ovom pitanju. 

Vidi se da srednji stubovi primaju znatno ma¬ 
nje momente od potiska tla, promjene temperature 
skupljanja betona, stalnog i pokretnog opterećenja, 
ali zato primaju veće normalne sile (reakcije 
prečke). 

Nad riječnim i obalnim stubovima su poprečni 
nosači skriveni u ploči. Ploča je kontrolisana na 
probijanje stubova. Cjelokupna konstrukcija mosta 
je u znatnom poprečnom nagibu cca 5,5°/o jer je 
most u krivini (v. poprečni presjek mosta na si. 8). 

Izdignuta ivica mosta je na uzvodnoj strani. 
Konstrukcija mosta se opšte ističe jednostavnošću. 


Temelji stubova su zajednički — kontragrede sa 
tri (dva) polja i prepustima. Najveći pritisak na tlo 
iznosi 2,93 kg/cm 2 (kod krajnjih stubova). Svi te¬ 
melji leže na istoj dubini i na istom sloju prašina- 
ste gline. U profilu mosta bušene su tri sonde. Do¬ 
puštena naprezanja tla dobiveno je preko Buisman- 
ovog obrasca za trakaste temelje. Izvršeni proračun 
slijeganja ispod krajnjih i srednjih stubova poka¬ 
zao je da razlika slijeganja među njima iznosi 0,18 
cm. 

Pokazatelji ekonomičnosti konstrukcije mosta 
su slijedeći: betona 0,59 m/ 8 m 2 korisne površine, 
željeza 67,50 kg/m 2 korisne površine, odn. 112,00 
kg/m 3 betona. 


EGZAKTNO UTVRĐIVANJE INSOLACIJE U URBANIZMU 

Andrija Ivančan, Zagreb 


O načinu tačnoga utvrđivanja insolacije i za- 
sjenjivanja kao i važnosti toga utvrđivanja u ar¬ 
hitekturi i građevinarstvu dosad već bilo je riječi 
u »Građevinaru« te u »Čovjeku i prostoru«. Ovaj 
puta prikazali bismo važnost tačnog utvrđivanja 
insolacije i zasjenjivanja u urbanizmu. 

Iznijet ćemo dva konkretna primjera. Prvi (si. 
1) zadatak dao je »Urbanistički zavod grada Zagre¬ 
ba«, a odnosi se na zasjenjivanje dječjeg igrališta 
i stambenog objekta br. 4, što ga vrše dva tornja 
br. 5. Drugi (si. 2) uzet je iz projekta jednoga no¬ 
vog naselja u Zagrebu. On također tretira zasje¬ 
njivanje dviju tačaka dječjeg igrališta i sjeverne 
stambene zgrade, koje zasjenjuje južni objekt. 

I 

1. ZADATAK 

Valja utvrditi koliko su vremena u određene 
dane osunčane dvije tačke dječjeg igrališta (tač. 
A i B) i jedna tačka na objektu br. 4 (tač. C) iz 
»Lokacije stambenih zgrada u ulici Proleterskih 
brigada«. 

2. UVJETI 

Tačke A i B nalaze se na dječjem igralištu iz¬ 
među dva stambena tornja (br. 5) visoka 45,10 m 
i stambene zgrade (br. 4) visoke 32,50 m. Tačka A 
smještena je gotovo u najjužnijem dijelu dječjeg 
igrališta koje je, s obzirom na insolaciju, mnogo 

nepovoljnije, dok je tačka B u sjevernom dijelu 
povoljnija od tačke A. Tačka C smještena je ispod 
donjega ruba najniže prozorske trake, otprilike u 
sredini zgrade br. 4. 


Slika 3 

Slika 3a 

4. REZULTATI UTVRĐIVANJA POMOĆU 
MOJIH SHEMA 


Slika 2 

3. ZA SVE BI TAČKE TREBALO UTVRDITI 

a) graničnu liniju između osunčanja i zasjenji- 
vanja tokom cijele godine; b) očitati trajanje inso¬ 
lacije u: dane zimskoga i ljetnog solsticija, dane 
najjače hladnoće (29. I) i dane ekvinokcija. 


Graničnu liniju između osunčanja i sjene za 
tač A predočuje si. 3, a trajanje insolacije u poje¬ 
dine dane tabela (si. 3a). Graničnu liniju između 
osunčanja i sjene za tač. B predočuje si. 4, a tra¬ 
janje insolacije tabela (si. 4a). Graničnu liniju iz¬ 
među osunčanja i sjene za tač. C predočuje si. 5, 
a trajanje osunčanja tabela (si. 5a). 

Iz tabela (si. 3a, 4a i 5a) se vidi da je svakoj 
tački osiguran minimum osunčanja, tj. najmanje 
dva sata dnevno tokom čitave godine. 

Slika 4 


Razlog za tako povoljnu insolaciju leži u činje¬ 
nici da su oba tornja svojim uskim širinama okre¬ 
nuta prema dječjem igralištu i objektu br. 4. 


1. ZADATAK 

Valja utvrditi za tačke A, B i C imaju li osi¬ 
guran minimum osunčanja tokom cijele godine, 
tj. dva sata dnevno. 

2. UVJETI 

Tačka A i B nalaze se na dječjem igralištu 
između dviju stambenih zgrada smjera istok—za¬ 
pad, visokih 15 m i međusobno udaljenih 26 m. 
Tačka A smještena je najzapadnije, a tačka B 
najsjevernije. Prema tome obje tačke imaju s ob¬ 
zirom na insolaciju najbolji položaj. Tačka C na¬ 
lazi se ispod donjeg ruba najniže prozorske trake 
na vertikalnoj simetrali južnoga pročelja sjeverne 
zgrade. 

Slika 5 


3. ZA SVE TRI TAČKE VALJA UTVRDITI 

a) graničnu liniju između osunčanja i sjene to¬ 
kom cijele godine; b) postoji li minimum osunča¬ 
nja; c) ako za sjeverni objekt ne postoji minimum 
osunčanja, za koliko bi se metara morala povećati 
udaljenost između oba objekta da se ostvari mi¬ 
nimum. 


4. REZULTATI UTVRĐIVANJA 

Graničnu liniju između osunčanja i sjene za 
tač. A predočuje si. 6. Trajanje osunčanja tač. A 
u dane: 21. XII od 14 sati do 15 sati 10 min; svega 
1 sat 10 min. 14. XI i 29. I od 13 sati 53 min. do 
15 sati 35 min; svega 1 sat 42 min. 25. X i 18. II 
od 13 sati 44 min. do 15 sati 54 min; svega 2 sata 
10 min. 9. X i 6. II od 13 sati 34 min. do 16 sati 
10 min; svega 2 sata 36 min. 23. IX i 21. III od 
13 sati 26 min. do 16 sati 38 min; svega 3 sata 12 
min. 

Od 20. IX do 25 III tačka. je osunčana samo sa 
zapadnih azimuta sunca. Između 11. IX i 20. IX 

Slika 7 

te između 25. III i 3. IV tačka je osunčana sa za¬ 
padnih i istočnih azimuta sunca. Od 3. IV do 11. 
IX tačka je osunčana cio dan. 

Tačka A zasjenjivana je od 11. IX do 3. IV, 
svega 6 mjeseci i 24 dana; dakle cijelo zimsko po¬ 
lugodište više 24 dana. Od 29. X do 15. II tj. 3 
mjeseca i 19 dana tačka je osunčana ispod traže¬ 
nog minimuma, dnevno manje od 2 sata. 

Graničnu liniju između osunčanja i sjene za 
tač. B predočuje si. 7. 

Trajanje osunčanja tačke B u dane: 

21. XII od 14 sati 14 min. do 15 sati 10 min; svega 
0 sati 56 min. 

14. XI i 29. I od 14 sati 05 min. do 15 sati 40 
min; svega 1 sat 35 min. 

25. X i 18. II od 13 sati 55 min. do 15 sati 52 
min; svega 1 sat 57 min. 

Zasjenjivanje tačk. B počinje 12. X i traje do 
4. III; svega 143 dana ili 4 mjeseca i 23 dana. Od 
25. X do 18. II tačka B nije osunčana efektnim 
zrakama ni minimum vremena, tj. ni 2 sata dnev¬ 
no u vremenu od 3 mjeseca i 25 dana. 

Utvrdivši za tačke A i B trajanje insolacije, 
nije teško zaključiti da one ne odgovaraju za dje¬ 
čje igralište. Međutim, kako te dvije tačke imaju 
između svih ostalih najpovoljniji smještaj, očito 
je da će projektirano dječje igralište samo povre¬ 
meno odgovarati namijenjenoj svrsi. 


Graničnu liniju između osunčanja i sjene za 
tačku C predočuje si. 8. 

Trajanje insolacije tačke C: Iz crteža (si. 8) vidi 
se da zasjenjivanje najniže prozorske trake traje 
od 7. XII do 7. I; svega 30 dana i to upravo onda 
kada bi osunčanje imalo najveći psihološki učinak. 
Da se ukloni taj nedostatak, udaljenost između oba 
objekta trebala bi biti 29,5 m umjesto 26 m, da¬ 
kle za 3,5 m veća. 

Vjerojatno je da su projektanti imali toliko 
prostora za pomicanje i da su mogli izbjeći taj ne¬ 
dostatak. Od kakve bi to bilo važnosti, možemo 
prosuditi ako uzmemo u obzir da zgrade traju sto¬ 
ljećima, tokom kojih svake godine stanari osjećaju 
jedamput učinjeni propust. Za takve i slične pro¬ 
puste krivi su u prvom redu objektivni razlozi, 
od kojih su najvažniji neprikladne metode za utvr¬ 
đivanje trajanje insolacije i zasjenjivanja. Utvrđi¬ 
vanja su se većinom zasnivala na nepotpunim me¬ 
todama i iskustvu, i zato su često bila netačna ne 
samo kad im je kao posjedica bila nepotrebna 
stiješnjenost zgrada, već i suprotno — razmetanje 
prostorom. 

Danas ti objektivni razlozi otpadaju, jer se 
trajanje zasjenjivanja i insolacije (kao i zaštita od 
nje) može unaprijed utvrditi na egzaktan način ne 
samo za četiri glavne orijentacije pročelja, već i za 
svaku orijentaciju u smjeru bilo kojih azimuta. 

*S naših i inostranih gradilišta 


SADD EL AALI — VELIKA BRANA NA NILU 

(BILJEŠKA S PUTA U UAR) 


San poljoprivrednog .stanovništva doline Nila 
da se dio suviška vode Nila usklađišti za vrijeme 
poplava i upotrijebi za natapanje u vrijeme male 
vode ostvario je u maloj mjeri faraon Amenhe- 
met III pred oko 4000 godina. Brana i regulacione 
građevine koje su podignute u njegovo vrijeme slu¬ 
žile su kroz skoro hiljadu godina za poboljšanje 
natapanja. One su međutim već davno srušene, za¬ 
sute pijeskom i zaboravljene. Tek početkom ovog 
stoljeća podignuta je jedina akumulaciona brana 
na Nilu na brzacima prvog katarakta kod Aswana, 
na mjestu gdje se od vremena faraona do danas 
dnevno bilježi vodostaj Nila, radi reguliranja re¬ 
žima natapanja duž cijelog toka rijeke do mora. 
Tek građenjem brane kod Aswana omogućeno je 
bolje iskorištenje dijela velikog bogatstva vode 
Nila, uskladištenjem najprije jedne milijarde, a ka¬ 
snije, nakon dva uzastopna povišenja brane, oko 


šenje će se naći ostvarenjem projekta Sadd E1 Aali 
— Velike brane, koja se već nekoliko godina gradi 
oko 5 km uzvodno od Aswana. 

Projekti za ovaj ogromni tehnički pothvat, koji 
danas spada među najveće te vrste u svijetu, pro¬ 
učavaju se i pripremaju već skoro deset godina. 
Prva rješenja predložilo je njemačko poduzeće 
Hochtief; njih su kasnije proučavali i prerađivali 
egipatski inženjeri u suradnji s internacionalnom 
komisijom stručnjaka. Tako je nastao konačni pro¬ 
jekt; on je bio temelj za duge pregovore o finan- 
siranju ostvarenja objekta koje je Egipat vodio s 
raznim internacionalnim agencijama. Nakon dugih 
pregovora prihvaćena je ponuda za financiranje 
gradnje koju je dao Sovjetski Savez, stavljajući na 
raspolaganje pored novčanih sredstava građevin¬ 
sku opremu, stručnjake i hidromehaničku i hidro- 
energetsku opremu objekta. 



SI. 1: Poprečni presjek brane i zagata; 1 — nasip od kamena, 2 — nasip od pijeska, 3 — prelazni slojevi, 
4 — jezgrada od gline, 5 — temeljne naslage od pijeska i šljunka, 6 — injekciona zavjesa, 7 — nepropusni 

talog mulja, dr enažni bunari 


5 milijardi m 3 vode od ukupnog prosječnog godi¬ 
šnjeg protoka od oko 80 milijardi m 3 . Taj je veliki 
objekt omogućio da se znatno poveća poljoprivred¬ 
na proizvodnja u plodnoj dolini Nila i u njegovoj 
delti, na području koje daje tri bogate žetve godi¬ 
šnje. Sve brojnije stanovništvo ovog bogatog Mi- 
sira zahtijeva, međutim, da se još znatno proširi 
obradiva površina zemlje, a to se ne može izvesti 
bez povećanja zaliha vode, jer danas kroz više mje¬ 
seci svake godine ni jedna kap vode iz Nila ne otje¬ 
če u Sredozemno more, a zalihe vode su jedva do¬ 
voljne za natapanje obradivih površina kojima Egi¬ 
pat sada raspolaže. Vode je opet malo u vrijeme 
kad bi bila potrebna za natapanje, a u vrijeme 
poplava velike se količine propuštaju u Mediteran, 
na ušćima dvaju glavnih rukava Nila, Rosetti i Da- 
mietti. Treba dakle spriječiti da se i jedna kap 
vode izgubi u more neiskorištena treba se pobri¬ 
nuti da se ne jednolični protok Nila izjednači i pri¬ 
lagodi potrebama natapanja u svim godinama. Rje- 


Sovjetski su stručnjaci nakon svestranih studija 
i komparativnih proračuna bitno izmijenili prvo¬ 
bitni projekt cijelog postrojenja. Mjesto sedam obi- 
laznih tunela na desnoj obali duljine 1500 do 1700 
m i 12 tunela za dovod vode u turbine hidroelek¬ 
trane na lijevoj obali s ukupnom količinom iskopa 
od oko 17 miliona m 3 , projektiran je samo odvodni 
kanal na desnoj obali; u njemu se u pravcu osi 
brane nalazi barijera sa 6 kratkih tunela u kojima 
će se smjestiti 12 turbina. Za vrijeme gradnje tu¬ 
neli će služiti za derivaciju vode Nila za vrijeme 
građenja brane. Ukupna količina iskopa kanala i 
odvodnog tunela iznosi oko 10 miliona m 3 , dakle 
znatno manje nego u prvobitnom rješenju. Uz tur¬ 
bine biti će vezano 12 generatora od po 175000 kW, 
pa će hidroelektrana imati ukupnu instaliranu sna¬ 
gu od 2,1 miliona kW a proizvodit će oko 10 mili¬ 
jardi kWh godišnje. Novom se dispozicijom znatno 
skraćuje vrijeme potrebno za dovršenje derivaci- 

onih uređaja jer se u otvorenom iskopu može po¬ 
stići znatno veći dnevni učinak. 

Brana koja će usporavati Nil bit će nasip od 
kamena i pijeska s jezgrom od uvaljane gline. Po¬ 
prečni presjek brane vidi se na si. 1. Širina brane 
u stopi iznosi oko 1000 m, što je mnogo za branu 
visine 111 m, ali je ta velika širina u temelju po¬ 
trebna da bi se smanjio izlazni gradijent tlaka vode 



SI. 2: Nizvodni dio iskopa obilaznog kanala, teški 
kamioni izvoze otkopani granit 


koja se procjeđuje ispod temelja kroz p ješko viti 
materijal na dozvoljenu veličinu. Međutim, s obzi- 
roz na izvanredno značenje ove brane za cijelu pri¬ 
vredu i za život Egipta, smatralo se potrebnim da 
se objekt osigura još sa dvije nezavisne linije obra¬ 
ne. Druga linija obrane postiže se injektiranjem 
propusnog pjeskovitog materijala ispod temelja 
brane u zoni širine oko 65 m sve do temeljne sti¬ 
jene koja je oko 210 m ispod dna korita Nila. Treća 
se linija obrane sastoji od reda drenažnih bunara 
ispod nizvodne stope brane, koji bi skretali smjer 
proojeđivanja od vertikalnog prema gore u hori¬ 
zontalni. Na taj je način predviđena trostruka za¬ 
štita temelja brane od procjeđivanja i djelovanja 
uzgona, od kojih bi svaka za sebe bila dovoljna da 
osigura potpunu zaštitu objekta. Takav je raspored 
svakako veoma skup, ali se tako jako osiguranje 
smatra potrebnim i opravdanim, da bi se spriječilo 
svaki i najmanji riziko od ispiranja materijala is¬ 
pod temelja, što bi moglo imati katastrofalne po¬ 
sljedice za cijeli Egipat. 

U jezgri brane izgradit će se tri kontrolne ga¬ 
lerije od betona, iz kojih bi se u slučaju potrebe 
moglo izvesti dopunsko injektiranje zavjese. U 
njoj će se postaviti i instrumenti za mjerenje na¬ 
pona u jezgri. Širina krune brane iznosi 32 m a vi¬ 
sina krune predviđena je sa 14 m iznad najvišeg 
nivoa usporene vode u jezeru. To neobično veliko 
nadvišenje krune brane iznad najvišeg nivoa vode 
u jezeru predviđeno je kao dodatna sigurnost od 
preplavljivan ja krune brane za slučaj da bogato 
dimenzionirani preliv na lijevoj obali ne bi bio do¬ 
voljan za potpunu evakuaciju katastrofalne velike 
vode. 


Budući da se brana gradi u području akumula¬ 
cije postojeće brane kod Aswana, potrebni su za 
temeljenje nove brane visoki zagati. Rješenje za- 
gata presudno je kod ovakovih objekata za ekono¬ 
miju i za tehničku sigurnost građenja. Uzvodni 
zagat, koji služi i za skretanje Nila kroz obilazni 
kanal, bit će visok oko 50 m (brana Lokvarka vi¬ 
soka je 48 m), a duljina iznosi 500 m. Nil će se is¬ 
pred zagata usporiti na kotu 133,0, za 12 m više 
nego branom kod Aswana. što će povećati korisnu 
zapreminu akumulacije za 8 milijardi m 8 , od dana¬ 
šnjih 5 milijardi na ukupno 13 milijardi m 3 . To će 
omogućiti osjetno povećanje obradivih površina 
znatno prije dovršenja velike brane. Uzvodni se 
zagat sastoji od kamenog nasipa, koji će se izraditi 
nasipanjem u vodi. S uzvodne strane nasut će se 
pijesak, na koji će se za vrijeme poplave nataložiti 
veća naslaga mulja, koja će smanjiti propusnost 
zagata na zadovoljavajuću mjeru. Na sličan način 
gradi se i nizvodni zagat visok 35 m. Oba zagata su 
sastavni dijelovi konačnog profila brane. Ukupna 
duljina brane iznosi oko 3500 m, njezina je zapre- 
mina oko 40 miliona m 3 . 

Za otješnjenje tla injektiranjem predviđen je 
ogroman opseg radova. Kroz aluvijalne naslage Ni¬ 
la izbušit će se oko 390000 m a injektirati oko 
340.000 m, dok će se u temeljnoj stijeni injektirati 
oko 93.000 m. To će biti najveći do sada izvedeni 
injekcioni radovi na svijetu. 

Ukupni troškovi za građenje ovog objekta pred¬ 
viđeni su sa oko 220 miliona Eg. funti, čemu treba 
dodati još oko 185 miliona funti za irigacicna po¬ 
strojenja, ukupno oko 405 miliona Eg. funti. Ra¬ 
čuna se, međutim, da će se nacionalni dohodak po¬ 
većati za oko 234 miliona funti godišnje zbog po¬ 
većane poljoprivredne proizvodnje i zbog proizvod¬ 
nje električne energije. 



SI. 3: Udarne bušilice pripremaju rupe za miniranje 
granitne stijene u iskopu za obilazni kanal 


Novo akumulaciono jezero, koje seže daleko na 
teritorij Sudana, dugo je oko 500 km. Površina je¬ 
zera će iznositi oko 4000 km 2 . Zapremnina jezera 
bit će oko 130 milijardi m 3 , što je za oko 50°/o više 
od godišnjeg protoka Nila. Mrtvi prostor u jezeru, 

zapremine oko 30 milijardi m 3 , bit će dovoljan za 
taloženje muljevitog taloga Nila kroz narednih 500 
godina. 

Nakon dovršenja brane sasvim će se izmijeniti 
režim protoka Nila u Egiptu. Sada je protok naj¬ 
veći u ljetnim mjesecima od jula do septembra, 
kada se otvaraju sve zapornice na brani Aswan, da 
bi se propustila mutna poplavna voda, koja bi za 
nekoliko godina istaložila toliko mulja u današnjem 
malom akumulacionom jezeru da bi se njegova ko¬ 
risna zapremina znatno smanjila kroz kratko vri¬ 
jeme. U novom će se jezeru zadržati i mutna voda 
koju Nil donosi u početku poplavnog perioda, a iz 
jezera će se ispuštati samo količine koje će u odre¬ 
đeno vrijeme biti potrebne za natapanje. Tako će se 
postići višegodišnje izravnanje protoka i omogućiti 
jednakomjerna poljoprivredna proizvodnja, neza¬ 
visno o slučajnom godišnjem protoku Nila. Nakon 
uvođenja tako promijenjenog režima bit će po¬ 
trebna još opsežna promatranja i studije da bi se 
spriječile nepoželjne posljedice koje mogu nastati 
uslijed promjene odnosa između ukupne količine 
godišnjeg protoka i količine suspendiranog i vuče- 
nog nanosa nizvodno od brane u Aswanu, koji je 
stvorio kroz hiljade godina stanovitu ravnotežu 
korita. 

* 

Kroz posljednjih nekoliko godina imao sam pri¬ 
like da u više navrata posjetim veliko gradilište 
nove brane i da pratim razvoj radova od priprem¬ 
nih faza otvaranja i uređivanja gradilišta do da¬ 
našnje faze vrlo intenzivnog rada. Organizacija 



SI. 4: Bageri kašikari sadržine 3 m 3 utovaruju otpucani 
kamen u kamione 


gradilišta postavljena je veoma široko. Najprije se 
počelo izgradnjom osnovne mreže saobraćajnica u 
divljem području granita i pokretnog pustinjskog 
pijeska, koji u mnogome sliči na neki prizor s po¬ 
vršine Mjeseca; tu spada i aerodrom za slijetanje 
najvećih aviona, radi olakšanja saobraćaja s Ka¬ 
irom. Produžena je i željeznička pruga koja iz Ka¬ 
ira vodi do Aswana, tako da se strojevi i materijal 
mogu dopremiti i istovariti u novim velikim skla¬ 
dištima na samom gradilištu. Odmah je započeto i 


građenje velikog stambenog naselja za nekoliko hi¬ 
ljada ljudi, u kojem je izgrađen i veliki broj sta¬ 
nova s centralnim klimatizacionim uređajima, kako 
bi se omogućilo normalan život i rad inženjersko- 
tehničkom osoblju u uvjetima gdje temperatura 
u hladu često premašuje 50° C. Sagrađeni su vodo- 



Sl. 5: Pogled s desne obale na sadašnje akun\ulaciono 
jezero Nila. U koritu se bušenjem provjerava sastav 

tla na kojem će ležati brana; u prednjem planu 
početni radovi injektiranja tla 

vodi, uređena je opskrba električnom energijom iz 
nove hidroelektrane u Aswanu, i tako je stvorena 
baza za trajno naseljavanje velikog broja svih mo¬ 
gućih stručnih radnika, inženjera, tehničara i ek¬ 
sperata potrebnih za rukovođenje tim velikim ra¬ 
dovima. 

Paralelno s organizacionim radovima i pripre¬ 
mom gradilišta započeto je prije više od dvije go¬ 
dine kopanje obilaznog kanala, kada je predsjednik 
Nehru, tada u službenoj posjeti Egiptu, uključio 
prvo električno paljenje mina na kanalu. Najprije 
malog kapaciteta, radovi su na iskopu postepeno 
proširivani, a pred dvije su godine izdani egipat¬ 
skom poduzeću Osman Osman iz Kaira, koje je na¬ 
kon početnih teškoća danas uspješno savladalo or¬ 
ganizaciju i tehniku otpucavanja, utovarivanja i 
odvoženja 10000 do 15000 m 3 iskopane stijene dnev¬ 
no. Još danas, kada su izgrađena ogromna postro¬ 
jenja za skladišta tehničkog materijala i rezervnih 
dijelova mehanizacije, radionice za servisni pregled 
i remont teških bagera, kamiona i ostale mehani- 

zacije, centralna kompresorska instalacija za op¬ 
skrbu svih radnih mjesta komprimiranim uzdu- 
hom, centralni uređaji za pripremu agregata za be- 
toniranje i drugi uređaji, gradilište još nije pot¬ 
puno opremljeno i na svim mogućim mjestima još 
se grade manje ili veće zgrade i hale koje treba da 
posluže povećanju postojećih kapaciteta, da bi se 
zadovoljile potrebe ogromnog gradilišta na kraju 
civiliziranog dijela Egipta. 



Si. 6: Prikaz izgleda gotove brane, lijevo obilazni kanal 
s postrojenjem za reguliranje vode i hidroelektrane 


Na iskopu obilaznog kanala radi danas 58 veli¬ 
kih udarnih bušilica, 5 sasvim novih udarno-rota- 
cionih bušilica tipa URAL 61 za bušenje rupa za 
miniranje u tvrdoj granitnoj stijeni. Dnevno se -iz- 
buši u dvije smjene oko 900 m minskih rupa du¬ 
bine oko 14 m za otpucavanje i iskop između 10000 
i 15000 m 3 stijene dnevno. Za utovar materijala 
radi 11 bagera kašikara s kašikom sadržine 3 m 3 . 
Otpucani materijal utovaruje se u kamione kipere 
nosivosti po 25 t i odvozi na mjesta nasipanja u po¬ 
dručju budućih pomoćnih zagata. Do sada je od 
ukupno predviđene količine iskopa od oko 9 mili- 
ona m 3 izvedeno oko 4 miliona m 3 . 


NADVOŽNJAK U DRŽIĆEVOJ ULICI 

U radovima na spajanju južnog dijela grada sa 
sjevernim, probijen je željeznički nasip na istoč¬ 
noj strani glavnog kolodvora te izgrađen čelični 
nadvožnjak za tri kolos jeka. 

Nadvožnjak je širok 60 metara te je — koliko 
nam je poznato — najširi do sada izvedeni proboj 
takve vrsti u zemlji. Njime se spaja i novi autobu- 
sni kolodvor sa centrom grada. 

Pred neko vrijeme pušten je preko mosta že¬ 
ljeznički promet, a djelomično i cestovni promet 


S ulazne strane kanal je do sada iskopan do vi¬ 
sine usporene vode Nila, s nizvodno nešto ispod te 
dubine. U toku je injektiranje pomoćnih zavjesa 
s uzvodne i s nizvodne strane kanala da bi se omo¬ 
gućilo kopanje ispod nivoa vode u Nilu. S uzvodne 
je strane kanala nasut i privremeni pomoćni zagat 
koji zatvara prirodnu uvalu zvanu Khor Kundi 
odakle počinje uzvodni dio derivacionog kanala, 
kako bi se moglo s te strane kopati i za vrijeme vi¬ 
soke vode. U taj je nasip ugrađeno oko 220000 m 3 
pustinjskog pijeska, koji je hidrauličkim putem 
prenesen pomoću čeličnih cijevi na pontonima s 
lijeve na desnu obalu preko akumulacionog jezera. 

U osi brane u toku je kontrolno sondažno bu¬ 
šenje za konačne pripreme injekcionih radova na 
glavnoj nepropusnoj zavjesi kroz aluvijalne nagla- 
ge u koritu Nila. Pet velikih bušilica montirano je 
na pontonima i radi neprekidno kroz tri smjene. 
Dosadašnji rezultati potvrđuju podatke dobivene 
istražnim radovima. Injekcione radove na pomoć¬ 
nim zavjesama izvode organizacije pod rukovod¬ 
stvom sovjetskih specijalista, koji će raditi i injek¬ 
tiranje kroz aluvijalne naslage na glavnoj zavjesi 
pod branom. 

Predviđa se da će radovi na objektima za deri¬ 
vaciju Nila biti gotovi do 1967 godine, kada će se 
započeti gradnja zagata i usporavanja Nila iznad 
današnje kote u Aswanskom jezeru. Radovi na bra¬ 
ni trebali bi biti gotovi do kraja 1970 godine. Da¬ 
nas je na tom gradilištu zaposleno oko 10000 rad¬ 
nika, oko 130 egipatskih inženjera i oko 240 sovjet¬ 
skih stručnjaka i specijalista. 

Na kraju bismo spomenuli da su i Jugoslaveni 
sudjelovah na ovom velikom objektu — veoma 
skromno — bušenjem istražnih piezometarskih bu¬ 
šotina u području u kojem se proučava mogućnost 
stanovitih gubitaka iz akumulacionog jezera. 

E. N. 


U ZAGREBU PRED DOVRŠENJEM 

ispod objekta. Sada su u toku radovi na ličenju, a 
nastavit će se i izgradnja upornjaka, koji su za sada 
samo provizorno uređeni. 

Projekt je izrađen u Inženjerskom projektnom 
zavodu, projektant Ing. Kruno Tonković; čeličnu 
konstrukciju izradila je tvornica »Đuro Đaković« 
iz Slavonskog Broda, a ostale radove Željezničko 
poduzeće Zagreb. 

kT. 


MOST NA DRAVI U OSIJEKU PREDAN PROMETU 


Nedavno su dovršeni i prilazi do mosta na Dravi 
u Osijeku, pa je taj most predan prometu 23. juna 
1962. Time se je konačno uredila veoma frekvent¬ 
na veza Baranje s Osijekom te otvorile mogućnosti 
razvoja grada na drugu obalu rijeke. 


Prije otvaranja mosta za javni promet prove¬ 
deno je od 11. do 13. juna probno opterećenje mo¬ 
sta, uz pomoć vojnih vozila. Konstrukcija je ispi¬ 
tana na mirno i na dinamičko pokretno optereće- 




284 


GRAĐEVINAR 



Pogled 

nje. Na ispitivanju je sudjelovalo osam inženjera 
od Inženjerskog projektnog zavoda, poduzeća »Mo- 
stogradnja« i poduzeća »Gradnja«. 


na most 

Još je preostalo da se čelična konstrukcija pre- 
maže zaštitnim bojama, te da se urede neki sitniji 
detalji na mostu. kT. 


^Craike vijesti - 

ZAVRŠENI RADOVI NA POPRAVKU ŠIBENSKE 
KATEDRALE I NJENE KUPOLE 

Već nekoliko godina vrše se radovi popravci na 
šibenskoj katedrali Sv. Jakova koje — putem Kon¬ 
zervatorskog zavoda za Dalmaciju — financira Sa¬ 
vjet za kulturu NR Hrvatske. 

Dosada su se radovi na ovoj najznačajnijoj sred¬ 
njovjekovnoj građevini u Dalmaciji svodili na osi¬ 
guranje i učvršćenje dijelova katedrale koji su ugro¬ 
ženi time što je građevina, naročito velikih razmjera, 
u gornjem dijelu posvođena teškim kamenim blo¬ 
kovima, dok se donji sastoji od krhkih gotičkih 



obelisaka. Naime, njeni najraniji graditelji, a kas¬ 
nije tri grupe graditelja počinili su, u periodu od 
105 godina građenja neke greške. Zbog tako razno¬ 
likih radova i neujednačenih građevinskih zahvata 
cjelina katedrale je mogla da bude statički ugrožena. 

Kroz pet stoljeća života katedrale zahrđali su 
mnogi željezni vezovi (šipke i kopče između pojedi¬ 
nih kamenih blokova )i pri tome su pojedini zidovi, 
kapiteli i piloni napukli. To je prouzrokovalo sta¬ 
tičku nesigurnost mnogih dijelova građevine. Odmah 
je postavljena velika željezna poluga, poduprta spe¬ 
cijalnim utegom, smještenim u susjednoj zgradi, koji 
se opire pritisku masivne kupole. Zatim su učvr¬ 
šćene prizemne arkade. Još ostaje da se zamijene 
velike šipke pod svodovima glavne lađe, ali je za 
ovo potrebno daljih dva miliona dinara. 

Poslije završetka radova bit će zajamčena sta¬ 
tička sigurnost katedrale, a ubuduće potpuno spri¬ 
ječeno hrđanje šipaka. 

Pored ovih zamašnijih radova, u katedrali će se 
sprovesti nova rasvjeta, kako bi što više došla do 
izražaja prostornost građevine. U planu je da se 
ukloni glomazni glavni barokni oltar, jer skriva pro¬ 
zračne dijelove apside i niz njenih prozora. Kad se 
provedu ta čišćenja, pojačat će se izvorni izgled naj¬ 
reprezentativnije šibeske građevine stare arhitekture. 

M. M. 

OD ŠIBENIKA DO ROGOZNICE ODVIJA SE PO¬ 
SLJEDNJA BORBA ZA DOVRŠENJE JADRANSKE 
MAGISTRALE U ŠIBENSKOM OBALNOM POJASU 

Približavajući se posljednjim kilometrima na do- 
mak Šibenika, iz pravca Pirovca, riječko poduzeće 
»Asfalt«, koje izvodi radove na ovoj dionici, preba- 

čuje mehanizaciju na posljednju dionicu Šibenik— 
Primošten, prema Splitu. U produženju do Rogoz- 
nice je nešto ranije radove započeo »Viadukt«. Na 
prvom dijelu nove dionice na ukupno 35 kilometara, 
radovi započinju početkom mjeseca srpnja. Kada se 
dovrši i ta dionica, Magistrala će se spojiti sa već 
završenom cestom do Splita i dalje prema Omišu. 

Kod Grebaštice, ispod brda Jelinjak, podiže se 
veliko stambeno-upravno naselje »Asfalta«, i sada se 
još ispituje kvalitetno područje za novi kamenolom 
za podizanje nove asfaltne baze. 

Prema dosadašnjoj situaciji može se izraditi sa¬ 
mo 7 kilometara ceste, jer za ostale dijelove ove dio¬ 
nice Magistrale nisu razrađeni projekti. 

M. M. 

U ŠIBENSKOM KOTARU ČETIRI NOVE ŠKOLE 
DO POČETKA ŠKOLSKE GODINE 

Do početka nove školske godine bit će u Šibe¬ 
niku završene tri nove školske zgrade za potrebe 
osnovnog školstva. Pred skorim dovršenjem nalaze 
se školski objekti u Stankovcima i Djevrskama, gdje 
će se dobiti po šest velikih učionicama. Među prvi¬ 
ma dovršit će se škola u Širokama, u Primoštenskoj 
općini. 

Što se tiče najveće škole koja se podiže u novom 
mikrorejonu u Šibeniku, radovi su obustavljeni zbog 
nestašice sredstava za dalju izgradnju i neisplaćenih 
dugovanja izvođaču. 

Na području kotara nalazi se u izgradnji još ne¬ 
koliko manjih školskih zgrada. 

M. M. 

ZDRAVSTVENA STANICA NA OTOKU MURTERU 

Na tromeđi Hramina—Betina—Murter započeta je 
izgradnja zdravstvene stanice. Pored opće i zubne 
ambulante, stanica će imati prostorije za savjetova¬ 
lište majke i djece, kancelarije i stanove za zdrav¬ 
stveno osoblje. Očekuje se da će izgradnja zdrav¬ 
stvene stanice imati velikog odjeka na razvoj turizma. 

M. M. 

ASFALTIRANJE CESTE KROZ INDUSTRIJSKA 
PODRUČJA TVORNICE U LOZOVCU I CRNICI 

Komunalno poduzeće »Kamenar« izvelo je asfal- 
tiranje prilaznih cesta i puteva unutar tvorničkih i 
industrijskih objekata tvornice elektroda i ferole¬ 
gura u Crnici i tvornice aluminij uma i glinice u 
Lozovcu. Također je završeno asfaltiran je novosa¬ 
građene ceste ispred »ležećih nebodera« u Šibeniku. 

M. M. 

NA OTOKU PRVICU OBNAVLJA SE 
GLAVNI MOLO 

Građevno poduzeće »Izgradnja« iz Šibenika spe¬ 
cijalizirano za izgradnju pomorskih objekata, zapo¬ 
čelo je obnovu glavnog mola u Prvić-Šepurini na 
otoku Prviću. Obnova gata izvršit će se prema izra¬ 
đenom projektu projektanskog zavoda »Obala« iz 
Splita. 

Za otok Prvić obnova gata ima veliku vrijednost, 
jer je ona jedini i glavni saobraćajni objekat. Pored 
njegove upotrebe za ribarstvo on je glavni »punkt« 
otočana za razmjenu dobara kao i snabdijevanje za¬ 
družnih prodavaonica i trgovina. Osim toga, on je 


važan u saobraćaju s ostalim otocima i prevozu rad¬ 
nika zaposlenih u šibenskoj industriji. 

M. M. 

VODOVOD MANDALINA—ZABLACE 

Prihvaćajući turističke regulacione osnove svog 
mjesta Zablaćani su u prvom redu predvidjeli iz¬ 
gradnju vodovoda. Kako od NOO nisu dobili pomoći, 
odlučili su da vodovod izgrade dobrovoljnim radom 
i novčanim prilozima svakog domaćinstva. Doznaje 
se da će ovu akciju pomoći i iseljenici iz Australije 
i USA. 

Priključak, dug 4 km, izvršit će se na postojeći 
vodovod Šibenik—Mandalina. Trasa vodovoda proći 
će kroz dosada sušna zablaćka polja, pa mještani 
namjeravaju da iskoriste vodu i za podizanje po- 
vrtnjaka. 

M. M. 

ROBNA KUCA U VODICAMA 

Poljoprivredna zadruga u Vodicama, najrazvije¬ 
nijem turističkom mjestu u šibenskom kotaru, iz¬ 
gradila je zgradu za robnu kuću, u koju će se smje¬ 
stiti prodavaonice nekih vlastitih proizvoda. Za iz¬ 
gradnju i opremu robne kuće utrošeno je 40 miliona 
dinara. 

M. M. 

OTVORENA VAPNARA U TEPLJUHU 

Čitav industrijski basen Šibenika konzumirao je 
za potrebe industrije i građevinarstva vapno sa Dal¬ 
matinskih otoka, i jednim dijelom iz unutrašnjosti. 
Veliki prevozni troškovi uvjetovali su obnavljanje 
pogona stare vapnare u Tepljuhu, sagrađenu pred 
50 godina. Zbog zastarjelosti načina proizvodnje vap- 
nara se morala detaljno adaptirati da bi proizvodnja 
kreča bila rentabilni ja. 

M. M. 

TRI NOVA SVJETIONIKA NA ŠIBENSKIM 
OTOCIMA 

Uprava pomorstva srednjeg Jadrana raspisala je 
licitaciju za izgradnju tri nova svjetionika na oto¬ 
cima šibenskog arhipelaga. 

Svjetlosni signali montirat će se na visokim bije¬ 
lim kulama koje će se izgraditi od bračkog kamena. 
Svjetionici će imati velik domet vidljivosti, danju i 
noću, u gustom otočju prepunom podvodnih grebena 
i plićaka. 

U projektu je izgradnja svjetionika na Tijatu, Po- 
lešu i Jađriji, odnosno na samom ulazu u šibenski 
kanal, koji je osposobljen samo za jednosmjernu 
vožnju. 

M. M. 

U SKRADINU PREDIONICA 

Odobren je investicioni program za izgradnju 
pjredionice kardirane i češljane vune u Skradinu. 
Kapacitet ove nove tvornice iznosit će 1700 tona pre¬ 
đe godišnje; sredstva za njenu izgradnju iznosit će 
1990 miliona dinara. 

U Skradinu, koji nema industrije, predionica će 
dati posla za 300 radnika, a proizvodnja će osigurati 
potrebne sirovine tvornici tekstila »Jadranka« u Ši¬ 
beniku, koja je posljednjih nekoliko godina imala ve¬ 
likih poteškoća u proizvodnji zbog nestašice sirovina. 

M. M. 

RAZVOJ IZGRADNJE MORSKIH LUKA 

Društveni plan privrednog razvoja FNRJ predviđa 
za period 1961—1965. investiranje za izgradnju lučkih 
obala u iznosu od 12,3 milijarde Din, a za izgradnju 
skladišta i dovršenje silosa u luci Rijeka 2,9 milijardi. 

Ulaganjem planiranih sredstava omogućit će se dalj¬ 
nje proširenje kapaciteta luka i nastavak izgradnje no¬ 
vih luka: Bar, Ploče, Koper i Zadar. 

R. P. 

U KOSTOLCU NOVA TVORNICA GRAĐEVNIH 
ELEMENATA 

U Kostolcu (srez Požarevac — NRS) nedavno je pu¬ 
štena u pogon nova tvornica građevinskih elemenata 
od elektrofilterskog pepela, prva te vrste u Srbiji. Ope¬ 
ka od otpadnog pepela je bolja nego od klasične cigle. 

Opeka se proizvodi od otpadnog pepela Kostolač- 
kih termoelektrana. Ima izvanrednu čvrstoću i otpor¬ 
nost prema vlazi i temperaturi. Ona se može sjeći pi¬ 
lom na razne oblike, a također je pogodna za ukuca¬ 
vanje, u čemu se razlikuje od đrveta. 

Proizvodni je proces automatiziran. U tvornici radi 
samo 18 radnika, od kojih dvojica rukuju svim uređa¬ 
jima. Konstrukcija ove tvornice djelo je naših struč¬ 
njaka. Sva je oprema izrađena u našim tvornicama, a 
građevinske i montažne radove izveli su radnici i struč¬ 
njaci Industrijsko-energetskog kombinata u Kostolcu. 

R. P. 

REGIONALNE GRAĐEVINSKE INSPEKCIJE 
U SLOVENIJI 

U Sloveniji građevinska inspekcija često nailazi na 
velike prepreke u radu, a sigurno je tako i u drugim 
našim republikama. Inspektori moraju da prilikom 
nadzora u građenju vode borbu s krivim shvatanjima 
nekih komuna i pojedinaca o primjeni zakonskih pro¬ 
pisa koji su obavezni u građevinarstvu. Mnogi, da bi 
izbjegli norme pribjegavaju u neku ruku divljem gra¬ 
đenju bez građevne dozvole i potrebne dokumentacije, 
izgovarajući se kasnije da je to građenje bilo životno 
pitanje svake komune i da se nije moglo dangubiti 
»zbog nekih formalnosti, koje bi građenje onemogu¬ 
ćile ili usporile«. 

Tako su pojedine komune često počinjale da zidaju 
zgrade ili druge objekte, a još nisu imale planove tih 
objekata, niti su bile izdane građevne dozvole. Osim 
toga, na takvim objektima nije bilo ni dobre organi¬ 
zacije rada. 

Ako bi se ponekad desilo da se građevinski in¬ 
spektor »zakači« za takav objekt, onda bi na njega bio 
izvršen pritisak da izmijeni svoju odluku, ili bi pak 
pod pritiskom »ubjeđivanja« sudi ja za prekšaje izre¬ 
kao blagu kaznu. Takva politika popuštanja omogućila 
je mnoge nepravilnosti u dodjeljivanju lokacija, pro¬ 
jektiranju, izvođenju radova. Neke veće zgrade u Lju¬ 
bljani izgrađene su prije nego što je za njih stigla gra¬ 
đevna dozvola; radovi na javnim objektima pojedinih 
komuna započimani su, pa da se tek onda traži do¬ 
zvola, koja se, naravno, mora dobiti pod svaku cijenu, 
jer su radovi »u punom jeku«. Zbog svega toga in¬ 
spekcija nije bila u stanju da stane na put takvom 
načinu građenja. 

Nema sumnje da je položaj inspekcija u općinama 
nezavidan. To je primoralo Građevinsku inspekciju 
LRS da posveti veću pažnju efikasnosti inspekcijske 
službe. One u većini slučajeva nisu mogle da u opći¬ 
nama obavljaju one zadatke koji su im prvenstveno 
određeni. Inspektori su bili prezaduženi drugim komu¬ 
nalnim poslovima; često su inspektori bili i predstav¬ 
nici u investicionim fondovima, a kako inspektor može 
da kontrolira građenje kad on istovremeno predstavlja 
i investitora koga treba da kontrolira. 

Stručna sprema općinskih građevinskih inspektora 
daleko je manja nego što bi to trebalo da bude. 


Da bi se suzbile ove nenormalnosti i pojačala uloga 
inspekcije u komunama, republička je inspekcija pred¬ 
ložila svim onim No-ima u čijim komunama nemo po¬ 
trebe za velikim građevinskim objektima, i gdje in¬ 
spektori isključivo ne vrše inspektorsku dužnost, da 
osnuju regionalne građevinske inspekcijske službe za 
više općina. Time bi se ova služba učvrstila i pobolj¬ 
šala, pa se ne bi događalo da pored inspektora polaze 
mnoge nepravilnosti i nezakonitosti u poduzimanju 
objekata. 

Ukoliko dođe do formiranja regionalnih inspekcija 
u LRS, njihova iskustva moći će korisno poslužiti i u 
drugim republikama. 

R. P. 

IZGRADNJA PRIBOJA NA LIMU 

Napredak Priboja na Limu vezan je uz razvoj Fa¬ 
brike automobila »FAP«. Ona je učinila da ovaj grad 
tako brzo naraste. 

Naselje fabrike, koje je izgrađeno na lijevoj obali 
Lima, u stvari je čitav modemi grad. Tu se nalazi ve¬ 
lik broj višekatnih stambenih zgrada, Dom kulture, 
prodavaonice i niz javnih ustanova. 

Pored blizu 800 novih stanova koji su u Priboju 
podignuti za posljednjih nekoliko godina, ove će se 
godine za potrebe radnika FAP-a izgraditi još 4 velike 
stambene zgrade sa 82 stana i tri prodavaonice. Po¬ 
čeli su i radovi na izgradnji suvremene pijace, za čiju 
će se izgradnju utrošiti 12 milijuna dinara. 

U toku ove godine izvršit će se i opsežni radovi na 
proširenju fabrike. Dovršit će se i izgradnja započetih 
skladišnih prostorija. Uporedo s ovim radovima bit će 
podignuti i potrebni prilazi i rampe za utovar i isto¬ 
var robe, čime će biti sređen unutrašnji transport u 
fabrici. 

Znatna novčana sredstva utrošit će se za dovršenje 
vodovoda. 

R. P. 

U OSIJEKU RASTE DIVLJA IZGRADNJA 

Zidanje stambenih objekata bez plana i građevin¬ 
skih dozvola uzelo je u posljednje vrijeme toliko maha 
u Osijeku da sada ozbiljno ometa podizanje i proši¬ 
rivanje ovog grada po urbanističkom planu. 

Općinska građevinska inspekcija registrirala je do 
polovice o. g. više od 350 divlje izgrađenih stambenih 
objekata, a svakodnevno niču nove divlje kuće. Utvr¬ 
đeno je da svaki od ovih objekata podignutih bez do¬ 
zvole prosječno predstavlja vrijednost od preko 2 mili¬ 
juna dinara. Građani ne zidaju na divlji način samo 
manje obiteljske kuće, već je iznikao i priličan broj 
višekatnica. 

Inspekcija je donijela rješenje da se na preko 200 
započetih objekata mora obustaviti svaki daljnji rad, 
a za izvjestan broj je određeno da se poruše. 

Međutim, do sada nijedan od onih kojima je nare¬ 
đeno da ne grade nije prestao da zida, a s druge stra¬ 
ne, do sada još nije došlo do rušenja nijednog od tako 
bespravno podignutih objekata. Čim se, naime, kuća 
stavi pod krov ona biva i useljena, pa se rušenja od¬ 
lažu jer općina nije u mogućnosti da dade tim stanov¬ 
nicima nužni smještaj. 

Smatra se da je jedan od glavnih razloga divlje 
gradnje to što se za dozvolu mora platiti prosječno oko 
85.000 din., dok gradnja bez odobrenja stoji u najgo¬ 
rem slučaju nekoliko hiljada dinara novčanih kazni, 
ukoliko do nje uopće i dođe. I u mnogim drugim našim 
gradovima prilično je razvijena divlja gradnja. 

R. P. 

HOTELSKA IZGRADNJA U DUBROVNIKU 

Hotel »Lapad« u Dubrovniku sudjelovat će u prvom 
natječaju za dobivanje investicionog kredita, kojim 
namjerava preurediti sadanju hotelsku zgradu i podići 
sedam paviljona sa 300 novih ležaja. 

U prvoj etapi rekonstruirat će se sa 170 miliona di¬ 
nara sadašnja zgrada i sagraditi tri paviljona. Oko 250 

miliona trebat će za dovršetak ostalih paviljona i grad¬ 
nju ribljeg restorana i restorana za pripremanje raz¬ 
nih nacionalnih jela. Osim toga, hotel će imati i non- 
stop restoran, koji će raditi i noću. Svaka soba u novim 
paviljonima, koji će se nalaziti uz more, imat će WC i 
tuš, telefon i radio aparat. 

U daljnjoj perspektivi ovaj hotel namjerava otvo¬ 
riti restorane u Rijeci Dubrovačkoj i na otočiću Daksa 
koji leži na ulazu u luku Gruž. 

Preuređenje hotela i gradnja triju paviljona tre¬ 
bala bi da se dovrši do maja 1963. 

R. P. 

PROTIV BESPRAVNOG GRAĐENJA KUCA 

Utvrđivanjem zona za izgradnju obiteljskih stan- 
benih zgrada na području gradova i prigradskih na¬ 
selja u znatnoj bi se mjeri suzbila bespravna gradnja, 
koja je u nekim gradovima postala jedan od najkrup ¬ 
nijih komunalno-urbanističkih problema. 

Odbor stalne konferencije gradova, nadležan za pi¬ 
tanje urbanizma, preporučit će NO-ima općina da do¬ 
nesu odgovarajuće mjere za suzbijanje bespravne 
gradnje i predložit će oštrije sankcije protiv prekršaja 
ove vrste. 

R. P. 

IZGRADNJA HIDROELEKTRANE »DUBROVNIK« 

Radovi na izgradnji hidroelektrane »Dubrovnik« 
kasne, i to zbog sporog probijanja do vodnog tunela, 
nedostataka projektnih rješenja i zakašnjenja u ispo¬ 
ruci uvozne opreme. Stoga može doći u pitanje rok 
izgradnje ove hidroelektrane. 

Na golemom gradilištu hidro-elektro sistema »Tre- 
bišnjica« najznačajniji su objekti: Strojarnica u Platu 
(Župa Dubrovačka) s tlačnim cijevnim vodom, dovodni 
tunel od Trebinja do Dubrovnika s vodostanom i bra¬ 
ne Grančarevo i Gorica. 

Na gradilištu HE »Dubrovnik« inače se svi radovi 
odvijaju povoljno. Poslovi u strojarnici tako su odma¬ 
kli da se početkom 1963. već mogu montirati turbine. 
Sve sada zavisi o »Energoinvestu« (sarajevskom podu¬ 
zeću) i detaljnim nacrtima, a tu upravo i leže proble¬ 
mi. Strojarnica i svi drugi radovi, osim dovodnog tu¬ 
nela, izvedeni su bez glavnog projekta i nužnih deta¬ 
lja, na bazi idejnog projekta. 

Prvi postavljeni rok za izgradnju ove HE bio je 
1. II 1965. Međutim, graditelji su na svoju ruku sma¬ 
njili rok za čitavu godinu. Nedavno je donesen jedin¬ 
stveni plan izgradnje, koji predviđa puštanje HE »Du¬ 
brovnik« u pogon 1. VI 1964, a HE »Grančarevo« 1. VI 
1965. Ti su rokovi sada vezani na premije graditeljima. 
Osim tog jedinstvenog plana, investitor HE »Dubrov¬ 
nik« smanjio je, zbog dobro organiziranih i odmaklih 
radova, rok izgradnje za još tri mjeseca. Graditelji iz 
Dubrovnika završit će svoj dio posla na vrijeme, no 
oni se boje da se planovi ne izjalove zbog zakašnjelih 
radova na nekim drugim objektima izvan ovog gradili¬ 
šta (dovodni tunel i brana »Grančarevo«). 

Osim teškoća s projektima pojavljuju se teškoće s 
isporukom ugovorene opreme. Uvoznik je »Energo- 
invest«. Oprema je trebala biti isporučena u maju 
o. g., ali još nije i ne zna se kad će biti. Sve te okol¬ 
nosti mogu utjecati da se ova HE ne pusti u pogon ne 
samo u skraćenom, nego ni u prvobitnom roku. 

Građevne radove izvode poduzeća: ŽGP br. 1 iz Sa¬ 
rajeva, »Konstruktor« iz Splita i »Tunelogradnja«, ko¬ 
ja će iz smjera Dubrovnik produžiti probijanje tunela 
preko svoje dionice. Za normalan početak rada HE 
»Dubrovnik« veoma je važna pravodobna izgradnja 
brane »Gončarevo«. Bez te brane HE »Dubrovnik« ne 
bi tokom ljeta imala dovoljno vode. Međutim, radovi 
i tu kasne. 

Iskop je trebao biti dovršen prošle godine, a oba¬ 
vljen je samo sa 40%>. Zakasnit će i početak injekci- 
onih radova i betoniran je glavne brane, koja treba da 
počne u septembru o. g. Trebalo bi sve poduzeti da se 


nadoknadi izgubljeno vrijeme, a uporedo s forsiranjem 
tih radova mora se forsirati i uvoz opreme. 

R. P. 

DOVRŠAVA SE GRADNJA NAJVEĆEG 
LJUBLJANSKOG HOTELA 

U središtu Ljubljane je pri završetku gradnja naj¬ 
većeg — 14-katnog hotela, koji će nositi ime »Lav«. 
Taj novi hotelski objekt imat će oko 400 najsuvreme¬ 
nije uređenih i opremljenih soba. 

Strop posljednjeg kata je građevinski i statički iz¬ 
veden kao pista za helikoptere. To je prva zgrada u 
FNRJ na čiji će se krov dopustiti slijetanje helikop¬ 
tera. 

Tako će se gosti koji avionima doputuju na lju¬ 
bljanski aerodrom moći direktno s aerodroma prevesti 
helikopterom na terasu ovog najvećeg hotela, a zatim 
liftom spustiti u recepciju. U katu ispod terase nalazit 
će se poslovnica JAT-a, a malo niže kavana, bar i 
vidikovac. 

Pri projektiranju instalacija posebno se pazilo, uz 
klimatizaciju i rasvjetu, na telekomunikacionu službu. 
Uz suvremenu telefonsku centralu predviđena je i mo¬ 
gućnost da se u svakoj sobi može ukopčati telefon i 
televizijski prijemnik. Posebna je novost u ovom ho¬ 
telu za poslovne ljude i novinare, da će se u 40 soba 
nalaziti teleprinterski uređaji, koji će u svako doba 
omogućiti direktnu vezu sa čitavim svijetom. 

R. P. 

SPECIJALIZACIJA RIJEČKOG GRAĐEVINARSTVA 

Na osnovu prijedloga Društva riječkih građevi¬ 
nara i Savjeta za komunalne poslove, građevinarstvo 
i urbanizam NO-a Rijeka, radnički savjeti riječkih 
građevinskih poduzeća odlučili su nedavno, da se u 
građevinarstvu provede reorganizacija i specijaliza¬ 
cija. Umjesto 16 građevnih poduzeća i radionica djelo¬ 
vat će ubuduće jedno poduzeće za cestogradnju, dva 
za visokogradnje, jedno za hidrotehničke radove, i 
Kombinat za održavanje stambenog fonda i nadograd¬ 
nje, ukupno pet poduzeća. 

Svi su radnički savjeti odobrili reorganizaciju i spe¬ 
cijalizaciju kao ekonomski opravdanu mjeru. 

R. P. 

PRED ZAVRŠETKOM TOPLANE — ZAGREB 

Zagrebačka termoelektrana II, koja će grad opskr¬ 
bi javati elektroenergijom, i topdom vodom, pustit 
će se uskoro u pokusni pogon, a svečano se otvo¬ 
renje očekuje uoči Jesenjeg velesajma. Pri kraju 
su završni radovi na montaži, a jednim dijelom Žit¬ 
njaka protegao se i magistralni vod, koji se grana u 
nekoliko industrijskih pogona na tom području. 

R. P. 

NOVI ZAGREB PREKO SAVE 

Još nedavno su urbanistički planovi ostavljali Savu 
na periferiji grada. Otud i potječe koncepcija o pejsa- 
žnom oblikovanju savskih obala. Međutim, danas je 
Zagreb već prekoračio Savu, i na njezinoj desnoj obali 
nastaje novi grad od oko 300.000 stanovnika u skoroj 
budućnosti. Sava će, dakle, doći u središte velegrada 
i postat će njegov središnji dio. 

Moraju se mijenjati stare zamisli o uređenju savskih 
obala i uklopiti rijeku u urbalno tkivo. Zasad postoje 
četiri varijante, od kojih svaka ima prednosti i nedo¬ 
stataka. 

Prema prvoj varijanti profil Save i položaj dana¬ 
šnjih nasipa ne bi se mijenjali. Jedino bi se inun- 
daciono područje natkrilo perforiranim pločama u ši¬ 
rini od 40—60 m, kako bi se dobila vizuelna veza sa 
vodom. 

Druga varijanta traži proširenje krune nasipa kon- 
zolnom platformom, a nasip bi se protegao prema 
kopnu. 

Treća varijanta ide za tim da se smanji širina ri¬ 
jeke, a izgradila bi se masivna utvrđena obala bez pro¬ 
dubljenog korita. 

Najzad, četvrta varijanta ide za tim da se također 
smanji širina korita, ali samo nasipavanjem. 

Prvi razgovor o tim koncepcijama već se poveo 
među urbanistima, hidrotehničarima i upravnim orga¬ 
nima, no nijedna se varijanta ne može prihvatiti dok 
ne bude gotov elaborat o regulaciji Save. Svakako tre¬ 
ba prethodno utvrditi i liniju zgrada u priobalnoj zoni. 

R. P. 

U PAR REDAKA ... 

Šabac dobiva prvu osmerokatnicu, koju podiže ke¬ 
mijska industrija »Zorka«. Zgrada ima 90 stanova. 

U Trbovlju puštena je u pogon nova rotaciona peć 
u tvornici cementa. Ona je duga 80 m, a prečnik joj 
je 3,4 m. Time je završena rekonstrukcija cementame. 
Nova peć s novim kapacitetom od 300 tona proizvodit 
će godišnje oko 100 000 tona cementa. 

U Kukljici (na otoku Ugljanu) u toku je izgradnja 
nove tvornice ulja, koja će do jeseni biti u pogonu. 

Put Krupanj—Loznica (N!RS) skraćuje se. U toku 
su radovi na dionici u dužini od 20 km. 

Put Despotovac—Svilajnac je u izgradnji. Radovi 
se izvode ubrzano na dionici asfaltnog puta do sela 
Medveđe, u dužini od 10 km. 

U općini Gornji Milanovac je u toku posljednjih 
dviju godina sagrađeno 25 km puteva i 13 trafostanica 
i pet linija dalekovoda u dužini od 55 km. 

U Ljubiji formirano je novo građevno poduzeće, za 
kojim se u ovom kraju odavno osjećala potreba. Do- 
skorašnji građevinski i stolarski pogoni u sastavu rud¬ 
nika prestali su da rade. Ova dva pogona i još neka 
zanatska poduzeća pripojeni su novoosnovanom gra¬ 
đevinskom poduzeću »Proleter«. 

U Mariboru se dovršava izgradnja najsuvremenije 
zgrade, u koju će se jesenas useliti Viša komercijalna 
škola. 

U Smederevu je u toku gradnja stanova za pro¬ 
svjetne radnike. Ove će godine biti podignuto 20 sta¬ 
nova. 

U Aleksincu je osnovan fond za izgradnju komunal¬ 
nih objekata. Sredstva fonda će se trošiti na izgradnju 
novih i rekonstrukciju starih ulica, proširenje vodo¬ 
vodne, kanalizacione i električne mreže. 

U Brčkom se proširuje gradska vodovodna mreža 
kroz veći broj ulica izvan gradskog centra. 

U Vrgorcu je beogradsko poduzeće »Izolacija«, koje 
eksploatira rudnik asfalta u Vrgorcu, nedavno otvorilo 
pogon za izradu mastiks-pločica, koje imaju široku 
primjenu u građevinarstvu. 

U Rakovici (kod Beograda) poduzeće za proizvodnju 
montažnih elemenata i izgradnju montažnih objekata 
»Taromont« gradi od klasičnog materijala novu halu 
za fabriku »21 Maj«, koja će uskoro biti dovršena. Ta¬ 
kođer se gradi i stambena zgrada od 40 stanova. 

U Goraždu sagrađena je prva peterokatnica pored 
obale Drine, kraj jedne zgrade stare nekoliko dece¬ 
nija. 

U Kninu je odlukom ŽTP dopunjen investicioni 
program rekonstrukcije i proširenja Kninskog želje¬ 
zničkog čvora. Predviđa se izgradnja 14,6 km kolo¬ 
sijeka. 


U Ivan-gradu (Crna Gora) NOO je donio odluku da 
se likvidira građevinsko poduzeće »Graditelj«. Likvi¬ 
daciju su uvjetovale razne negativne pojave u kolek¬ 
tivu. 

Od Makarske do Podgore završeni su radovi na di¬ 
onici Jadranske magistrale. 

U Makarskoj su u šest turističkih paviljona, sagra¬ 
đenih u predjelu Ratac, useljeni prvi stanari koji su za 
vrijeme januarskih potresa ostali bez krova nad gla¬ 
vom. 

Cesta Belišće—Valpovo (Osječki Kotar) asfaltira se. 
Radovi se izvode na potezu od 1500 m i odvijaju se 
normalno, a izvodi ih građevni pogon DIK »Belišće«. 

U Umagu sagrađena je autobusna stanica u samoj 
luci, a uz nju je i uređen Turistički biro. Uređuje se i 
širok prilaz luci. Porušena je u tu svrhu jedna zgrada. 

Urbanistički plan Zagreba je pred završetkom. Još 
ovog proljeća je generalni plan trebao biti gotov, ali 
su u međuvremenu stupili na snagu novi zakonski pro¬ 
pisi, kojima su se dosadanje analize Urbanističkog za¬ 
voda morale saobraziti. Tako umjesto generalnog pla¬ 
na treba najprije kompletirati tzv. urbanistički pro¬ 
gram (u kojem ima oko 80% elemenata generalnog 
plana). Prvi dio generalnog plana je već gotov. 

»Krndija«, šumsko gospodarstvo u Našicama, sa¬ 
gradilo je u posljednje tri godine oko 50 km novih 
šumskih cesta. U to je utrošeno 236 miliona dinara. 
Neke od ovih cesta imaju značaj i za razvitak turizma 
u ovom kraju. 

U Zagrebu je nedavno osnovan Odbor za izgradnju 
velike bolnice u južnom dijelu grada. Sada je već na 
dnevni red postavljeno i pitanje drugih novih bolnič¬ 
kih objekata. Urbanisti iznose da bi budući milijunski 
Zagreb trebao oko 3000 novih kreveta u bolnicama. 
Najpogodnija zona za novu bolničku izgradnju nalazi 
se prema mišljenju urbanista južno od Save. 

R. P. 

MJEŠTANI RIBARSKOG MJESTA JEZERA na 
otoku Murteru uspjeli su da dobrovoljnim radom i 
novčanim prilozima postave telefonsku liniju i adap¬ 
tiraju jednu staru zgradu za prvu mjesnu poštu. Ovo 
je sada četvrta pošta na otoku Murteru. 

U KISTANJAMA, kod Šibenika, završeni su radovi 
na izgradnji prvog industrijskog objekta koji će raditi 
u kooperaciji s Tvornicom lakih metala »Boris Kidrič« 
u Ražinama. 

RIBARI IZ TIJESNOGA, BETINE I MURTERA 
grade dobrovoljnim radom šest kilometara dugu pri- 
ključnicu do Jadranske magistrale. Na izgradnji ove 
priključne ceste utrošit će se 100 miliona dinara. 

NA PREDJELU ŠUBIČEVCA u Šibeniku gdje je 
ranije izgrađen đački Dom, izgradit će se u toku ove 
godine zgrada za Pedagošku akademiju. Za prvu etapu 
izgradnje predviđen je kredit u iznosu od 40 miliona 
dinara. 

NA IZGRADNJI OSNOVNE ŠKOLE U TRIBUNJU 
utrošeno je 11 miliona dinara, ne uračunavajući do¬ 
brovoljni rad mještana. Škola će pored tri učionice 
imati i stanove za prosvjetne radnike. 

ZANATSKO PODUZEĆE »RADNIK« iz Drniša za¬ 
počelo je izgradnju suvremene parne pekare u što će 
biti investirano 18 miliona dinara. Kapacitet pekare, 
u jednoj smjeni, iznosit će 1500 kilograma kruha. 

M. M. 

DOJMOVI SA BEOGRADSKOG SAJMA TEHNIKE 1962. g. 


Od 22 maja do 5 juna održana je u Beogradu ova 
značajna manifestacija suvremene tehnike i speci¬ 
jalnih noviteta i pronalazaka na VI međunarodnom 
sajmu tehnike. Sajam je obuhvatio i građevinarstvo, 
izlažući eksponate građevne mehanizacije i opreme, 
građevne materijale i konstrukcije. Na taj način 
odustalo se u 1962. od organizacije posebnog i is¬ 
ključivog sajma građevinarstva kao što je bio onaj 
1960. u Beogradu i 1961. u Ljubljani. Međutim, or¬ 
ganizatori sajma odredili su jedan dan, 26. V 1962., 
kao sajamski dan građevinarstva, na inicijativu Po¬ 
slovnog udruženja proizvođača strojeva i opreme za 


Vođena diskusija dovela je do zbližavanja gle¬ 
dišta onih koji su u rješavanju zajedničkih problema 
građevne mehanizacije, što je općenito doprinijelo 
svesrdnijoj suradnji između proizvođača strojeva i 
korisnika. 

Prostor časopisa nam ne dopušta da opisujemo 
sve građevne strojeve i njihove proizvođače, pogo¬ 
tovo jer se nije moglo zapaziti većih promjena u 
asortimanu i tipovima građevnih strojeva i opreme 
prema onom što smo vidjeli na Ljubljanskom sajmu 
građevinarstva u jesen 1961. (v. prikaz »Građevinara« 
br. 12/1961.). Ovo potvrđuje već onda izraženu misao 



građevinarstvo »Gramex«, a u suradnji Savezne gra¬ 
đevinske komore i Savjeta mašinogradnje Savezne 
industrijske komore. Tog dana održana su i dva refe¬ 
rata sa diskusijom: 

— Ing. Dragutina Gvozdenović-a, tajnika Savjeta 
mašinogradnje SIK-a, o proizvođačima strojeva i 
opreme za građevinarstvo s osvrtom na program 
proizvodnje i planova za osvajanje naših proizvoda 
za građevinarstvo, i 

— Ing. Đorđa Đikić-a, upravnika Centra za una¬ 
pređenje građevinarstva SGK, o suradnji proizvo¬ 
đača građevne mehanizacije i instituta sa korisnicima 
strojeva i opreme za građevinarstvo. 


da sajmove građevinarstva treba održavati svake 
druge godine, a ne svakih šest mjeseci (Ljubljana, 
oktobar 1961; Beograd — maj 1962). Najpoznatiji 
međunarodni sajmovi u svijetu, London-01ympia 
Stadion i Pariš — Exponat, također se održavaju 
svake druge godine. Isto tako smo mišljenja da bi 
trebalo odlučiti koji sajamski grad da preuzme sajam 
građevinarstva u svoj program, tj. ne mijenjati mje¬ 
sto za održavanje sajmova građevinarstva. Sve upu¬ 
ćuje na zaključak da je Zagrebački Velesajam naj¬ 
prikladniji za ovu manifestaciju građevinarstva, kako 
po razvijenosti prostora tako po geografskoj pogod¬ 
nosti i međunarodnom rangu u ovakvim i sličnim 
priredbama. 

I. Građevna mehanizacija 

Od novih dostignuća domaće mašinogradnje zapa¬ 
ženi su novi tipovi kamion-cisterni za rinfuzni pri¬ 
jevoz cementa. 

»ITAS« K očev je izložio je ovu opremu: 

Kamion-cisterna PCS-4-12: zapremina tri posude 
za cement iznosi 12,0 m 3 , na šasiju je ugrađen rota¬ 
cioni kompresor RL-5, kapaciteta 5,6 m 3 /min pri pri¬ 
tisku 1 Atm, s pogonskim motorom IMR-Perkins 034, 
kapacitet pražnjenja cementa 600—1000 kg/min (si. 1). 

Kamion cisterna PCS-3-22: zapremina četiri po¬ 
sude za cement iznosi 20,0 m 3 , kompresor s pogon¬ 
skim motorom i brzina pražnjenja isti kao u cisterne 
PCS-4-12. 

Ležeća cisterna LCC-22: zapremina 22,0 m 3 , kapa¬ 
citet pražnjenja 800—1000 kg/min, na vučnom dijelu 
vozila je ugrađen kompresorski agregat — rotacioni 
kompresor sa dizel motorom, vlastita težina cisterne 
7,5 t a vučnog vozila 5,5 t (si. 2). 

»ITAS« je pored toga izložio svoje već poznate be- 
tonare kapaciteta 375—500 1 svježeg betona i 750— 
1000 1 svježeg betona, rađene po licenci ARBAU. 

Od ostalih izlagača domaće građevne mehanizacije 
spominjemo neke: 

»F A G R A M«, Smederevo 

— stroj za žbukanje »Turbosol«; 

— miješalica za beton sa slobodnim padom kapa¬ 
citeta 750 1; 

— miješalica za beton s prinudnim miješanjem ka¬ 
paciteta 500 1; 

— stacionirana betonara: miješalica, dozator, si¬ 
los za cement i agregat, transporter, mehanička 
lopata 

— kompresor tip 710 sa vazdušnim hlađenjem, 
kapaciteta 10 m 3 /min, pritisak 7 Atm, tri ci¬ 
lindra; 

— kompresor tip 715, kapacitet 20 m 3 /min, pri¬ 
tisak 7 Atm, šest cilindara. 

»P R O G R E S«, Mladenovac 

— protivstrujne miješalice od 100, 150, 375 i 500 1. 
»14 OKTOBAR«, Kruševac 

— univerzalni bager UB-05 i UB-035; 

— traktori gusjeničari TG-50 i TG-90 s uređa¬ 
jem za čupanje panjeva. 

— motorni valjci MV-6 i MV-12 (statični); 

— toranjska dizalica TD-14, visina 25 m, dužina 
kraka 12 m, moć nošenja 600—1000 kg. 

»RADO JE DAKIC«, Titograd 

— hidraulični bager A-350 Liebherr za kopanje, 
utovar i dizanje do 3 tone; 

— mehanička lopata HSM-3-Dalli s pogonom pre¬ 
ko elektromagnetnog kvačila, vučna snaga 280 
kg, srednja brzina uzeta 0,7 m/sek; 

— uređaj za doziranje cementa po licenci Elba- 
werk. 

»B E L T«, Cernomelj 

— strojevi za izradu betonskih bloketa po licenci 
»Rosacomenta« tip V-6, kapaciteta 3000 bloketa 
za 8 sati; tip V-6 duplex za blokove 20 cm 
(1600 kom/8 h) i za blokove 15 cm (2100 
kom/8 h). 


II. Građevni materijali, oprema i konstrukcije 

Od novih dostignuća na ovom području spominjemo: 

»Gr meč«, industrija bitumenskih i sintetičnih 
proizvoda Beograd, izložila je nove Vinaz-ploče za 
podne pokrivače, dimenzija 25 X 25 cm, debljine 2—2, 
5—3 mm i Vinflex-ploče dimenzija 25 X 25 cm, de- 
bljinel,8—2 mm, u bogatoj skali raznih boja. Ovi po¬ 
dovi daju sobama živahnu atmosferu, ekonomični su 

i otporni, ublažuju bat hoda. Izrađuju se po vinilaz- 
bestnom ili vinil postupku sličnih industrija u ino¬ 
zemstvu (Marley, Dunlop, DLW). Pogon »Grmeča« ima 
kapacitet do 1500000 m 2 godišnje podnih ploča. 

»Bitumenk a«, industrija bitumenskih proizvo¬ 
da Alipašin Most kod Sarajeva, izložila je svoje naj¬ 
novije proizvode: bitumine, albifol, albit, verbit i 
imka za razne namjene u niskoj i visokoj gradnji. 



Albifol služi za završne slojeve krovova, koji svo¬ 
jom aluminijskom folijom na površini daje lijep 
izgled. 

Montažne kuće izlagali su »Komgrap« iz 
Beograda, »Soko« iz Mostara i drugi. Na tom pod¬ 
ručju nisu zapaženi značajniji noviteti. 

Posebni interes građevinara izazvala je fran¬ 
cuska montažna skela »Self Lock« (si. 3, 
4, 5 i 6). Za razliku od standardnih montažnih cijev¬ 
nih skela, koje se sastoje od pojedinačnih cijevi spo¬ 
jenih međusobno posebnim karikama sa zavrtnjima, 
ova skela se sastoji od gotovih okvira. Pojedini ok¬ 
viri sastavljeni su od bešavnih cijevi spojenih među¬ 
sobno zavarivanjem. Spajanjem okvira postiže se 
jednostavnim mufovima. Uslijed toga je montiranje 
ove skele mnogo kraće, a izbjegnuto je rasturanje i 
gubljenje sitnih spojnih dijelova. Za 1 sat tri priu¬ 
čena radnika montiraju 100 m 2 fasadne skele. Može 
se primijeniti kao konsolna skela, pokretna skela za 
podupiranje, kao portali za podupiranje i stupovi za 
podupiranje pri oplatama za betonske radove. 

III. Transport u SAD 

Ovo je bila posebna izložba o američkom trans¬ 
portu u najvećoj hali sajma. Nevjerojatno brzi na¬ 
predak suvremene tehnike stvorio je ogromne gra¬ 
dove i industrijska područja ,koji postavljaju vrlo 
složene zahtjeve za kretanje ljudi i dobara. Na izlož¬ 
bi su prikazani svi transportni sistemi: željeznički, 
kamionski, pomorski, riječni i zračni, transporti ci- 



Slika 6 


Slika 7 












292 


Iz industrije građevnog materijala 


GRAĐEVINAR 


jevnim vodovima (za naftu i plinove), i sistem kon¬ 
tejnera. Kapacitet ovih transportnih sistema u SAD 
iznosi 1300 milijardi tona/milja. 

Kamionski transport sa 11,5 milijuna kamiona 
prevozi 55% od ukupne vrijednosti međugradskih po¬ 
šiljki. Ovaj kapacitet treba zahvaliti izgradnji na¬ 
cionalnog sistema modernih autoputova i superauto- 
putova, na kojima se može razviti velika brzina 
(si. 7) i uvođenje »kontejnizacije« — velikih sanduka 
(kontejner) za pakovanje robe, koji se naizmjenično 
prevoze željeznicom, kamionom, avionom ili brodom. 

Željeznički transport raspolaže sa 352000 km pru¬ 
ga i 187000 km industrijskih i sporednih kolos jeka 
s parkom od 1700000 teretnih vagona i 33000 lokomo¬ 
tiva, koji prevozi 1200 milijuna tona robe godišnje. 

Pomorski promet raspolaže sa oko 1000 prekooce¬ 
anskih brodova, koji godišnje prevoze 240 milijuna 
tona robe. (Riječka luka ima godišnje prometa od 4 
milijuna tona robe). 

Riječni promet proteže se na 46294 km plovnih 
putova sa 20000 plovnih jedinica, koje godišnje pre¬ 
voze 215 milijuna tona robe. 

Vazdušnim putom prevozi se godišnje 644 milijuna 
tona robe. 

Najefikasniji oblik nepokretnog transporta je tran¬ 
sport cijevima. Mreža cjevnih vodova iznosi 528000 
km, njima se prevozi: nafta, plin, melasa, ruda, ce¬ 
ment, drvena pulpa, ugalj i dr. 

Putnički saobraćaj raspolaže sa 61 milijun put¬ 
ničkih automobila, 72 000 privatnih aviona i 8 mili¬ 
juna motornih sportskih čamaca. Uz autoputove na¬ 
laze se 60 000 motela sa 1 800 000 soba i 200 000 ser¬ 
visnih stanica za opravku automobila. 



Slika 8 


Posebno nezaboravna atrakcija za posjetioce Beo¬ 
gradskog sajma tehnike bila je trodnevna izložba ori¬ 
ginalne kabine svemirskog broda, kojim je pukovnik 
John H. Glen 20. februara 1962. tri puta obletio ze¬ 
maljsku kuglu (si. 8). 

Tako je ovogodišnji Beogradski sajam tehnike ne 
samo zadovoljio užu znatiželju građevnih stručnjaka 
nego je pružio široki uvid u razvoj sveopće tehnike. 

Milan Jančiković 


NOVA OPREMA 
ZA GRAĐEVINARSTVO 

Obaviješteni smo da je Željezara Sisak preuzela 
proizvodnju podupirača za građevinarstvo koji pred¬ 
stavljaju novo ekonomično rješenje i udovoljenje po¬ 
trebe u našem građevinarstvu, umjesto do sada upo- 
trebljenog drvenog podupirača. 

Cijevni podupirač za građevinarstvo tip VEZES-I 
izrađen je od bešavnih čeličnih cijevi, dimenzija 0 
60,3 X 3,6 48,3 X 3,2 mm, i zaštićen je Jugoslavenskim 
patentom P-1387-60. On služi u građevinarstvu za 
podupiranje na rasponima visina od 1,8—3,2 m. 



Slika 1 

Posebna odlika ovog podupirača je njegova ekono¬ 
mičnost, koja proizlazi iz jednostavnosi rukovanja, 
brzine montaže i demontaže, veće sigurnosti u radu, 
sigurnosti protiv požara, većeg broja korisnih podu¬ 
piranja, lakšeg i jeftinijeg održavanja, dužeg vijeka 
trajanja i manjih transportnih i skladišnih troškova. 

U želji da naše čitatelje upoznamo s karakteristi¬ 
kama ovog podupirača donosimo njegovu sliku i 
ukratko navodimo njegov tehnički opis. 

Raspon podupiranja: U isporučenom stanju mogu 
se podupirati visine od 1,8—3,2 m. Zamjenom gornje 
cijevi s posebnim podruženim umetkom ili cijevi iz 
fasadne skele, mogu se prema potrebi podupirati ras¬ 
poni i preko 3,2 m visine. 

Težina podupirača: Kompletan podupirač bez »po¬ 
luge za podešavanje« težak je 18 kg. 

Alat — pribor: Za zabijanje klina služi normalni 
čekić težine 0,5 kg. Za fino podešavanje visine podu¬ 
pirača služi »poluga za fino podešavanje« tipa VE- 
ZES-IV. 

Moć nošenja podupirača: Cijevni podupirač tipa 
VEZES-I ispitan je u Institutu za građevinarstvo NRH. 
Dobiveni rezultati prikazani su u donjoj tablici. 

Pod brojem udaraca podrazumijeva se ukupan broj 
udaraca od početka zabijan ja klina čekićem težine 
0,5 kg. Za normalnu upotrebu podupirača uz korisnu 
moć nošenja od 500—750 kg dovoljan je jedan jači ili 
dva slabija udarca. 



| broj 
udaraca 

nosivost 

t 

2 

3 250 

6 400 

3 

7 650 

4 

8 150 

5 

8 500 

6 

8 600 


Posebno se cijevni podupirač tipa VEZES-I odli¬ 
kuje jednostavnošću rukovanja, koje se vrši kako 
slijedi: 

Montaža: 

a) Uviti vijak (1) gornje papuče podupirača. 

b) Rukom izvući gornju cijev (2) do željene visine. 
Dopušteno je izvlačenje dok se ne ukaže rupa (6) na 
donjoj cijevi. 

c) Lagano udarati klin stezne obujmiče (5). 

d) Izvršiti fino podešavanje visine, ako je potrebno 
pomoću »poluge za fino podešavanje podupirača«. Na 
gornju cijev postaviti obujmicu poluge (3) i učvrstiti 
je klinom. Pritiskom na duži krak poluge (4) podesiti 
potrebnu visinu. Fino podešavanje služi za izvlačenje 
podupirača od 1—5 cm. 

e) Udarcem čekića težine 0,5 kg po klinu (5) prema 
potrebi — normalno 2 puta — učvrstiti vezu gornje i 
donje cijevi. 

f) Otpustiti ručni pritisak na krak poluge (4) i 
skinuti je s obujmicom (3) sa podupirača. 

Produženje podupirača: 

Podupirač se produžuje kada je potrebno podupi¬ 
ranje iznad visine od 3,2 m, a to se čini na slijedeći 
način: 


kongresi i sastanci - 

TREĆE SAVJETOVANJE JUGOSLAVENSKIH 
STRUČNJAKA ZA HIDRAULIČKA ISTRAŽIVANJA 

održat će se od 17 do 19 septembra 1962 godine u 
Opatiji, kako je to već objavljeno u prvom cirkularnom 
pismu januara 1962 god. 

A. TEME 

Za Savjetovanje je određeno pet tema sa 28 prijavlje¬ 
nih referata. 


a) Odviti vijak (1) i skinuti gornju papuču. 

b) Izvaditi gornju cijev (2). 

c) Staviti cijev željene visine (promjera 0 48,3 
mm) u donju cijev. 

d) Na umetnutu cijev staviti gornju papuču podu¬ 
pirača. 

e) Za visine veće od 4 m treba podupirače među¬ 
sobno ukrutiti pomoću cijevi fasadne skele. 

Demontaža: 

Obavlja se tako da se udarcem čekića težine 0,5 
kg po klinu (5) prema gore oslobodi veza gornje i 
donje cijevi. Po potrebi se gornja cijev pridrži rukom. 

Uskladištenje i transport: 

Cijevni podupirači se pripremaju za uskladištenje 
i transport ovako: 

a) Uvući gornju cijev (2) u donju i udarcem če¬ 
kića po klinu (5) učvrstiti cijev. 

b) Uviti vijak gornje papuče (1) 

c) Slagati položeno prema raspoloživom prostoru. 

Održavanje: 

Jedanput godišnje treba temeljito pregledati svaki 
cijevni podupirač; zarđala mjesta očistiti i dva puta 
premazati temeljnom bojom. Treba također pročistiti 
rupu na donjoj cijevi (7) kako bi mogla otjecati voda 
skupljena u cijevi u montiranom položaju. 

Primjena: 

Cijevni podupirač tipa VEZES-I upotrebljava se u 
građevinarstvu za podupiranje podova i oplate kod 
stropova, navoja, greda itd. On se odlikuje: moguć¬ 
nošću finog podešavanja visine, održavanjem određe¬ 
ne sile u namještenom položaju, mogućnošću smanje¬ 
nja visine bez promjene položaja ležišta podupirača, 
jednostavnošću održavanja. 

Konačno bismo željeli iznijeti da na temelju kom¬ 
parativnih proračuna troškova između drvenog i ci¬ 
jevnog podupirača, slijedi da je podupiranje cijevnim 
podupiračem jeftinije za oko 2/3. U koliko se cijevni 
podupirači upotrebe na razmaku od 1,5 m, odnosno 
za površinu od 2,25 m * 1 2 3 4 iznose svega Din 115, prema 
750 din pri podupiranju drvetom. 

Pozdravljamo ovaj novi proizvod naše industrije, 
koji će svojom ekonomičnošću svakako dokazati svoju 
vrijednost. 

R. Nikolić, org. sekretar Se¬ 
kretarijata Tehničkih komisija 
Saveza elektrotehničara i stro¬ 
jara Hrvatske 


Određene su slijedeće teme: 

1) Hidraulika i mjerne metode kod podzemnih vo¬ 
da i krša; 

2) Nestacionarno strujanje u moru, otvorenim toko¬ 
vima i pod tlakom; 

3) Vibracije, kavitacija i granični sloj; 

4) Hidraulika kanalskih hidroelektrana i brodskih 
splavnica; 

5) Riječna hidraulika, problemi nanosa i erozije. 

B. REFERATI 

Autorima će za izlaganje referata stajati na raspolo¬ 
ženju: 

— epidiaskop 15/15 cm za projekcije slika: 

— projektor za diapozitive 5/5 cm; 

— filmski projektor (crno-bijelo) od 16 mm zvučni 
i nijemi. 

Vrijeme za izlaganje referata se ograničava na 10 
minuta. 

C. PRIJAVA UČESNIKA 

Prijave učesnika za Savjetovanje se dostavljaju do 
20. augusta 1962. god. na adresu: Dr. Ing. Josip Grčić, 
AGG fakultet, Zagreb, Kačićeva 26, koji će prijavlje¬ 
nim učesnicima u tu svrhu dostaviti posebni formular. 
Rezervacije za smještaj u hotelima treba poslati naj¬ 
kasnije do 3. septembra 1962. na adresu: »KVAR¬ 
NER EXPRESS«, Opatija. 

Upisnina iznosi: 

— za učesnike 5.000.— dinara 

— za njihove pratioce 3.000.— dinara 

Upisnina se šalje do 20. augusta o. g. na adresu: 
Narodna banka Zagreb, broj: 400-21/656-4-2074. Na po¬ 
leđini čeka staviti: Organizacioni odbor III Savjeto¬ 
vanja. 

Po dolasku u Opatiju učesnici će dobiti kongresni 
materijal, tj. detaljni program Savjetovanja i bilten 
s izvodima referata. 


16,00 — 18,00 Redovna skupština Društva. 

20,00 sati Zajednička večera učesnika u hotelu 
»Palme«. 


Četvrtak 20. septembra 


7,45 sati 

13.30 sati 
15,00 sati 

17.30 sati 
17,30 — 19,30 


Polazak autobusom na Plitvička jezera. 
Ručak u Plitvičkim jezerima. 

Polazak autobusom prema Zagrebu; 
Dolazak u Zagreb. 

Posjeta Hidrotehničkog laboratorija 
Zavoda za hidrotehniku Građevinskog 
fakulteta u Zagrebu. 


20,00 sati Smještaj po hotelima u Zagrebu. 


Petak 21. septembra 

9,00 — 11,45 Posjeta Institutu za brodsku hidrodina- 
miku u Zagrebu. 

12,00 sati Završetak ekskurzije na glavnom ko¬ 
lodvoru u Zagrebu. 


E. SMJEŠTAJ I CIJENE 

Za učesnike Savjetovanja i njihove pratioce sobe su 

rezervirane u Opatiji: 

Hotel »Palme« — pansion 1850 — 2300 dinara u dvo¬ 
krevetnoj sobi; 

2000 — 2400 dinara u jedno¬ 
krevetnoj sobi; 

Hotel »Kvarner „ 3000 — 4000 dinara u jedno- 

i dvokrevetnim sobama 

Hotel »Avala« „ 1900 dinara u dvokrevetnim 

sobama. 


Radni sastanci će se održati u dvorani hotela »Palme«. 


D. PROGRAM 

Nedjelja 16. septembra 

Dolazak i smještaj učesnika. Kongresna će kancelarija 
biti otvorena od 7,30—22,30 sati u hotelu »Palme«. 


Ponedjeljak 17. septembra 


9,00 sati 
10,00 — 13,00 


16,00—18,00 
19,30 sati 


Otvaranje Savjetovanja 
Referati: Dr. Ing. A. Franković, Pre¬ 
gled razvitka hidrauličkog istraživanja 
u Jugoslaviji od 1954—1962. g.; 

Dr. Ing. Bata Geza, Smjernice za da¬ 
lji rad naših hidrauličara — Diskusija; 
Izlaganje referata o temi 1. 

Šetnja motornom barkom duž morske 
obale. 


Utorak 18. septembra 

9,00 — 13,00 Diskusija o temi 1; 

Izlaganje referata o temi 2. 

16,00—19,00 Diskusija o temi 2; 

Izlaganje referata o temama 3 i 4; 

Srijeda 19. septembra 

9,00— 13,00 Diskusija o temama 3 i 4; 

Izlaganje referata o temi 5; 
Diskusija o temi 5. 


Cijena ekskurzije (autobus: Opatija — Plitv. jezera — 

— Zagreb + ručak u hotelu »Plitvice«) iznosi 4.600.— 
dinara (noćenje u Zagrebu od 20. na 21. septembra nije 
uračunato). Cijene noćenja u Zagrebu su od 1200.— 

— 1700.— din u jedno- i dvokrevetnim sobama. Sobe 
će biti rezervirane. 

Učesnici mogu učestvovati na cijeloj dvodnevnoj ek¬ 
skurziji ili samo na njenom prvom dijelu. 

Odbor se ne obavezuje za smještaj učesnika koji dođu 
u Opatiju neprijavljeni. 

Učestvovanje na ekskurziji se prijavljuje do 20. augu¬ 
sta o. g. a uplaćuje se po dolasku u Opatiju. 

MEĐUNARODNO DRUŠTVO ZA MEHANIKU 
STIJENA 

(INTERNATIONAL SOCIETY OF ROCK 
MECHANICS 

Dana 25. V. o. g. održana je u Salzburgu Osnivač¬ 
ka skupština Međunarodnog društva za mehaniku 
stijena. Skupštini su prisustvovala 42 predstavnika 
iz osam zemalja. Interes za osnivanje i rad društva 
je velik, što pokazuje primljen broj pristupnica (190 
pojedinaca iz 22 zemlje i 26 poduzeća i ustanova — 
iz 6 zemalja). 

Nakon što je Dr. Ing. L. Miiller pozdravio pri¬ 
sutne, Ing. F. Pacher je podnio izvještaj o dosada¬ 
šnjem radu Društva u osnivanju. 

Prihvaćen je Nacrt pravila uz manje izmjene, s tim 
da budući Upravni odbor društva pripremi pravila 
za slijedeću skupštinu. 

Izabran je Upravni odbor društva od 30 članova. Za 
predsjednika je izabran Dr. Ing. L. Miiller. Iz naše 
zemlje je izabran u Upravni odbor Prof. Ing. Stje¬ 
pan Szavits-Nossan. 

Od 4—5 oktobra o. g. održat će se XIII kolokvij 

inozemnih časopisa 

IZGRADNJA 96 M VISOKOG HIPERBOLIČNOG 
TORNJA ZA HLAĐENJE 

(Construction Methods and Equipment, sept. 1961) 

U sklopu termoelektrane Kentucky izgrađena je 
po prvi puta u USA armirani betonski hiperbolični 
toranj za hlađenje visine 96 m i promjera osnove 
73,5 m. Ovakvi tornjevi su inače dosta popularni na 
drugim kontinentima, osobito u Evropi, pa ih je 
dosada izgrađeno preko 500, visine do 102 m i pro¬ 
mjera osnove do 80 m. Kod ovih tornjeva zračna 
struja za hlađenje nastaje bez primjene mehaničkih 
uređaja. Hladan vazduh ulazi sa donje strane iz¬ 
među stupova na kojima počiva cijeli toranj i 



SI. 1: Oplata i skela kosih stupova 


laži u kontakt s toplom vodom; uslijed zagrijavanja 
diže se vazduh i povlači sa donje strane nove koli¬ 
čine svježeg vazduha. U tornju je izgrađen gusti 
roštilj tako da topla voda koja se sistemom cijevnog 
voda štrca po cijeloj njegovoj unutrašnjosti kapajući 
po tom roštilju dolazi u maksimalni kontakt s vaz¬ 
duh om za hlađenje. Bilo je pokušaja da se ovi tor¬ 


u Salzburgu. Osnovne teme kolokvija su: 1. tehnički 
opisi stijenskih masa, 2. problemi stabilnosti pokosa, 
3. temeljenje brana, 4. izgradnja tunela i galerija. 

Detaljni program i prijavnice izdat će se u au¬ 
gustu 1962. 

6. oktobra o. g. održat će se skupština Internacio¬ 
nalnog društva za mehaniku stijena. 

Ing. M. M. 


njevi izvedu od prefabriciranih elemenata, no ne 
s osobitim uspjehom. Općenito se oni izrađuju cđ 
armiranog betona izrađenog na licu mjesta. 

Očito je da je najteži posao pri izgradnji takvih 
tornjeva izrada oplate. Primjenjivani su mnogi sis- 



Sl. 2: Izvedba ljuske 

temi, a vrlo je popularna pritom upotreba garniture 
oplate za 2 prstena (sekcije) betoniranja, kao na 
ovdje opisanoj gradnji Kentucky, gdje se dvije ta¬ 
kove oplate upotrebljavaju naizmjenično. 

Donji dio tornja tj. međusobno koso nagnuti stu¬ 
povi i najniži prsten, izrađen je uobičajenim postup¬ 
cima: odgovarajuće oplate oslanjale su se na skele 
od čeličnih cijevi (si. 1). 

Sama hiperbolična ljuska izvedena je sa dvije 
garniture oplate, svaka za jedan prsten visine 0,9 m, 
bez upotrebe ikakve skele. Potrebne radne skele bil^ 
su učvšršćene za oplatu, odnosno na već izgrađeni 
dio ljuske i dizane su postepeno s napretkom betoni¬ 
ranja tornja. Sam rad obavljen je kako slijedi: Na¬ 
kon što se završilo betoniranje jedne faze, tj. prstena 
visine 0,9 m, pristupili su armirači montaži, tj. pro¬ 
duženju armature. Armatura 0 12 mm položena je 
u 3 smjera u jednakim razmacima, i to horizontalno 
i međusobno koso nagnuta u smjeru nagiba temeljnih 
stupova. Istovremeno je započeta demontaža ploča 
oplate sa donjeg već izbetoniranog prstena, čišćenje 
i uljenje ovih ploča i njihovo montiranje za novi 
prsten (si. 2). Pri tom su iskorištene radne skele pri¬ 
čvršćene za postojeće oplate i za donji već betonirani 

prsten, koje su konačno već služile kod betoniran ja 
prethodnog prstena. Oplate su čelične; uslijed pro¬ 
mjene promjera i zakrivljenosti ljuske potrebno je u 
svakom prstenu umetnuti završnu ploču oplate od dr- 
veta, izrađenu prema odgovarajućim elementima tor¬ 
nja za odnosnu kotu. Oplata se sa donje strane učvr¬ 
šćuje na oplatu u kojoj je bilo završeno betoniran je, 
a sa gornje strane se najprije fiksira međusobni raz¬ 
mak između vanjske i nutarnje oplate, a onda po¬ 
stavlja u ispravan položaj (nagib) premjeravanjem 
pomoću viska. 



SI. 3: Toranjska dizalica za izvedbu donje 
trećine tornja 

Izvođač je radove organizirao u jednoj smjeni. 
Na početku je imao zaposlenih manje od 100 ljudi. 
U jednoj smjeni izrađuje se po jedan prsten visine 
0,9 m i to ustaljenim redom: postava armature, isto¬ 
vremeno skidanje oplate s najdonjeg prstena, pre¬ 
mještaj i postavljanje te oplate za novo betoniran je, 
učvršćenje oplate i postavljanje radne skele za beto¬ 
ni ran je. 

U cijeli toranj treba ugraditi svega 4200 m 3 be¬ 
tona. Na gradilištu je bila instalirana mala betonara. 
Primijenjeni su Sika plastifikator i dodaci za uvla¬ 
čenje vazduha u beton. Od ove je beton transpor¬ 
tiran malim dumperom od svega 0,5 m 3 i pretovaren 
u prijevoznu posudu 0,35 m 3 toranjske dizalice, ko¬ 
jom je dopreman do samog mjesta ugradnje. Intere¬ 
santno je da je primijenjena dizalica francuske pro¬ 
izvodnje; dizalica je poktretna na kružnom kolosi¬ 
jeku za rad do visine 40,5 m (si. 3). Za rad iznad te 
visine mora se ankerisati toranj dizalice, pa je u tu 
svrhu dizalica postavljena u sredinu tornja. Uslijed 
znatno suženog presjeka tornja dizalica može da po¬ 
služi cijeli opseg sve do visine 96 m, tj. do vrha tor 
nj a. Ova dizalica s takvim ankerisanjem može ra¬ 
diti do visine 99 m; s krakom 29,7 m ima moć nošenja 
od 1,2 tone. Konstrukcija tornja dizalice sastoji se 
od sekcija dužine 2,25 m, i može se jednostavno i 
brzo produžiti u roku od svega jednog sata. 

Sama ljuska izgrađena je prema gore iznesenom 
bez ikakve skele. Jedina (cijevna) skela bilo je jedno 
stubište za uzlaz i silaz radnih ekipa. 

S obzirom na to da se u gornjem dijelu znatno 
smanjuje opseg tornja i količina radova koje treba 


izvršiti u jednom ciklusu, tj. radnom danu, izvođač 
je s napretkom posla postepeno reducirao radništvo. 

Ing. V. J. 

ODRŽAVANJE MEHANIZACIJE NA GRADILIŠTU 

(Construction Methods and Equipment, sept. 1961.) 

Prikazana je organizacija održavanja mehanizacije 
jednog izvođačkog poduzeća na gradilištu 20 km du¬ 
ge dionice Saveznog autoputa kraj Pontiaca (Mich. 
USA), na kojem je bilo u radu više od 60 strojeva, 
i to: 26 skrepera, 15 traktora i buldožera, 9 gredera, 
4 dizalice, 2 vazdušna kompresora i dr. Izvođač je 
postavio takvu organizaciju održavanja da vrši sve 
poslove koji se pojavljuju, počevši od pumpanja 
guma pa sve do generalnih popravaka strojeva. 

Radna ekipa za održavanje koristi se sa 5 speci¬ 
jalno uređenih autoprikolica (6—9 m dužine) i jednom 
privremenom radionicom. U tri prikolice smješteni su 
rezervni dijelovi za navedene strojeve; unutrašnjost 
je proviđena mnogobrojnim policama i kutijama za 
rezervne dijelove. Ukoliko ipak nedostaje neki dio 
koji se ne može brzo dobaviti izvana ,on će se izra¬ 
diti u pokretnoj radionici koja raspolaže s odgova¬ 
rajućim alatnim strojevima (tokarska klupa, gloda¬ 
lica, brusilica, bušilica, aparat za zavarivanje itd.) 
Ova radionica ima također električarski odio za po¬ 
pravak električnih uređaja i instalacija na građe¬ 
vinskim strojevima (si. 1). U slučaju da se neki dio 
nebi mogao obraditi u toj radionici, on se u hitnim 
slučajevima isporučuje čak i avionom sa glavnog 
skladišta izvođača ili tvornice. Peta prikolica je skla¬ 
dište guma, pumpa i cijevi. 

Privremena radionica ima veličinu 12 X 18 m. Na 
betonsku ploču debljine 10 cm dolazi montažna kon¬ 
strukcija od čeličnih limova i pokrovnih ploča od 
valovitog lima. Podizanje takve radionice traje svega 
6 sati nakon što je već pripremljena betonska ploča 
Ljeti su stranice otvorene radi boljeg osvjetljenja i 
lakšeg pristupa, dok su zimi zatvorene platnom od 



SI. 1: Pokretna mehanička radionica 


plastične mase napetim na drvenim okvirima. Na¬ 
vodi se da se radionica dobro grije pomoću peći na 
naftu (termogen). Ona je dobro opremljena stroje¬ 
vima, među inim i 90-tonskim hidrauličnim tijeskom, 
glodalicom, vazdušnim kompresorom, pokretnim no¬ 
sačem motora itd. U radionici se mogu istovremeno 
smjestiti 4 veća stroja, no ekipa obično rastavlja stroj 
pred radionicom i unosi u nju samo dio koji se po¬ 
pravlja (motor, diferencijal itd). Konstrukcija radio¬ 
nice je preslaba za nošenje bilo kakve dizalice, pa su 

SI. 2: Autodizalica na demontaži stroja u 
sredini radionice 


stoga primijenjene 3 autodizalice koje s teretom mo¬ 
gu ući i u radionicu (si. 2). 

Za male popravke, koji se mogu izvršiti na samom 
radnom mjestu, izvođač ima ekipu od fO kamiona od 
1 tone; dva od njih proviđena su električnim apa¬ 
ratima za varenje. Za službu podmazivanja ima dva 
specijalna vozila sa 6—12 mazalica na komprimirani 
vazduh. 

S ovakvom organizacijom službe održavanja stro¬ 
jeva izvođač je bio u mogućnosti da praktički obavi 
svojim snagama i najbrže sve popravke koje je tre¬ 
balo izvršiti; tek u izvanrednim i rijetkim slučajevi¬ 
ma bila je potrebna intervencija i pomoć izvana, tj. 
od direkcije poduzeća i njenih stalnih pogona. 

Ing. V. J. 

UPOTREBA RADIOIZOTOPA U GRAĐEVINARSTVU 

(Civil Engineering, August 1961) 

Radiokaaivni izotopi su novo sredstvo koje se te’< 
počelo primjenjivati i cijeniti u građevinarstvu. Već 
je konstruirano i izrađeno više instrumenata za prak¬ 
tičnu upotrebu kojim se neki zadaci mogu izvršiti 
uspješnije negoli standardnom tehnikom i sredstvi¬ 
ma, kao npr.: utvrđivanje propuštanja podzemnih 
cijevnih vodova, utvrđivanje gustoće i sadržaja vlage 
zemljanog tla, utvrđivanje proticaja tekućine i dr. 

Razvitak primjene radioizotopa bio je od ogrom¬ 
nog ekonomskog značaja u industriji. Zbog velikih 
prednosti upotrebe ovih izotopa čini se da su oni 
vredniji industriji i zajednici negoli sami atomski 
reaktori. 

Prema podacima komisije za atomsku energiju 
USA 1958. god. su već 1502 industrijske organizacije 
upotrebljavale takve izotope. Prema procjeni ove 
komisije iznosila je ušteda uslijed upotrebe izotopa 
više od 500 milijuna $ godišnje. U izvještaju Indu¬ 
strijske komore citirani su konkretni primjeri iz in¬ 
dustrije papira, kotlova, prerade nafte i dr., gdje su 


postignute godišnje uštede koje dvadesetorostruko i 
više premašuju jednokratno učinjene investicije. 

Proizvodnja radioizotopa toliko je porasla da već 
premašuje potrebe, pa je uslijed toga došlo do osjet¬ 
ljivog pada njihove cijene, prvenstveno onih naj¬ 
češće upotrebljavanih ugljik-14 i krypton-85. 

Izotopi se proizvode na razne načine, kao npr.: 
bombardiranjem materija neutronima u nuklearnim 
reaktorima (ugljik-14, kobalt-60 i dr.), bombardira¬ 
njem uređaja elektronima iz visokonaponskih akce¬ 
leratora i dr. 

Radioizotopa se upotrebljavaju na razne načine, i 
to uglavnom kao: 

1) ispitivači i to gdje se radijacija može mjeriti u 
udaljenosti od izotopa i kroz materije; 

2) proizvođači energije koja nastaje prilikom ra¬ 
dioaktivnog raspadanja izotopa; 

3) činioci fizičkih i kemijskih promjena uslijed 
njihove radijacije. 

Iako su sva tri navedena tipa od značaja u teh¬ 
nici, raspravit će se u slijedećem samo prvi tip. 

Metoda otkrivanja mjesta gubitaka u industrij¬ 
skim cijevnim vodovima sastoji se u slijedećem: Ra¬ 
dio izotop se stavi u unutrašnjost plovka, koji ima 
istu zapreminsku težinu kao tekućina koja prolazi 
cijevnim vodom. Cijevni vod se napuni tekućinom, u 



SI. 1.: Mjerenje vlažnosti tla 

nj stavi plovak i zatvori na stranama. Jedino stru¬ 
janje u cijevi nastat će u smjeru mjesta gubitaka, 
pa će onamo biti odvučen plovak; detektorom se tak¬ 
vo mjesto može otkriti kroz 0,5 m nasipa ili 0,25 m 
betona. 

Instrumenti za utvrđivanje vlage u tlu temelje se 
na usporavanju brzih neutrona što ih imitiraju razni 
izotopi koji se već proizvode. Usporeni neutroni utvr¬ 
đuju se detektorima; voda je odlično sredstvo za 
usporavanje neutrona, pa stupanj utvrđenog uspo¬ 
ravanja odgovara utvrđenom stupnju sadržaja vode 
u tlu, tj. vlažnosti (si. 1). 

Aparati za mjerenje gustoće i zapreminske težine 
tla temelje se na slabljenju gama zraka pri prolazu 
kroz gusti materijal. Gušće tlo apsorbirat će više 




298 


GRAĐEVINAR 


zraka od tla manje gustoće. Aparat za mjerenje u 
principu je isti kao onaj na si. 1, s time da se pri¬ 
mjenjuje izotop koji emitira gama zrake. 

Isti princip može se primijeniti za mjerenje gustoće 
materijala koji se transportira pomoću trakastog 
transportera; uređaj za mjerenje smješten je nepo¬ 
sredno iznad transportera, dok indikator rezultata 
može biti smješten na udaljenom komandnom mje¬ 
stu (sL 2). 



SI. 2: Mjerenje gustoće materijala na transporteru 


Navedene primjene izotopa imaju ove očite pred¬ 
nosti : 

1) velik broj mjerenja bez oštećivan ja tla; 

2) mogućnost jednostavnih i brzih mjerenja na 
terenu; 

3) taćnost je ista ili veća kao ona dobivena kon¬ 
vencionalnom tehnikom mjerenja; 

4) mjerenje se može obavljati kroz dulji period i 
ustanoviti varijacije tokom vremena. 

Za mjerenje protoka u cjevnim vodovima i vodo¬ 
tocima razrađene su također metode uz primjenu izo¬ 
topa. Pri tome treba s obzirom na radijacije voditi 
računa i o momentu sigurnosti; međutim, izbor izo¬ 
topa je tolik da se za svaki pojedini slučaj nađe 
onaj koji u svakom pogledu odgovara prilikama. 

Slično kao u industriji česta je upotreba radioizo- 
topa u građevinarstvu za potrebe radiografskog ispi¬ 
tivanja varova i si. Ovakvi izotopi lako se prenose 
i mogu se upotrijebiti na mjestima gdje se rendgen¬ 
ski uređaj ne bi mogao primijeniti. 

Izotopima treba da rukuje osoblje s podesnim 
školovanjem, što je konačno i slučaj pri mjerenjima 
i ispitivanjima sa drugim instrumentima; ipak, ne 
smije da se smetne s uma potrebna pažnja i stručno 
rukovanje s obzirom na moguće štetne posljedice ra¬ 
dijacije. 

Ing. V. J, 


<Jz Saveza građevnih inženjera i tehničara Jđrvatske 



V ZASJEDANJE ODBORA SAVEZA GRAĐEVNIH 

INŽENJERA I TEHNIČARA NR HRVATSKE 

Zasjedanje je održano u Varaždinu 7. srpnja 1962. 
god., na temelju čl. 29 i 30 Statuta SGITH i prepo¬ 
ruke VI zasjedanja Glavnog odbora SGITJ održatog 
8 lipnja 1962. god. u Beogradu, sa slijedećim dnevnim 
redom: 

1. Uvodna riječ predsjednika SGITH ing. Stjepana 
Lamer 

2. Opća uloga i neposredni zadaci Društava gra¬ 
đevnih inženjera i tehničara na planu podrške kursa 
savlađivanja privrednih teškoća i otklanjanja uočenih 
deformacija socijalističkih odnosa (referent I tajnik 
SGITH-e Milan Jančiković) 

3. Građevna privreda kotara Varaždin (referent 
ing. Rudolf Lončarić, tajnik DGIT-a Varaždin) 

4. Diskusija i donošenje zaključaka, 

5. Razno. 

Na zasjedanju su pored članova Odbora SGITH-e 
uzeli učešća kao gosti drug Hasan Šiljak, predsjednik 
SGITJ, i potpredsjednik NOK Varaždin. 

Na osnovi podnijetih izvještaja i referata, te pri¬ 
jedloga iznijetih u diskusiji, Odbor SGITH donio je 
na temelju čl. 30 svog statuta slijedeće 

Zaključke: 

1. Usvajaju se smjernice o općoj ulozi i neposred¬ 
nim zadacima DGIT-a na planu podrške kursa savla¬ 
đivanja privrednih teškoća i otklanjanju uočenih de¬ 
formacija socijalističkih odnosa, iznijete u referatu 


pod tač. 2. Dnevnog reda, s tim da se objave u glasilu 
SGITH — »Građevinaru«. 

2. Zaključci Glavnog odbora SGITJ sa VI redovnog 
zasjedanja od 8. lipnja 1962. god. u Beogradu čine 
sastavni dio zaključaka ovog zasjedanja Odbora 
SGITH-e, s tim da se objave u »Građevinaru«. 

3. Prihvaća se prijedlog DGIT-a Karlovac da se 
jesensko zasjedanje Odbora SGITH-e održi u Karlov¬ 
cu. Prijedlog DGIT-a Pula da se skupština SGITH-e 
1963. god. održi u Puli, uzeti će Izvršni odbor na raz¬ 
matranje. 

4. Sva gradska i kotarska društva građevnih inže¬ 
njera i tehničara, kao i njihove podružnice zadužuju 
se, da što skorije održe svoja posebna zasjedanja, na 
kojima će se iznijeti materijal iz tač. 1 i 2 ovih za¬ 
ključaka, s tim da se razrade za konkretnu primjenu 
na svom području. 

5. Sve naše društvene organizacije treba da pri¬ 
hvate kao svoj osnovni zadatak orijentaciju svog 
članstva na probleme građevne proizvodnje i njeno 
unapređenje. 

6. Posebnu brigu treba posvetiti prihvatu mlađih 
kadrova inženjera i tehničara kad po svršetku ško¬ 
lovanja prvi put ulaze u praksu. Ove najmlađe čla¬ 
nove treba pratiti u razvoju, pomagati ih u izboru 
radnog mjesta, stručnom usavršavanju i dr. Preporu- 
ča se i odgovarajući broj najmlađih kadrova birati u 
organe naših društava. 

7. U pravcu sređivanja prilika u građevnoj pri¬ 
vredi svog kraja, potrebno je da naše organizacije 
budu u najužem kontaktu sa Narodnim odborima kao 

osnivačima privrednih organizacija, a naročito pri 
rješavanju pitanja integracije, preregistracije, spaja¬ 
nja ili ukidanju privrednih organizacija građevinar¬ 
stva. Pri tome usko surađivati sa teritorijalnom orga¬ 
nizacijom sindikata građevinara. 

* 

Nakon zasjedanja organiziralo je DGIT-a Varaždin 
obilazak većih gradilišta u Varaždinu i okolici. Pret¬ 
hodno je u Gradskoj Vijećnici prikazan urbanistički 
plan grada Varaždina i maketa pojedinih regulator- 
nih osnova stambenih blokova. Pri obilasku gradilišta 
pregledani su novi stambeni blokovi, neboder jedne 
upravne zgrade sa vodosperom od 800 m 3 na zadnjoj 
etaži i gradnja pravosudne palače. 

Obilazak je završio u Vinici, gdje je pregledana 
vrtljarska škola sa modernim staklenicima. Slijedilo 
je na završetku, u ugodno provedenom raspoloženju 
kratak domjenak sa drugovima domaćinima. 

M. Jančiković 


GLAVNI ODBOR SAVEZA GRAĐEVINSKIH IN¬ 
ŽENJERA I TEHNIČARA JUGOSLAVIJE održao je 
svoje VI redovno zasjedanje u Beogradu 8. juna 1962. 
g. sa slijedećim dnevnim redom: 

1. Opća uloga i neposredni zadaci Saveza na planu 
podrške kursa brzog savlađivanja privrednih teškoća 
i otklanjanja uočenih deformacija socijalističkih od¬ 
nosa. 

2. Razno. 

Na zasjedanju su, pored članova Glavnog odbora, 
uzeli učešća kao gosti i slijedeći drugovi: 

— Ing. Đuro Matić, predsjednik Savezne građevin¬ 
ske Komore. 

— Josip Krpan, predsjednik Centralnog Odbora 
Sindikata građevinskih radnika Jugoslavije. 

— Ing. Marjan Brili, potpredsjednik SGK. 

— Miloš Jarić, predsjednik Savjeta za građevinar¬ 
stvo Privredne komore NRS. 

— Ing. Obrad Bojović, državni Savjetnik Saveznog 
zavoda za privredno planiranje. 

Na osnovu podnijetog uvodnog referata čije postav¬ 
ke u cjelini usvaja, kao i diskusije učesnika zasjeda¬ 
nja, Glavni odbor donosi ove 

Zaključke 

I 

Osnovni zadatak građevinskih inženjera i tehni¬ 
čara Jugoslavije jeste svestrano angažiranje na savla¬ 
đivanju problema iz oblasti materijalne proizvodnje u 
građevinarstvu. Ovdje u prvome redu spadaju proble¬ 
mi stalnog porasta ukupne proizvodnje i produktivno¬ 
sti rada, skladnog razvitka proizvodnih kapaciteta, 
unapređenja tehnologije rada i općeg usavršavanja 
poslovanja. 

Polazeći od analize stanja materijalne proizvodnje 
u građevinarstvu iznijete u uvodnom referatu i ocje¬ 
njujući veliku ulogu i odgovornost građevinskih inže¬ 
njera i tehničara u prevazilaženju sadašnjih teškoća, 
Glavni odbor postavlja slijedeće neposredne zadatke 
pred naše organizacije: 

1. Potrebno je razviti najširu, upornu, društvenu 
aktivnost na pravilnom orijentiranju privrednih orga¬ 
nizacija, organa i ustanova kod prihvatanja i sprovo- 
đenja nove investicione politike, Sa time u vezi je po¬ 
trebno aktivno angažiranje naših članova u formira- 
ranju ovogodišnjih građevinskih planova na svim ni¬ 
voima koji moraju biti usaglašeni sa raspoloživim nov¬ 
čanim sredstvima i usmjereni na gradnju i završava¬ 
nje ključnih privrednih objekata i stambenu izgrad¬ 
nju. 

2. Potrebno je organizirano i što cjelishođnije pru¬ 
žanje pomoći privrednim organizacijama na što bržem 
i lakšem usklađivanju njihovih kapaciteta prema za¬ 


dacima koji će se formirati za ovu godinu, kako bi se 
što efikasnije spriječila tendencija opadanja dostignu¬ 
tog nivoa poslovnosti, organiziranosti i akumulativnosti 
privrednih organizacija građevinarstva. 

3. Građevinski inženjeri i tehničari moraju po svo¬ 
joj stručnoj savjesti i odgovornosti smijelo, stručno i 
uporno razotkrivati i odstranjivati iz prakse primitiv¬ 
na shvaćanja o cjelishodnosti, »efikasnijem i jeftini¬ 
jem« građenju putem malih organizacija, bilo da se 
radi o izvođenju, proizvodnji ili projektiranju u gra¬ 
đevinarstvu. 

4. S obzirom da iza trenutnih teškoća i zastoja u 
investicijama dolazi period rastuće građevinske pro¬ 
izvodnje i da naši današnji napredni, opremljeni i spe¬ 
cijalizirani kapaciteti nisu predimenzionirani za su¬ 
trašnje i buduće potrebe, neophodno je da se građe¬ 
vinski inženjeri i tehničari energično, stručno i argu¬ 
mentirano suprotstavljaju improviziranom tretiranju 
naših razvijenijih kapaciteta. 

Kod današnjih viškova kapaciteta treba od malih 
neopremljenih poduzeća, zadruga i režijskih organiza¬ 
cija stvarati uslužne organizacije i usmjeravati ih na 
održavanje građevinskih objekata ili ih likvidirati. 

5. Pored značajnih rezultata koji su postignuti na 
unapređenju tehnilogije građenja još uvijek su mo¬ 
gućnosti ekonomičnije izgradnje znatne. Njih ne bi tre¬ 
balo tražiti samo u niskim cijenama koje osiroma¬ 
šuju naše privredne organizacije, već prije svega u 
boljoj povezanosti svih partnera koji bitno utiču na 
definiranje, projektiranje i samu izgradnju objekata, 
a također u još boljoj i suvremenijoj organizaciji gra¬ 
đevinskog procesa. Unapređenjem poslovanja u oblasti 
programiranja, projektiranja i građenja i mnogo br¬ 
žim udruživanjem u građevinarstvu, treba sa sada¬ 
šnjim financijskim sredstvima namijenjenim za inve¬ 
sticije postići što veće zadovoljenje naših potreba u 
građevinskim objektima. 

6. Od građevinskih inženjera i tehničara se oče¬ 
kuje da u datoj situaciji budu idejni nosioci i realiza¬ 
tori novih oblika poslovnog udruživanja na suvreme¬ 
nim osnovama kompleksnog realiziranja investicio¬ 
noga objekta. Mora se pružiti žestok stručni otpor 
zastarjelim svaćanjima da se može izdvojeno projekti¬ 
rati, proizvoditi i graditi a da se pri tom postignu 
suvremeni rezultati ne samo u oblasti arhitektonsko- 
konstruktivne atraktivnosti već prije svega u efika¬ 
snosti i ekonomičnosti gradnje i eksploatacije investi¬ 
cionih objekata. Pri tom treba odstranjivati kao štetne 
razne oblike mehaničkih »fuzija« i »integracija« kao i 
formalne »kooperacije« kod kojih se suštinski ništa 
nije izmijenilo u organizaciji poslovanja proizvodnje. 

7. Polazeći od činjenice da bez odgovarajućeg ula¬ 
ganja u opremanje industrije građevinskog materijala 
i građevinskih poduzeća ne može biti brzog i racional¬ 
nog građenja i da su samo zahvaljujući odgovarajućem 
ulaganju u mehanizaciju postignuti evropski rezultati 
u građenju HE Split, beogradskog aerodroma, HE 
Kokin Brod, novoga hotela na Slaviji u Beogradu itd., 
itđ., građevinski inženjeri i tehničari moraju se svuda 
zalagati za zadovoljavajuće izdvajanje sredstava za 
opremanje građevinarstva i da kao uticajni faktori u 
politici akumulacije i raspodjele u poduzećima, po¬ 
slovnim udruženjima i komunama, razvijaju odlučnu 
aktivnost u tom smislu. 

8. U oblasti stambene izgradnje treba težiti za naj¬ 
većim efektima u odnosu na raspoloživa sredstva pri 
čemu treba naročito nastojati na jeftinijoj gradnji a 
posebno na spriječavanju porasta cijene po jedinici 
površine u odnosu na prošlu godinu. 

Pojavu izgradnje stanova za trešte treba podrža¬ 
vati i nastojati da se proširi utakmica poduzeća u so- 
lidnijem i jeftinijem građenju stanova za tržište, a 
energično raskrinkavati i suzbijati pojave improviza¬ 
cije, nesolidnosti nabijanja cijena, jer bi to dovelo do 
kompromitovanja ovoga poduhvata u samome početku. 

9. Blagovremena izgradnja i puštanje u pogon u 
predviđenom roku ključnih objekata naše privrede 
mora biti poseban predmet brige građevinskih inženje- 




300 


Iz SGIH Hrvatske 


GRAĐEVINAR 


ra i tehničara. Ne smije kasniti završavanje i puštanje 
u pogon ni jednoga ključnog privrednog objekta bez 
obzira na teškoće u radu. To zajednica od nas ove go¬ 
dine sa pravom očekuje. 

II 

Analizirajući odnose u građevinarstvu, a naročito 
mjesto i ulogu građevinskih inženjera i tehničara u 
proizvodnji i raspodjeli, društvenu i stručnu odgovor¬ 
nost u radu, pitanja dopunskog rada i pojave iz do¬ 
mena društvenih i moralnih normi, Glavni odbor je 
zaključio: 

1. Sistem raspodjele nije ni izdaleka toliko izgra¬ 
đen da bi osigurao dosljednu podjelu prema radu. Ma 
da u protekloj godini nije bilo, u cjelini gledano, naro¬ 
čitih zastranjivanja u raspodjeli u privrednim organi¬ 
zacijama građevinarstva, ipak je bilo izvjesnih ekscesa, 
koji su se najčešće pokazivali u slijedećim vidovima: 

A) Zanemarivanje fondova u odnosu na osobne 
dohotke 

B) Previsoki rasponi u primanjima 

C) Niske startne osnove u pojedinim grupacijama 
i na pojedinim teritorij ama u građevinarstvu. 

Od naših članova se očekuje da svojim argumen¬ 
tiranim i aktivnim stavovima pomažu organima upra¬ 
vljanja u pravilnom odmjeravanju odnosa raspodjele 
između fondova i ličnih dohodaka. 

Kod utvrđivanja raspona u zaradama mora se te¬ 
žiti da oni budu stvarni odraz stručnosti i zalaganja 
na poboljšanju proizvodnje i uvećanja prihoda po¬ 
duzeća. Ekscese prema ekstremima u bilo kojem prav¬ 
cu treba odlučno žigosati i odbacivati. 

2. Određena deficitarnost inženjersko tehničarskih 
kadrova stvorila je na području stručnih usluga znatnu 
konjukturu za rad izvan redovnog radnog odnosa. Ovu 
situaciju su nesavjesni pojedinci zloupotrebljavali upu¬ 
štajući se u bezkrupuloznu trku za zaradama. Pojave 
serijske proizvodnje i preprodaje projekata, višestru¬ 
kog angažiranja na nadzorima koji tada dobij a ju for¬ 
malni karakter i predstavljaju u stvari samo višestruki 
izvor visokih honorara, razvlačenje rada kolaudacio- 
nih i drugih komisija i nabijan ja satnine, predsta¬ 
vljaju pojave kojima se odlučno mora stati na put, 
kako pooštrenom društvenom kontrolom kod ugova¬ 
ranja i izdavanja takvih poslova, tako i javnim osu¬ 
đivan jem ovih pojava na sastancima naših organiza¬ 
cija, pri čemu treba ići i do isključivanja iz organiza¬ 
cije pojedinaca koji su ogrezli u takvom radu. Treba 
težiti da gdje god je to moguće ovakvi poslovi idu 
preko naših organizacija koje se moraju organizirati 
i odgovorno prihvatiti takvih poslova. Samo takvim 
stavom naše organizacije će doprinijeti borbi protiv 
pojava deformacija socijalističkih normi i odnosa i ču¬ 
vanju lika građevinskog inženjera i tehničara. 

3. Investiciona izgradnja u uslovima njene decen¬ 
tralizacije zahtijeva veliku odgovornost, stručnost i 
disciplinu investitora. Stoga se u ovim uslovima od 
građevinskih inženjera i tehničara zahtijeva još odgo¬ 
vorniji odnos prema investicionoj izgradnji, koji mo¬ 
raju smjelije iznositi svoje argumentirane prijedloge 
i kritiku i koji se moraju sa puno odgovornosti boriti 
za disciplinu i stručnost u pripremama i realizaciji in¬ 
vesticionih objekata. 

III 

1. Sa porastom obima investicionih građevinskih 
radova znatno je poraslo učešće privatnoga sektora 
(uglavnom zanatskog) na izvođenju tih radova. Izigra¬ 
vanjem pozitivnih zakonskih odredbi o ograničavanju 
njihove djelatnosti, privatnici su uzimali sve zama¬ 
šnije poslove. Ovo je dovelo do odlivanja zamašnih 
društvenih sredstava u ruke pojedinaca i do njihovog 
prekomjernog bogaćenja, a i do korumpiranja znat¬ 
nog broja odgovornih lica u građevinarstvu. Naš je 
zadatak da ovim pojavama odlučno stanemo na put 


prije svega time što će se naše organizacije i članstvo 
zalagati da se u najkraćem mogućem roku eliminišu 
svi privatni poduzimači i zanatlije sa gradnje investi¬ 
cionih objekata uz ubrzano razvijanje i opremanje 
socijalističkog građevinskog zanatstva. 

Također bi trebalo povećati budnost prema izdava¬ 
nju poslova na investicionim objektima raznim zadru¬ 
gama, a energično zahtijevati da se izvrši njihova pre- 
registracija u cilju unošenja reda u njihovo poslovanje 
u domenu cjelokupnog građevinarstva. 

2. Pojedini slučajevi kriminala, korupcije, prodaje 
stručne savjesti, koji su u posljednje vrijeme uočeni 
u više mjesta u našoj zemlji, a čiji su vinovnici iz 
redova građevinskih inženjera i tehničara, moraju biti 
predmet javne energične osude na skupovima naših 
organizacija, koje svaki ovakav slučaj neizostavno 
treba da pretresu i donesu odgovarajuće odluke. 

3. Zaoštravanje evidencije honorarnoga rada do¬ 
vodi u pojedinim slučajevima do ustezanja stručnjaka 
od prihvaćanja zadataka van redovnog radnog odnosa. 
Međutim, uočena je i pojava opstrukcije izvršenja po¬ 
slova u redovnom radnom vremenu sa težnjom da se 
iznudi frontalno otvaranje ventila za honoradni rad. 
Ovakve pojave moraju naše organizacije razobličavati 
i energično ih osuđivati. 


Referat druga Hasana Šiljka sa plenarnog zasjedanja 
Glavnog odbora SGITJ 8. lipnja 1962. god. u Beogradu. 

— Odluke Izvršnog Komiteta SK SKJ i govor Predsjednika 
Tita u Splitu postavili su pred sve naše političke, društvene 
i privredne organizacije, pred sve naše radne ljude i gra¬ 
đane naše zemlje niz aktuelnih zadataka. Ogroman značaj 
ovih zadataka zahtjeva da se na njihovom rješavanju anga¬ 
žiraju sve snage našeg društva. Karakter tih zadataka traži 
od svih naših političkih, društvenih i drugih organizacija 
da im ne priđu kampanjski već da svoj sadržaj, metod i 
stil u radu iz osnova prilagode njihovom rješavanju na 
dugačkoj relaciji. 

Izvanredan značaj i trajna atuelnost postavljenih pro¬ 
blema i zadataka za naš brz i skladan razvitak u cijelini, 
zahtjevaju prije svega duboko shvatanje i usvajanje suštine 
postavljenih zadataka i mjera i mobilizaciju svih naših sna¬ 
ga na njihovom stalnom i upornom rješavanju. 

»Sada je glavni zadatak da se svi odgovorni dru¬ 
štveni faktori, od komune do federacije, zaista za¬ 
lože za ostvarenje jedinstvenog kursa koji je formu¬ 
liran u zaključcima Izvršnog Komiteta Saveza komu¬ 
nista Jugoslavije i u govoru druga Tita u Splitu, i 
još jedanput jasno potvrđen na sjednici Izvršnog 
odbora Saveznog odbora Socijalističkog saveza radnog 
naroda Jugoslavije«. (Iz ekspozea druga Kardelja na 
zasjedanju Savezne narodne skupštine 28. maja t. g.). 

Razrada postavljenih zadataka i mjera već je u punom 
zamahu, pa je stoga bilo neophodno da se sazove i ovaj naš 
plenarni sastanak. Naš Savez kao društvena i stručna orga¬ 
nizacija građevinskih inženjera i tehničara treba da nađe 
svoje mjesto i svoje zadatke i da svojim mjerama, uticajem 
i stalnom aktivnošću, doprinese odgovarajući udio u izvr¬ 
šenju cjelokupnih zadataka, a posebno onih koji se odnose 
na građevinarstvo kao privrednu oblast, naučnu i tehničku 
disciplinu i onih zadataka koji se odnose na uočavanje 
i otklanjanje onih društvenih i moralno-političkih pojava 
koje su se pokazale u ovom domenu naše materijalne pro¬ 
izvodnje i naše društvene nadgradnje. 

NEKI AKTUELNI PROBLEMI I POJAVE U GRAĐEVINAR¬ 
STVU I ZADACI ORGANIZACIJA I ČLANSTVA SAVEZA 
GR AGE VINSKIH INŽENJERA I TEHNIČARA 
JUGOSLAVIJE 

Današnje osnovne probleme i zadatke možemo svrstati 
u dvije osnovne kategorije: 

a) pitanja i problemi u domenu materijalne proizvodnje 
u građevinarstvu, a koji se tiču stalnog porasta ukupne pro¬ 
izvodnje i produktivnosti rada, skladnog razvitka kapaciteta 
unapređenje tehnike i tehnologije rada, usavršavanje poslo¬ 
vanja itd., i 

b) pitanja i problemi u domenu produkcionih odnosa u 
najširem smislu riječi, a koji se tiču mjesta i uloge pojedi¬ 
nih činilaca i kategorija u proizvodnji i raspodjeli, suštine 
odnosa u nagrađivanju, stimuliranju, podsticanju inicijative, 
odnosa prema zajednici, kolektivu, okolini i pojedincima u 
nastojanjima za vlastistitim materijalnim obezbeđenjem i 
prosperitetom u koje spadaju zarade, odnosno plaće i nji¬ 
hovi rasponi, honorari, društvena i stručna odgovornost u 
radu, izvjesne moralne norme itd. 

I. Privredna kretanja u građevinarstvu 

Poznato je da je građevinarstvo krupna privredna oblast. 
Djelatnost ove privredne oblasti na j neposredni je utiče na 
ukupne rezultate naše investicione politike, društvenog 
standarda radnih ljudi a osjetno utiče i na cjelokupna kre¬ 
tanja u našoj privredi i izvršenje tekućih i perspektivnih 

društvenih planova privrednog razvoja naše zemlje. Otuda 
proizlazi i veliki značaj kretanja u građevinarstvu u 1962. 
godini. 

Građevinarstvo u cjelini, za razliku od industrije i nekih 
drugih privrednih oblasti izvršilo je po fizičkom obimu svoj 
plan u 1961. godini u cjelosti, pa čak ga i prebacilo (za 12°/* 
u NRH). U tom ekstenzivnom naponu, nagomilali su se u 
toj, a i u prethodnim godinama, neki problemi koji su se 
već u samom početku 1962. godine pokazali u svojoj oštrini, 
potencirani određenim privrednim kretanjima u cjelini (sma¬ 
njenje i neizvjesnost ukupne investicione djelatnosti u ze¬ 
mlji, problemi plasmana, obrtnih sredstava, ukupne likvidno¬ 
sti itd.). 

Danas je u građevinarstvu naše zemlje situacija slije¬ 
deća: 

1) Ostvarena građevinska djelatnost za prva četiri mje¬ 
seca ove godine ne samo da je za 36% niža od planiranog 
rasta koji je postavio društveni plan, već je za 18% niža 
i od fizičkog obima građevinske proizvodnje ostvarene u 
istom periodu prošle godine. 

2) Industrija građevinskog materijala ostvarila je za 
prva četiri mjeseca ove godine za 40% nižu proizvodnju nego 
što je društvenim planom predviđena, a za 21% nižu od pro¬ 
izvodnje koja je ostvarena za isti period prošle godine. 

3) Kapaciteti građevinskih poduzeća su za prva četiri 
mjeseca ove godine bili nezadovoljavajući iskorišteni a stal¬ 
ni troškovi su bili znatni. 

4) Investiciona potrošnja u zemlji prošla je u prvih pet 
mjeseci ove godine kroz fazu velike neizvjesnosti i osjetnog 
pada u odnosu na isti period u nekoliko prethodnih godina. 

5) Zbog ovakvog kretanja investicione potrošnje na trži¬ 
štu vlada velika neizvjesnost za ovogodišnji obim građevin¬ 
skih radova s obzirom na još uvijek nedefinirana raspolo¬ 
živa novčana sredstva po raznim izvorima financiranja inve¬ 
sticija. 

6) Otuda i nejasna perspektiva mnogih građevinskih po¬ 
duzeća u cjelini za obim radova sa kojima sa sigurnošću 
mogu da računaju u ovoj godini. Do kraja I kvartala bilo je 
ugovoreno građevinskih radova za 1962. godinu jedva za oko 
65% ukupnih kapaciteta građevinarstva, pri čemu je znatan 
dio ugovorenih radova bio veoma nesiguran^zbog nejasnoće 
u pogledu osiguranja financijskih sredstava za njihovo iz¬ 
vođenje. 

7) To je izazvalo nedovoljan plasman kako raspoloživih 
zaliha građevinskih materijala (koje su se počele formirati 
još u II kvartalu 1961. godine), tako i tekuće proizvodnje, 
što je u ovoj grani industrije izazvalo pad obima proizvod¬ 
nje, teškoće u obrtnim sredstvima i si. ali nije dovelo do 
osjetnog, pa ni do realnog pada cijena onih građevinskih 
materijala čije su zalihe izrazito velike i do danas. Zalihe 
su u odnosu na zalihe u istom periodu 1961. godine : 

— kod pune opeke 9 puta veće 

— kod hidratiziranog vapna 8,8 puta veće 

— kod crijepa 7,7 puta veće 

— kod šuplje i rupičaste opeke i blokova 5,5 puta veće 

— kod lakih građevinskih ploča 4 puta veće 

— kod cementa 1,7 puta veće itd. 

8) Sva ova kretanja u građevinarstvu u cjelini: nisko 
izvršenje planova proizvodnje, nedovoljna zaposlenost kapa¬ 
citeta, velike zalihe i otežan plasman, neizvjesnost u po¬ 
gledu daljnjih poslovnih izgleda, teškoće sa realizacijom pri¬ 
padajućeg avansa i potrebnih obrtnih sredstava, poklopila su 
se, po vremenu, sa mjerama za likvidaciju u privredi i van 
nje putem kliringa. Sve je to dovelo veliki broj privrednih 
organizacija građevinarstva u neuobičajenu i dugotrajnu 
poslovnu insolventnost, što je još više otežavalo i onako 
tešku situaciju građevinarstva. 

9) I umjesto da se težina ovih prolaznih, ali znatnih te¬ 
škoća odrazi najnepovoljnije na slabe i nerazvijene organi¬ 
zacije u građevinarstvu, nastupili su upravo obratni pro¬ 
cesi: 

— Investitori su veoma često, vodeći usku, pa često i 
lokalističku i partikularističku politiku, kršeći postojeće pro¬ 
pise, ili čak podstičući razne oblike stihije, ustupajući radove 
nerazvijenim, a tobože »jeftinim« i »najpovoljnijim« ponu¬ 
đačima upošljavali ove kapacitete pri čemu su nam, po 
pravilu, ostajali neuposleni kapaciteti velikih, opremljenih 
i specijaliziranih privredninih organizacija, kako izvođačkih 
tako i projektantskih i proizvođačkih. 

— U uslovima nestašice poslova i suviška kapaciteta, 
počeli su brojni investitori da radove na projektiranju i 
izvođenju široko ustupaju režijskim organizacijama, čiji 
su kapaciteti i proizvodnja osjetno nabujali i u stalnom su 
porastu u prvim mjesecima ove godine. Da bi problem bio 
još teži, razni investitori, privredne organizacije, budžetske 
i druge ustanove, pa i narodni odbori počeli su da stvaraju 
nove po pravilu neopremljene izvođačke, projektantske i 
proizvođačke kapacitete, zbog čega imamo danas paradoks 
da se pri nedovoljnoj uposlenosti postojećih i to, po pravilu 
velikih i opremljenih privrednih organizacija, stvaraju nove 
i po pravilu neopremljene građevinske organizacije kojima 
se ustupaju poslovi. 

— I na kraju da spomenemo jednu pojavu koja se pro¬ 
teže od ranije, a to je da na građevinskim radovima u cje¬ 
lini, bili oni izvođački, projektantski ili proizvođački sve 
više uzimaju maha privatnici svih kategorija i razne, po 
svojoj društvenoj strukturi, sumnjive socijalističke organiza¬ 
cije u licu raznovrsnih zadruga. 

— Mada bi se u ovakvoj situaciji morali brže razvijati 
napredniji oblici poslovnog i ekonomsko-proizvodnog udru¬ 


živanja i poslovanja, to se međutim ne događa ni u potre¬ 
bnoj širini a niti u potrebnoj dubini ovih preobražajnih 
procesa. 

— I pored zaostajanja obima stambene izgradnje prema 
obimu kakav predviđa petogodišnji plan, i pored raspolo¬ 
živih neuposlenih kapaciteta izvođačkih i projektantskih or¬ 
ganizacija, i pored velikih zaliha osnovnog građevinskog 
materijala, mi sada imamo veoma usporen tempo na stam¬ 
benoj izgradnji. 

— Najrazvijenije krupne projektantske organizacije da¬ 
nas nisu dovoljno uposlene, jer se, zbog neraščišćenih per¬ 
spektivnih programa investicione izgradnje, ne vrši projekti¬ 
ranje bar onih krupnijih investicionih objekata pravovreme¬ 
no a to znači nekoliko godina prije početka same izgradnje. 

— Inspekcioni i drugi organi nedovoljno široko zahva¬ 
ćaju istjerivanje raznih uočenih slabosti na području cje¬ 
lokupne investicione izgradnje i često se intervencije svode 
na uobičajene tehnološke okvire, čime se ne utiče na zao¬ 
štravanje odgovornosti svih faktora koji učestvuju u inve¬ 
sticionoj izgradnji i na sprečavanje grešaka u njihovom za¬ 
četku. 

— Uočena je pojava, da i pored neuposlenosti kapaciteta 
i obilja građevinskog materijala, kasni izgradnja i završava¬ 
nje ključnih objekata naše privrede koje treba pustiti u 
proizvodnju u ovoj i do polovice iduće godine. 

Osnovni uzrok ovakvog stanja u građevinarstvu na po¬ 
četku ove godine leži, pored nekih dugoročnih uticajnih fak¬ 
tora koji djeluju u našoj privredi, u nestabilnoj, kolebljivoj 
i opadajućoj investicionoj potrošnji, odnosno u raskoraku 
između planiranih zadataka za 1962. godinu i dostignutih 
proizvodnih kapaciteta građevinarstva s jedne i pomanjka¬ 
nja akumulacionih, novačnih fondova za planirane zadatke 
s druge strane. Naravno ovaj osnovni uzrok ima svoje 
brojne komponente, počev od nediscipline u investicionoj 
izgradnji prethodnih nekoliko godina, preko nelikvidnosti u 
privredi i van nje pa do najavljenih mjera restrikcija i efi¬ 
kasnijeg usmjeravanja investicione djelatnosti u našoj ze¬ 
mlji. 

Poduzete su u posljednje vrijeme opsežne mjere pod- 
sticanja investicione potrošnje i aktiviranja kako central¬ 
nih tako i decentraliziranih fondova na brže i efikasnije 
ostvarenje potrebnog obima i tempa investicione izgradnje 
u ovoj goidni. To će dovesti do skladnijeg poslovanja u gra¬ 
đevinarstvu ali samo uz svestrano naprezanje svih snaga, 
jer se nagomilana problematika i dosadašnje zaostajanje ne 
može rješiti samo mjerama i instrumentima privrednog si¬ 
stema i naporima nadležnih organa. 

Kakva je uloga i koji su to zadaci organizacija Saveza 
građevinskih inženjera i tehničara i našeg cjelokupnog 
članstva na rješavanju ovih zadataka u 1962. godini? 

1) Prije svega potrebno je razviti najširu i upornu dru¬ 
štvenu i stručnu aktivnost na pravilnom orijentiranju pri¬ 
vrednih organizacija, organa i ustanova da se prihvati i 
sprovede sadašnja investiciona politika. To praktično znači 
da je potrebno pomoći da se što prije formuliraju ovogo¬ 
dišnji građevinski planovi na svim nivoima, usaglašeni ra¬ 
spoloživim novčanim sredstvima i usmjereni na završavanje 
ključnih privrednih objekata. 

2) Treba najhitnije pomagati privredne organizacije da 
izvrše što bezbolnije i što brže usklađivanje svojih kapaci¬ 
teta sa zadacima, kakvi će se formirati u ovoj godini. Na 
taj način moći će se efikasno uticati da se spriječi opada¬ 
nje dostignutog nivoa organiziranosti, poslovnosti i akumu- 
lativnosti privrednih organizacija građevinarstva. 

3) Građevinski inženjeri i tehničari treba da po svojoj 
stručnoj savjesti i odgovornosti smjelo, stručno i uporno 
raskrinkavaju, bilo na svojim radnim mjestima, bilo preko 
svojih organizacija, bilo putem stručnih savjeta, štampe ili 
pojedinačno primitivna shvatanja o cjelishodnosti i tobože 
»efikasnom i jeftinijem« građenju putem malih, slabo opre¬ 
mljenih privrednih ili režijeskih organizacija, bilo da se ra¬ 
di o izvođenju, projektiranju ili proizvodnji u građevinar¬ 
stvu. 

4) Poslije znatnih teškoća u poslovanju kroz koje je pro¬ 
šlo i još uvijek prolazi naše građevinarstvo u prvom polu- 
godišntu ove godine postepenim porastom investicionih fon¬ 
dova porasti će i građevinska proizvodnja. Stoga se treba 
stručno i argumentirano boriti protiv improviziranog treti¬ 
ranja naših razvijenijih pakaciteta, bilo da se radi o pojedi¬ 
načnom poduzeću, bilo o građevinskim kapacitetitma proiz¬ 
vodne grupacije. Današnji opremljeni i specijalizirani kapa¬ 
citeti građevinarstva nisu predimenzionirani za naše sutra¬ 
šnje i buduće potrebe. Zato ih treba sačuvati. Ako ima su¬ 
višnih kapaciteta onda su to razna mala neopremljena podu¬ 
zeća, zadruge režijske organizacije i si. i njih treba likvidi¬ 
rati odnosno usmjeriti na uslužnu djelatnost i na održava¬ 
nje građevinskih objekata. 

5) Unapređenjem proizvodnje kako u domenu programi¬ 
ranja, projektiranja i izvođenja, tako i pogodnim oblicima 
poslovnog udruživanja, treba energično nastaviti napore za 
racionalnije građenje naših objekata, kako bi sa datim 
sredstvima zadovoljili što više potreba. Neosporno je da su 
ostvareni značajni rezultati na unapređenju tehnologije 
građenja ali su mogućnosti ekonomičnije izgradnje znatne 
i njih ne treba tražiti samo u niskim cijenama, koje osiro¬ 
mašuju naše privredne organizacije, već ih treba tražiti 
prije svega u boljoj povezanosti svih partnera koji bitno 
utiču na definiranje, projektiranje i samu izgradnju investi¬ 
cionih objekata i u boljoj organizaciji građevinskog pro¬ 
cesa. 

6) Građevinski inženjeri i tehničari, naročito u datoj 
situaciji, moraju biti idejni nosioci i realizatori novih oblika 
poslovnog udruživanja zasnovanog ne na mehaničkim »fuzi¬ 
jama«, »koperacijama« i »integracijama«, već na suvreme¬ 
nijim osnovama kompleksnog realiziranja investicionog 
objekta. Mora se pružati žestok stručni otpor pritisku pri¬ 
mitivnih shvatanja da se i dalje može rascjepkano projekti¬ 
rati, proizvoditi i graditi, a da se pri tome ostvaruju ne 
samo atraktivna arhitektonsko-konstruktivna već prije svega 
funkcionalno ekonomična i efikasna rješenja za naše inve¬ 
sticione objekte. U tom pravcu djelovat će i niz upravnih 
i ekonomskih mjera koje će biti donesene, ali one same 
nisu u stanju da utru put naprednim koncepcijama u izgra¬ 
dnji naših investicionih objekata. 

7) Bez odgovarajućeg ulaganja u opremanje industrije 
građevinskog materijala i građevinskih poduzeća, ne može 
biti brzog i racionalnog građenja. Samo zahvaljujući odgo¬ 
varajućem ulaganju u mehanizaciju, naša poduzeća su 
ostvarila evropske rezultate u izgradnji HE Split, Jadranske 
magistrale, aerodroma »Beograd«, novog hotela na Slaviji u 
Beogradu itd., itd. Stoga se u politici akumulacije i raspo¬ 
djele u poduzećima, u komunama, u poslovnim udruženjima 
građevinski inženjeri treba da zalažu za zadovoljavajuće 
odvajanje sredstava za opremu građevinarstva. Ta ulaganja 
su se uvijek isplatila. Ako u međunarodnoj podjeli rada 
možemo da izdržimo utakmicu najrazvijenijih zemalja, onda 
su neki do sada postignuti rezultati na gradnji većih obje¬ 
kata pokazali da uz jednaku opremu i uslove rada, naši 
građevinski inženjeri i naši radnici mogu da dadu jednaku 
proizvodnju kao i oni iz najrazvijenijih zemalja. 

8) Srazmjerno raspoloživim sredstvima koja će se ove 
godine utrošiti na stambenu izgradnju, treba težiti najvećim 
efektima. Pored napora da se dostigne planirani obim i 
tempo izgradnje i završavanja stanova, treba u ovoj godini 
pojačati nastojanja da se stanovi grade jeftinije. Poznati su 
faktori koji na to utiču. Stabilizacija cijena građevinskih 
materijla na nivou nižem od prosjeka u prošloj godini, 
trebalo bi da utiče da cijene po jedinici mjere stambene 
površine nikako ne rastu. 

Već se širi pojava da veća građevinska poduzeća počinju 
sa izgradnjom stanova za tržište (Beograd, Zagreb, Ljubljana, 
Sarajevo itd). Uz intervencije koje će doći preko investici¬ 
one banke za podsticanje stambene izgradnje u ovoj godini, 
trebalo bi nastojati da se proširi utakmica građevinskih 
poduzeća u proizvodnji stanova za tržište, a suzbijati i 
raskrinkavati sve pokušaje improvizacije, nabijanja cijena 
stanova i slično, što bi moglo ovaj pokušaj u samom početku 
da oteža pa i da kompromitira. 

9) Pravovremena izgradnja ključnih objekata naše pri¬ 
vrede u ovoj godini mora biti predmet brige svih faktora a 
posebno građevinskih inženjera i tehničara koji na njima 
rade. Ne smije kasniti izgradnja, završavanje i puštanje u 
pogon ni jednog ključnog objekta. To zajednica od nas ove 
godine s pravom očekuje. 

II. Aktuelne društveno-političke pojave 

Kad govorimo o pojavama koje su prijetile da đeformi- 
rajuće utiču na naše socijalističke odnose i norme u društvu, 
moramo konstatirati da ih je bilo i u građevinarstvu. 

Njihov opseg i dubina nisu enormno drugačiji nego u 
drugim privrednim oblastima, ali ovdje imamo izvjesnih 
pojava koje su za našu djelatnost specifične. 

Građevinski inženjeri i tehničari Jugoslavije dali su 
svojim požrtvovnim radom značajan doprinos izgradnji naše 
zemlje. U borbi za ostvarenje grandioznog programa obno¬ 
ve, industrijalizacije i privrednog uspona naše zemlje, gra¬ 
đevinski inženjeri i tehničari su široko prihvatili norme 
socijalističkih društvenih odnosa. A to sve nitko ne osporava. 

Stoga kad se prilazi analizi aktuelnih pojava, mi mislimo 
da se tu radi o potrebi da ih pravilno ocjenimo i da pove- 
demo borbu za njihovo otklanjanje bez ikakve profesionalne 
osjetljivosti. Pri tom u tretiranju pojava ne smije se poći 
sa pozicija da »toga kod nas nema«, jer se tako pojave neće 
uočiti a niti otkloniti. 

Ako pođemo od toga da rješavanju ovih pojava ne pri¬ 
lazimo kampanjski, onda je na na ovom zasjedanju moguće 
porazgovarati o nekim od tih pojava, a na našim osnovnim 
organizacijama ostaje da izdvajaju jedan po jedan, da ih 
ocjenjuju i poduzimaju odgovarajuće mjere. Današnjim za¬ 
sjedanjem treba da pokrenemo nove organizacije u kotare- 
vima i gradovima i da ih usmjerimo u ovom pravcu, ne 
sužavajući njihovu inicijativu samo na pitanja i pojave o 
kojima ćemo mi danas ovdje govoriti. 

1) Sistem raspodjele nije ni izdaleka dovoljno izgrađen 
da bi osigurao konsekventnu i do kraja pravednu raspodjelu 
prema radu. 

Analiza onog što je urađeno u protekloj godini na izgra¬ 
dnji i usavršavanju sistema raspodjele u privrednim organi¬ 
zacijama građevinarstva pokazuje da nije bilo nekih osobitih 
zastranjivanja. Skoro u svim grupacijama i granama u gra¬ 
đevinarstvu brže i više je rastao ukupni prihod i fondovi 
nego osobni dohoci. Pa ipak je bilo izvjesnih ekcesa. 

Projektiranje kao djelatnost u toku prošle godine je 
stalno trpilo od nedovoljne zaposlenosti kapaciteta. Zajednica 
se odrekla dijela svojih prihoda u korist ovih organizacija, 
da bi se osiguralo brže formiranje fondova za investiranje. 

Međutim, porast osobnih dohodaka i ostvareni prosjeci 
ovih dohodaka istakli su ovu grupaciju među one sa naj¬ 
većim dohocima u cijeloj privredi. S druge strane fondovi, 
naročito poslovni, znatno su zapostavljeni. Sad je uzela maha 
krilatica da je u projektiranju čovjek osnova i da prema 


tome u njega treba ulagati ako hoćemo suvremeno i efika¬ 
sno projektiranje. Pod ovom parolom se favoriziraju i fon¬ 
dovi zajedničke potrošnje pred drugim fondovima. 

Slijedeća pojava u grani projektiranja je usitnjenost 
projektnih organizacija, čime se onemogućava bilo kakvo 
kompleksnije studiranje i projektiranje zamašnijih investi¬ 
cionih i drugih objekata. U ovakvo sitnim organizacijama 
teško je utvrditi u kojoj mjeri postoje potrebni socijalistički 
elementi za osiguranje cjelishodne raspodjele. 

Sređivanje ovih pitanja i otklanjanje izvjesnih deforma¬ 
cija moguće je samo aktivnom suradnjom mjera društvene 
zajednice i subjektivnih snaga kako u tim konkretnim gru¬ 
pacijama i organizacijama tako i mjera organizacija inže- 
nejra i tehničara. 

Ekscesi u raspodjeli najviše se osjećaju u nekoliko 
osnovnih vidova: 

a) u zanemarivanju fohdova u odnosu na dohotke 

b) u previsokim rasopnima 

c) u dosta niskim startnim osnovama u pojedinim gru¬ 
pacijama i na pojedinim teritorijama. 

U toku su mjere koje sinhronizirano sprovode političke 
organizacije, radni kolektivi i odgovarajuće komisije za 
raspodjelu. 

Od inženjera i tehničara se očekuje da svojim argumen¬ 
tiranim i aktivnim stavovima pomažu organima upravljanja, 
u prvom redu u pravilnom odmjeravanju odnosa raspodjele 
između fondova i osobnih dohodaka. U našoj još nerazvije¬ 
noj i nisko-akumulativnoj privrednoj oblasti ovo ima prvo¬ 
razredan značaj, jer svako dezinvestiranje u opremanje i 
unapređenje građevinarstva ima mnogostruk, opće poznat 
značaj. 

Sto se tiče politike raspona u plaćama tu ima različitih, 
pa često i protiv položenih tendencija od »uravnilovke« do 
»stručnjačkog zastranjivanja«. Tamo gdje su građevinski 
inženjeri i tehničari svojom spremom i požrtvovanjem po¬ 
boljšali proizvodnju i povećali prihod poduzeća, to se osje¬ 
tilo na dohocima cijelog poduzeća ,to se osjetilo na dohocima 
cijelog kolektiva pa nije bilo otpora da se takvim inženje¬ 
rima i tehničarima dade adekvatna nagrada. Razvlačenje 
raspona sa esn^fsko-stručnjačkih pozicija neće dovesti ni do 
kakvih rješenja. Treba stoga žigosati diskusije koje teže 
ekscesima u tom pravcu. »Uravnilovka« je eksces istog zna¬ 
čaja samo obratnog pravca djelovanja. Njemu se najbolje 
suprostavljati inženjersko-tehničkom i poslovnom kreativ¬ 
nošću. 

Naše organizacije bi morale da postanu mjesta gdje se 
ove pojave prate i pretresaju, gdje se žigoše svako zastra¬ 
njivanje i sa objektivnog gledišta pomaže i privrednim orga¬ 
nizacijama i našem članstvu da se pravilno orijentira. 

2) Dok se u domenu raspodjele po osnovi redovnog 
radnog odnosa uglavnom organizirano uspostavljaju odnosi 
raspodjele između zajednice i kolektiva, zajednice i poje¬ 
dinca, kolektiva i pojedinca i pojedinca prema pojedincu, 
dotle se to ne bi moglo tvrditi za ono nekontrolirano, da 
kažemo i neuhvatljivo područje odnosa rada i zarade izvan 
radnih odnosa. 

Određena deficitarnost u stručnim kadrovima stvorila je, 
na području inženjersko-tehničkih usluga posebno, znatnu 
konjukturu za rad izvan redovnog radnog odnosa. I dok se 
djelimično, parcijalnim propisima unosilo svjetlo u ovo 
područje, ipak je ostalo mnogo čega neregulirano i osta¬ 
vljeno normama koje se uspostavljaju u svakodnevnoj 
praksi. 

Ovdje se uočavaju nekoliko pojava osobito vrijednih 
pažnje: 

a) stručni rad u vidu vanjske suradnje kod registriranih 
projektantskih i drugih organizacija i ustanova na 
izradi raznih elaborata ; 

b) razni oblici stručnih usluga, posebno kroz stručni 
nadzor nad izgradnjom investicionih objekata; 

c) stručna suradnja u raznim komisijama, posebno u 
komisijama za kolaudaciju odnosno obračun izgra¬ 
đenih objekata. 

Vanjska suradnja izgleda relativno najorganiziraniji oblik 
suradnje pojedinaca sa privrednim organizacijama i usta¬ 
novama. Veliki broj građevinskih inženjera i tehničara time 
je stvarao dopunski izvor prihoda a organizacije i ustanove 
dopunski stručni kapacitet. 

‘ Ovdje su uočene dvije osobito negativne pojave kojima 
treba, kao svestrano društveno štetnim, stati na kraj. Prva 
predstavlja nesavjesnu često »serijsku« izradu raznih elabo¬ 
rata a naročito investicionih programa i tipskih projekata, 
a druga verižno povezivanje između naručioca koji treba da 
bude kontroliran i isporučioca koji treba da ga kontrolira 
(bilo kao inspektor, revident, nadzorni organ, član komisije 
za donošenje odluke i slično). 

Izvjestan broj pojedinaca, mada mali, ali po društvenoj 
šteti znatan, u prvom slučaju je bezočno eksploatirao tuđu 
nestručnost, bespomoćnost i povjerenje ali po pričinjenoj 
šteti takav rad je pogađao i širi krug, pa često i čitave ko¬ 
mune, radne kolektive, ustanove i slično. U drugom slučaju 
takav je i po pobudama i po oblicima ravan mitu i korupciji 
a po posljedicama je bio istih ili sličnih razmjera kao i prvi 
oblik. Posljedice toga rada sreću se i u raznim elaboratima 
i projektima, a što je gore ali istina i rjeđe, sreće se i kao 
realizirana pogrešna investicija. 

Ovakvom radu bez sumnje pogodovale su i česte sla¬ 
bosti raznih organa i organizacija koje je tresla »groznica 
investicija i izgradnje« pod svaku cijenu. 

Nisu usamljeni slučajevi, da ovakve stvari otkrivene sa 
strane stručnjaka, ali su često ostajale, možda i zbog »kole¬ 
gijalne solidarnosti« ne gonjene ili bar neraskrinkane. Takva 
»kolegijalna solidarnost« je ravna saučesništvu u djelu. 

Što se tiče stručnih usluga putem komisija, nadzora i si. 
postignuti su korisni rezultati u praksi, mada je i ovdje bilo 
pojava koje zaslužuju podrobnu pažnju. 

Korištenje stručnih usluga kroz ove forme široko je bilo 
rasprostranjeno u skoro cijelom poslijeratnom periodu i za¬ 
držalo se do današnjeg dana sa izgledom da se u ograniče¬ 
noj formi održi i u budućnosti. Stoga ovdje uočene negativne 
pojave treba oštrije žigosati. Najosnovnija negativna pojava 
ispoljavala se u mogućnosti, a i u praksi, da nesavjesni poje¬ 
dinci prihvate mnoštvo ovakvih usluga u nezajaživoj trci 
za honorarima. Tako je bilo slučajeva da jedno stručno lice 
zaposleno u normalnom radnom odnosu istovremeno vrši i 
po nekoliko nadzora ne obavljajući ni jedan solidno, zapo¬ 
stavljajući i svoje osnovno zaposlenje, a ostvarujući prihode 
često ravne ili veće od onih, ostvarenih u redovnom radnom 
odnosu. 

Komisije za kolaudaciju često su u minuloj praksi bile 
samo sebi cilj a propisi o njihovom opstajanju uporno su se 
održavali, mada je ovakav obračun poodavno prevaziđen. 
Sad je donošenjem Osnovnog zakona o izgradnji investicio¬ 
nih objekata ovakav rad u osnovi onemogućen, ali već po¬ 
stoje tendencije da se on opet udomaći. Niti ovakav rad 
doprinosi poslovanju a niti je ovakav način zarade u osnovi 
opravdan. Stoga ovu pojavu treba, osim iznimaka, u osnovi 
raskrinkavati i ne podržavati oživljenje. 

S ovim u vezi je i posljednja mjera za ograničavanje i 
strogo evidentiranje honorarnog rada. On se ograničava ako 
za njega ne postoje posebni razlozi, a kad se sredstva uredno 
zarade i po ovoj osnovi, nema razloga da se ove mjere 
uporno ne podržavaju. Ovo niukoliko ne ugrožava ničiju 
egzestenciju. ali njegovo postojanje ugrožava naše moralne 
norme i izaziva kritiku, podozrenje pa i gnjev radnih ljudi 
protiv cijele kategorije naših trudbenika. 

3) Pravilna investiciona politika, naročito u uslovima kad 
su investiciona sredstva decentralizirana na svim nivoima, 
zahtijeva veliku odgovornost, stručnost i disciplinu. Pošto 
u realizaciji izgradnje investicionih objekata učestvuje širok 
krug partnera, to se od svih zahtijeva visok stupanj odgo¬ 
vornosti na tom poslu. 

U minulom periodu bilo je znatnih grešaka kako u prav¬ 
cima investicione izgradnje tako i u disciplini investiranja 
(rad bez odgovarajućih sredstava za gradnju, izgradnja mi¬ 
mo propisa ili bez solidne dokumentacije i si.). Stoga se s 
pravom traži od svih faktora pa i od građevinskih inženjera 
i tehničara da se prema investicionoj izgradnji odnose još 
odgovornije. To znači da smjelije iznose svoje argumenti¬ 
rane stručne prijedloge i kritiku i da se sa puno odgovor¬ 
nosti bore za disciplinu u pripremama i realizaciji investici¬ 
onih objekata. 

4) Kad su odgovornosti za investiranje skoro u cijelosti 
odredbama OZII prebačene na investitora, moglo bi, makar 
ne masovno očekivati da se razni nesavjesni »stručnjaci«, 
puni »inicijativa« ali bez dovoljno odgovornosti, nameću in¬ 
vestitorima oko poslova na investicionoj izgradnji (izrada 
studija, elaborata, ekspertiza, investicione i tehničke doku¬ 
mentacije itd.). Ovo tim prije, što je dosadašnja praksa 
pružila zabrinjavajuće obilje dokaza u ovom pravcu. 

Ovo ističe pojačanu odgovornost naših članova a i naših 
organizacija da pružimo pomoć investitorima u njihovom 
radu a onemogućimo nesavjesnima da od ovoga posla prave 
sebi majdane honorara. 

Možda bi i naše oragnizacije trebale da organizirano pru¬ 
žaju ovakvu pomoć, bilo u fazi pripreme (na izradi investi¬ 
cione dokumentacije i si.). U ovom pravcu neke naše orga¬ 
nizacije su razvile incijativu koju bi trebalo podržati. 

O nekim konkretnijim slučajevima 

Ne stvarati probleme tamo gdje ih nema, ali i ne prela¬ 
ziti preko njih gdje oni postoje. Navesti ćemo nekoliko po¬ 
java o kojima bi trebalo porazgovarati na ovom zasjedanju. 

1) U toku izgradnje nekih investicionih i drugih objekata 
bilo je po nekada nužno angažirati i privatne građevinske 
zanatlije ili razne građevinsko-zanatske zadruge. Tokom 
vremena formirala se značajna potražnja za ovakvim uslu¬ 
gama privatnih lica, što je dovelo, usprkos izvjesnih propisa 
koji su to ograničavali, do znatnog porasta udjela privatnih 
lica na izvršenju investicionih građevinskih radova. Tokom 
vremena, porastom potreba i konjukture, umjesto da su se 
brže razvijala i opremala socijalistička građevinsko-zanatska 
poduzeća, umnožavali su se privatnici na investicionim rado¬ 
vima i to u početku kao pojedinci, kasnije kao zanatlije sa 
zakonom dozvoljenim brojem uposlenih radnika. Prihvaća¬ 
jući se zamašnih radova koristeći tuđu radnu snagu (eksplo¬ 
ataciju u osnovi), izigravajući kako pogodbe o preuzetim 
radovima tako i poreske i druge obveze, ubrzo su i jedni i 
drugi, na lak način zgrtali ogromna sredstva, postajali mili- 
onari i kupci imanja, vila, automobila itd. U svojoj beskru¬ 
puloznosti velik broj ih je pribjegao podmićivanju službeni¬ 
ka koji su ih morali kontrolirati. Tako su postepeno pucale 
breše ne samo na propisima nego i u sistemu poslovanja 
oko investicione izgradnje, kroz koje su oticala ogromna 
društvena sredstva u ruke privatnika. 

Najdrastičniji oblici ovakve pljačke je, svima nama po¬ 
znata afera sa kombinatom »Vojvodina«. Brojni su slični 
slučajevi u NR Makedoniji, u Beogradu, u NR Crnoj Gori, 
Bosni i Hercegovini itd. 


Izdavanje, ugovaranje, izvođenje i prijem mnogih od 
ovako izvršenih radova išao je preko građevinskih inženjera 
i tehničara tj. preko naših članova. Međutim, nije bilo orga¬ 
niziranog i upornog nastojanja da se ovako poslovanje raz- 
odavno potisne sa investicionih radova i da se ubrzano raz¬ 
vije socijalističko građevinsko zanatstvo. Vjerojatno bi se 
ovo sociajlističko zanatstvo moglo osjetno mehanizirati i 
modernizirati da su na njega samo utrošena ona sredstva 
koja su razvukli privatni preduzimači i zanatlije. 

Bilo bi već krajnje vrijeme da ovome stanemo energično 
na put. Naše organizacije bi morale kod svih građevinskih 
privrednih organizacija i kod svil^ građevinskih inženjera i 
tehničara izgraditi odlučnu rješenost da se svi privatnici sa 
investicionih objekata odmah eliminiraju i upute u uslužno 
zanatstvo, a da se ubrzano razrade planovi moderizacije i 
unapređenja socijalističkih građevinsko-zanatskih poduzeća. 

Također bismo trebali ogromno povećati budnost prema 
izdavanju poslova na investicionim objektima raznim zadru¬ 
gama, a energično zahtijevati da se izvrši njihova preregi- 
stracija u cilju unošenja reda u njihovo poslovanje u do¬ 
menu cjelokupnog građevinarstva, uključujući i stambeno, 
u slučajevima kada se ove zadruge pretvaraju u izvođačke 
građevinske kapacitete. 

2) Moramo žigosati i energično se ograditi od slučajeva 
kriminala, korupcije i beskrupulozne prodaje ljudske i stru¬ 
čne savjesti onih pojedinaca iz redova građevinskih inže¬ 
njera i tehničara a kojih je bilo u zadnje vrijeme u više 
navrata (u Stambeno komunalnom odjeljenju u Beogradu, 
u Splitu, Nišu, Svetozarevu, čačku i si.). 

Nije nam poznat slučaj da li su naše organizacije u ovim 
mjestima izvršile pretres ovih slučajeva, zauzeli svoje sta¬ 
vove, isključili okrivljene pojedince iz svog članstva i uop¬ 
ćili iskustva preko ostalih organizacija, kroz naš Bilten, 
stručnu i drugu štampu, preko Socijalističkog saveza itd. 

Ove slučajeve bi trebalo odmah analizirati u našim dru¬ 
štvima i podružnicama dotičnih mjesta. 

3) Čuju se s vremena na vrijeme informacije da pojedini 
upravni ili inspekcijski organi neće da izvrše u radno vri¬ 
jeme svoje propisane dužnosti ispričavajući se da nemaju 
snaga. Međutim, veoma su spremni da prihvate uslove koji 
se od njih u pogledu radnog vremena zatraže, ako se pri¬ 
stane da se plate kao da su radili u vanradnom vremenu. 
Ovako gruba povreda normi, beskrupulozno podmićivanje, i 
vrlo je vjerojatno, krajnje nesavjesan rad u ovakvim slu¬ 
čajevima, moraju kao pojedinačne pojave biti žigosani sa 
strane naših članova i naših organizacija, jer ovako amo¬ 
ralni pojedinci bacaju ljagu ne samo na svoju ustanovu već 
i na svoju profesiju. 

4) Utvrđeno je već više slučajeva da pojedinci prodaju 
svoju stručnu savjest i odgovornost na bezočno neodgovoran 
način. Naime radi se o izradi takvih elaborata (investicionih 
u prvom redu) kakvi se dopadaju ili kakvi trebaju naruči¬ 
ocu bez obzira što ne odgovaraju stvornosti (slučaj sa pro¬ 
jektima izgrađenih ciglana). 

Tome su veoma slični i slučajevi serijske izrade investi¬ 
cionih programa (slučaj u Pančevu i si.). 

Nisu se naše organizacije uporno borile protiv ovakvih 
nesavjesnih »stručnjaka« čiji rad donosi mnogo štete zajed¬ 
nici a još više ljage pozivu našeg inženjera i tehničara. 

5) Poslije zaoštravanja evidencije honorarnog rada i za¬ 
rada izvan radnog odnosa, nastupilo je Izvjesno odstupanje 
od ovakvih poslova. Najveći broj inženjera i tehničara neće 
da se kompromitiraju takvim načinom sticanja dopunskih 
prihoda. Međutim, tu ima zastranjivanja. I ovdje nesavjesni 
pojedinci unose pometnju na jedan specifičan način. Pošto 
se, tobože i oni odriču honorarnog rada, to na svaki način 
koče izvršenje raznih poslova u redovno radno vrijeme a 
koji su se prije radili u vanredno vrijeme, kako bi takvim 
kočenjem iznudili frontalno otvaranje ventila za honorarni 
rad. Ovakav oblik opstrukcije ometa definitivno i realno 
razgraničenje poslova koje treba raditi u svakom slučaju 
van radnog vremena. 

U ovakvim slučajevima naše organizacije i naši članovi 
moraju pružiti otpor i razgolićavati ih. 

6) Mjere koje se poduzimaju na čitavom frontu izbacit 
će i druge pojave kojima se moramo baviti u cilju izvršava¬ 
nja naših društvenih obaveza, u cilju izgradnje i učvršćenja 
moralnih normi i zdravih kriterija i u cilju čuvanja svjetlog 
lika naših požrtvovnih i neumornih neimara — građevinskih 
inženjera i tehničara Jugoslavije. 

Prije zaključka ovih pojava treba reći par riječi i o ta¬ 
kozvanom »Kodeksu etike inženjera i tehničara«. Stara je to 
tema da bi Savez inženjera trebao da donese ovakav ko¬ 
deks kao sumu normi i kriterija. Sada se čuju vajkanja da 
se naše organizacije nenaoružane ovim »Kodeksom« neće 
umjeti a neće ni moći sa uspjehom boriti protiv uočenih 
slabosti i ovih aktuelnih pojava. To međutim nije tačno i 
samo može da uspava našu budnost i odgovornost i da pa¬ 
raliziraju našu aktivnost. Naprotiv, u principijelnoj otvore¬ 
noj .dosljednoj i konstruktivnoj borbi protivu sadašnjih po¬ 
java izgradit ćemo na praksi, ako ne pisani a ono uobiča¬ 
jeni, ali u ižvotu provjeren »Kodeks etike« našeg socijali¬ 
stičkog građanina — graditelja — građevinskog inženjera i 
tehničara. 

Iz SGIH Hrvatske 


GRAĐEVINAR, 


OSVRT NA RAD DRUŠTVA GRAĐEVNIH INŽE¬ 
NJERA i TEHNIČARA KOTARA RIJEKA 
U 1961. GOD. 

U proteklom periodu postiglo je Društvo građev¬ 
nih inženjera i tehničara — kotara Rijeka vidne re¬ 
zultate. Ti rezultati i uspjesi bili bi i veći da se dru¬ 
štvo nije borilo osim sa subjektivnim još i s objek¬ 
tivnim teškoćama. Osnovna teškoća bila je u tome 
što društvo još do daflas nema svojih prostorija ot¬ 
kako je 1957. god. prisilno izbačeno iz svojih vlastitih 
prostorija 

Pred godinu dana društvo je zajedno s narodnim 
vlastima d političkim organizacijama pronašlo loka¬ 
ciju za adaptaciju prostorija na »Žabici«. Nedavno 
je dobivena građevna dozvola, na koju se žalio kućni 
savjet. NOK je odbio žalbu i dozvola je postala puno¬ 
važna, ali kucni savjet zbog svojih uskih pogleda i 
dalje ne daje suglasnost za adaptaciju i žalio se na 
Kotarski i Vrhovni sud; ne zna se kada će biti riješen 
taj problem i društvo dobiti svoje prostorije. 

Osim toga, uspjeh bi također bio veći da je cje¬ 
lokupan rad društva pao na sve članove a ne samo 
na pojedince. 

Bez obzira na sve te teškoće, društvo je postiglo 
dosta dobre rezultate, pa ćemo u kratkim crtama pri¬ 
kazati samo na kojim je glavnim problemima radilo: 

1. Društvo je uspostavilo usku vezu s narodnim 
vlastima i političkim organizacijama tako da će u 
nove stručne savjete biti birani naši predstavnici. 

2. Osnovana je podružnica u Delnicama i radi se 
na osnivanju podružnice u svim općinama gdje za to 
postoje mogućnosti i uvjeti. U Opatiji su uslovi naj¬ 
povoljniji, pa će uskoro i tu biti osnovana podružnica. 
Članovi društva koji rade u općini Krk i Mali Lo¬ 
šinj učlanjeni su u podružnicu Rijeka, jer u tim opći- 
nomo ne postoje uslovi za osnivanje podružnice. 

3. Broj članstva društva se povećao od prošle go¬ 
dine za 55%, tako da sada DGIT-a Rijeka ima svega 
207 članova. 

4. Sabrani su i dostavljeni nadležnima dopunski 
elaborati o stanju vode u Martinšćici, a u vezi pre¬ 
seljenja brodogradilišta »Viktor Lenac«. 

5. Rješavalo se o mikrolokaciji za poslovni nebo¬ 
der u Rijeci, pa je nadležnim organima dano mišlje¬ 
nje o tome na daljnje razmatranje. 

6. Rješavalo se o pristupnom putu za »Jugocarbon« 
u Bakru. 

7. Kod nadležnih organa se nastojalo da se ostvari 
izgradnja nadvožnjaka u ulici Borisa Kidriča, i to u 
vezi s prethodno od društva dobrovoljno izrađenim 
elaboratom. 

8. Na traženje Kotarskog odbora Sindikata gra¬ 
đevnih radnika izrađeni su i prikazani realno stanje 
i problemi građevnih poduzeća i projektnih biroa 
na području riječkog kotara, i o tome je podnesen 
izvještaj na proširenom Plenumu kotarskih sindikata 
odbora Rijeka. 

9. Za članstvo je društvo održalo nekoliko važnijih 
predavanja. 

Osim prednjeg rada DGIT Rijeka posebno se može 
pohvaliti za početak uspješnog rada podružnice Del¬ 
nice, koja je do sada postigla ove rezultate: 

1. Podružnica je trasilara benzinski cijevni vod i 
direktno sudjelovala pri izradi postolja i montažnih 
radova. 

2. Članovi podružnice sudjelovali su u vrijeme odr¬ 
žavanja Ćupa Kurikala uglavnom izradom skica i 
visinskih situacija koje su služile za orijentaciju na 
terenu. 


3. Članovi podružnice su sudjelovali u izvršenju di¬ 
jela građevinskog objekta žičare i pensiona na Pete- 
hovcu, gdje je bila potrebna stručna pomoć. 


U aprilu ove godine održana je skupština društva 
na kojoj je izabran novi Izvršni odbor. Na prvoj sjed¬ 
nici se odbor konstituirao kako slijedi: 

Predsjednik Ing. Davor Švalba (ujedno predsjednik 
Urbanističke Sekcije), potpredsjednik I. tehn. Josip 
Grubišić (ujedno referent za vezu sa narodnim vla¬ 
stima), potpredsjednik II. Ing. Branko Trajbar (ujedno 
referent za vezu s Komorom), tajnik I. tehn. Martin 
Marušić, tajnik II. tehn. Miljenko Gagro, blagajnik 
I. tehn. Željko Ciković, blagajnik II. tehn. Marija To- 
mašević, odbornici: Ing. Marijan Blažina, (ujedno 
predsjednik konstruktorske sekcije), Ing. Veljko Jura- 
čić (ujedno predsjednik hidrotehničke sekcije), Ing. 
Milan Lovreković (ujedno predsjednik sekcije za una¬ 
pređenje i jeftinije građenje), Ing. Slavko Rex (ujedno 
referent za predavanja), Ing. Nikola Vekarić, (ujedno 
referent za ekskurzije), tehn. Renato Host (ujedno re¬ 
ferent za zabave), tehn. Mate Papić (ujedno referent 
za prostorije), Ing. Ozren Sekulić (ujedno referent za 
štampu), Ing. Dominko Ravlić (ujedno referent za 
školstvo), Ing. Milutin Maračić (ujedno zamjenik pred¬ 
sjednika hidrotehničke sekcije), Ing. Franjo Radoše- 
vić (ujedno zamjenik predsjednika konstruktorske 
sekcije), tehn. Željko Tot (ujedno kao ispomoć refe¬ 
renta za prostorije), Ing. Ivan Smidlihner (ujedno kao 
ispomoć sekcijama), Ing. Željko Ružić (ujedno kao po¬ 
moćnik referenta za ekskurzije). 

Nadzorni Odbor: Predsjednik Ing. Milan Švalba, 
članovi tehn. Ivan Kraljić, Ing. Lujo Rac, zamjenici 
Ing. Alfred Faltus, tehn. Nikola Carević i Ing. Josip 
Sokolić. 

Tehn. MARTIN MARUŠIC 

ODRŽANA GODIŠNJA SKUPŠTINA 
ŠIBENSKOG DIT-a 

U centralnom Domu DIT-a održana je redovna go¬ 
dišnja skupština društva inženjera i tehničara šiben¬ 
skog industrijskog basena. U toku diskusije, koja je 
obuhvatila problematiku društvene djelatnosti, kao i 
najnovije privredne mjere, konstatovan je napredak 
društva na odnosu protekle godine. U nizu akcija DIT 
je bio inicijator i nosioc rješavanja niza problema ko¬ 
munalne djelatnosti u gradu bilo u individualnom, bilo 
u kolektivnom radu društva ili pojedinih sekcija. Pre¬ 
ma ocjeni prisutnih delegata DIT je bio vrlo aktivna 
organizacija, koja je direktno učetvovala u rješava¬ 
nju iskorištavanja otpadnih industrijskih voda za po¬ 
trebe poljoprivrede, niza komunalno-urbanističkih 
problema grada, izradi elaborata za turističku privre¬ 
du, problema prolaza Jadranske magistrale kroz Ši¬ 
benik i niza drugih akcija. 

Ipak je zapaženo da je popustio unutrašnji život 
samog društva. DIT broji svega 190 članova, ali u 
posljednje vrijeme sve je manje zabava. Ovo se done¬ 
kle tumači činjenicom da je Dom na upotrebu svima, 
jer u DIT-ovim prostorijama protekle godine održano 
je 280 raznih skupština, sastanaka, konferencija dru¬ 
gih organizacija. 

Da bi se članstvu omogućilo upoznavanje s najno¬ 
vijim dostignućima iz oblasti građevinarstva, arhitek¬ 
ture, urbanizma, pomorstva i ostalih grana nauke, 
društvo namjerava osnovati stručnu biblioteku, u su¬ 
radnji s naučnom bibliotekom koja se upravo sada 
osniva u gradu Šibeniku. 

U planu je također da se priredi nekoliko stručnih 
ekskurzija i izleta svojih članova. 

M. M. 




„HIDROPROJEKT“ 

PROJEKTNO PODUZEĆE 

ZAGREB 

DRAŠKOVICEVA 33 

Izrađuje projekte za melioracije polja, regulacije 
vodotoka, uređenje bujica, hidrotehničke objekte, 
plovne kanale, vodovode i kanalizacije za naselja 
i tvornice, ribnjake, ceste i putove, te vodi 
stručni nadzor nad izvođenjem radova. 

Telefoni: direktora 39-211 
Ostali: 24-044, 39-200, 38-358 


Tekući račun: 400-15-1-1929 kod Narodne banke 
u Zagrebu 

Poštanski pretinac: 397 


»VODOLIM« 

ZANATSKA METALOPRERAĐIVACKA 
RADNJA 

RIJEKA 

KVATERNIKOVA ULICA 36 — TELEFON 43-02 


IZVODI BRZO I KVALITETNO 

Sve vrste vodoinstalaterskih i limarskih 
radova, građevnu limarsku galanteriju i 
ventilacione uređaje. Izrađujemo »Samo- 
grijače« za sve vrste peći i štednjaka kao 
i za naše vlastite peći tipa Zefir svih veli¬ 
čina. Vršimo popravke vodovodnih ure¬ 
đaja i limarsko građevne radove svih vrsta. 


VODOVODI 

> 

KANALIZACIJE 

INŽENJERSKI PROJEKTNI ZAVOD 

PODUZEĆE ZA PROJEKTIRAN JA - ZAGREB PETRINJSKA UL. 7 TEL. 34-811 

MELIO*RACIJE 

MOSTOVI 




















»POMGRAD« 

POMORSKO GRAĐEVNO PODUZEĆE 

Tefefoni: 3043 
2578 

SPLIT 

2904 

RADNIČKO ŠETALIŠTE 

2116 

(NEBODER) 

PROJEKTIRA I 

IZVODI SVE VRSTE POMORSKIH RADOVA 


U ZEMLJI I INOZEMSTVU 



Kapacitetne 
konstrukcije moderne 
izvedbe za industriju 
umjetnog kamena! 


LAEIS 


1 Automatska preša s obrtnim sto¬ 
lom do 500 t za betonske ploče 
do max. 750X500 mm 


2 Planetni prisilni mješač s diza¬ 
lom do 1000 I sadržine ili bez 
njega 

3 Automatski brusač ploča za ploče 
iz umjetnog kamena do max. 
400X400 mm 

4 Poluautomatske i potpuno auto¬ 
matske hidraulične preše za pro¬ 
izvodnju ploča iz umjetnog ka¬ 
mena prema postupku za pla¬ 
stične mase 





ČVRSTOGA • TRAJNOST * SIGURNOST 
EKONOMIČNOST * ESTETSKI IZGLED 
TO SU OSNOVNE ODLIKE GRAĐEVINSKIH 
KONSTRUKCIJA IZVEDENIH IZ BEŠAVNIH 
ČELIČNIH CIJEVI. SVE POTREBNE INFORMA¬ 
CIJE U VEZI PRIMJENE BEŠAVNIH CIJEVI 
U GRAĐEVINARSTVU BEZOBAVEZNO DAJE 


ŽELJEZARA SISAK 

TELEFONI: 441 do 450 (1 0 linija) 



VIADUKT 

QRAĐEVNO PODUZEĆE-ZAQREB 










